കൊന്നും കൊല്ലിച്ചും ബംഗാളില് മമതയുടെ ജനാധിപത്യം\nWednesday 23 May 2018 2:07 am IST\nതൃണമൂലിന്റെ ആധിപത്യവും ബിജെപിയുടെ മുന്നേറ്റവുമാണ് പഞ്ചായത്ത് തെരഞ്ഞെടുപ്പില് കണ്ടത്. ജില്ലാ പഞ്ചായത്തുകളില് 94.84%, പഞ്ചായത്ത് സമിതികളില് 79.80%, ഗ്രാമപഞ്ചായത്തുകളില് 66.35% സീറ്റുകളില് തൃണമൂല് ജയിച്ചു. ബിജെപി രണ്ടാമതെത്തിയപ്പോള് സിപിഎമ്മും കോണ്‍ഗ്രസ്സും സ്വതന്ത്രര്‍ക്കും പിന്നില് നാലും അഞ്ചും സ്ഥാനങ്ങളിലേക്ക് തള്ളപ്പെട്ടു.\nകോണ്‍ഗ്രസ്-ജെഡിഎസ് അവസരവാദ സഖ്യത്തോട് പൊരുതി കര്‍ണാടകയില് യദ്യൂരപ്പ രാജിവെച്ചപ്പോള് ജനാധിപത്യത്തിന്റെ വിജയമെന്നായിരുന്നു ബംഗാള് മുഖ്യമന്ത്രി മമതാ ബാനര്‍ജിയുടെ പ്രതികരണം. യദ്യൂരപ്പ സത്യപ്രതിജ്ഞ ചെയ്ത ദിവസമാണ് ബംഗാളിലെ ത്രിതല പഞ്ചായത്ത് തെരഞ്ഞെടുപ്പിലെ ഫലം പുറത്തുവന്നത്. 34.2 ശതമാനം സീറ്റുകളില് തൃണമൂല് കോണ്‍ഗ്രസ്സിന് എതിരുണ്ടായിരുന്നില്ല. ജനസമ്മതിയല്ല, മറ്റ് പാര്‍ട്ടി പ്രവര്‍ത്തകരെ നാമനിര്‍ദ്ദേശ പത്രിക സമര്‍പ്പിക്കാന് മമതയുടെ ഗുണ്ടകള് അനുവദിക്കാത്തതായിരുന്നു കാരണം. അമ്പതോളം പേരാണ് തെരഞ്ഞെടുപ്പുമായി ബന്ധപ്പെട്ട അക്രമങ്ങളില് കൊല്ലപ്പെട്ടത്. വോട്ടെടുപ്പിന് മണിക്കൂറുകള്‍ക്ക് മുന്‍പ് സൗത്ത് 24 പര്‍ഗാനാസ് ജില്ലയില് സിപിഎം പ്രവര്‍ത്തകരായ ദമ്പതികളെ ചുട്ടുകൊന്നു. തൃണമൂലിന് എതിരില്ലാതിരുന്ന 20067 സീറ്റുകളിലെ ഫലം സുപ്രീം കോടതി തടഞ്ഞിട്ടുണ്ട്. ഇവിടെ വീണ്ടും തെരഞ്ഞെടുപ്പ് നടത്തുമെന്ന പ്രതീക്ഷയിലാണ് ബിജെപിയും സിപിഎമ്മും. ഉന്നത നീതിപീഠം സര്‍ക്കാരിനെയും മമതയെയും രൂക്ഷമായി വിമര്‍ശിക്കുകയും ചെയ്തു. ബംഗാളിനെ ജനാധിപത്യത്തിന്റെ ശവപ്പറമ്പാക്കി മാറ്റിയാണ് മമത ബിജെപിയെ ജനാധിപത്യബോധം പഠിപ്പിക്കാനിറങ്ങുന്നത്. പരിവര്‍ത്തന് മന്ത്രവുമായെത്തി വംഗനാടിന്റെ കമ്യൂണിസ്റ്റ് അടിമത്തമവസാനിപ്പിച്ച ദീദി ഇന്ന് ഇന്ത്യന് രാഷ്ട്രീയത്തിലെ ഏറ്റവും വികൃത സാന്നിധ്യമായി മാറിയിരിക്കുന്നു.\nതൃണമൂലിന്റെ ആധിപത്യവും ബിജെപിയുടെ മുന്നേറ്റവുമാണ് പഞ്ചായത്ത് തെരഞ്ഞെടുപ്പില് കണ്ടത്. ജില്ലാ പഞ്ചായത്തുകളില് 94.84%, പഞ്ചായത്ത് സമിതികളില് 79.80%, ഗ്രാമപഞ്ചായത്തുകളില് 66.35% സീറ്റുകളില് തൃണമൂല് ജയിച്ചു. ബിജെപി രണ്ടാമതെത്തിയപ്പോള് സിപിഎമ്മും കോണ്‍ഗ്രസ്സും സ്വതന്ത്രര്‍ക്കും പിന്നില് നാലും അഞ്ചും സ്ഥാനങ്ങളിലേക്ക് തള്ളപ്പെട്ടു. 621 ജില്ലാ പഞ്ചായത്ത് സീറ്റുകളില് തൃണമൂല്-589, ബിജെപി-23, കോണ്‍ഗ്രസ്-ആറ്, സ്വതന്ത്രര്-2, സിപിഎം-1 സീറ്റുകള് നേടി. പത്ത് ജില്ലാ പഞ്ചായത്തുകള് പ്രതിപക്ഷമില്ലാതെ തൃണമൂല് തൂത്തുവാരി. പഞ്ചായത്ത് സമിതികളില് തൃണമൂല്-4888, ബിജെപി-756, സ്വതന്ത്രര്-114, കോണ്‍ഗ്രസ്-131, സിപിഎം-11 സീറ്റുകളിലും ഗ്രാമപഞ്ചായത്തില് തൃണമൂല്-21110, ബിജെപി-5747, സ്വതന്ത്രര്-1830, സിപിഎം-1477, കോണ്‍ഗ്രസ്-1062 വിജയിച്ചു. ഒന്നാമതെത്തിയ തൃണമൂലും രണ്ടാമതെത്തിയ ബിജെപിയും തമ്മില് വലിയ അന്തരമുണ്ടെന്നത് വാസ്തവമാണ്. എന്നാല് കഴിഞ്ഞ തെരഞ്ഞെടുപ്പില് ജില്ലാ പഞ്ചായത്തില്-0, പഞ്ചായത്ത് സമിതികളില്-33, ഗ്രാമപഞ്ചായത്തില്-548 എന്നിങ്ങനെയായിരുന്നു പാര്‍ട്ടിയുടെ നില.\nഅഞ്ച് വര്‍ഷത്തിനിടെ ഗ്രാമപഞ്ചായത്ത് തലത്തില് ബിജെപിയുടെ വോട്ട് ഒരു ശതമാനത്തില്‍നിന്ന് 18 ശതമാനത്തിലെത്തി. നാലില് ഒരു സീറ്റ് ബിജെപി പിടിച്ചു. ഇടത്പക്ഷം 32 ശതമാനത്തില്‍നിന്ന് അഞ്ച് ശതമാനമായും കോണ്‍ഗ്രസ് 11 ശതമാനത്തില്‍നിന്ന് മൂന്ന് ശതമാനമായും കുറഞ്ഞു. 2003ലെ ഇടത്പക്ഷത്തിന്റെ വിജയത്തിന് സമാനമാണ് തൃണമൂലിന്റെ നേട്ടമെങ്കില് പത്ത് വര്‍ഷം മുന്‍പത്തെ തൃണമൂലിന്റെ മുന്നേറ്റമാണ് ഇത്തവണ ബിജെപി നടത്തിയത്. 2008ല് ഗ്രാമപഞ്ചായത്തില് 22 ശതമാനം സീറ്റുകള് നേടിയാണ് മമത വരവറിയിച്ചത്. 2009ലെ ലോകസഭാ തെഞ്ഞെടുപ്പില് 42 സീറ്റുകളില് കോണ്‍ഗ്രസ്-തൃണമൂല് സഖ്യം 26 എണ്ണം നേടി. രണ്ട് വര്‍ഷത്തിന് ശേഷമുണ്ടായ നിയമസഭാ തെരഞ്ഞെടുപ്പില് വിജയിച്ച് മമത മുഖ്യമന്ത്രിയായി. സിപിഎമ്മിന് പകരം തൃണമൂല് ഭരിക്കുന്നുവെന്നല്ലാതെ മറ്റൊന്നും മാറിയിട്ടില്ല. സിപിഎം ക്രിമിനലുകളൊന്നാകെ തൃണമൂലായി. പഴയ സിപിഎമ്മാണ് ഇപ്പോള് തൃണമൂല്. പഴയ തൃണമൂലിന്റെ സ്ഥാനത്ത് ബിജെപിയും.\nആദിവാസി മേഖലകളിലാണ് ബിജെപി നേട്ടമുണ്ടാക്കിയത്. വടക്കു കിഴക്കന് സംസ്ഥാനങ്ങളില് ബിജെപി മുന്നേറ്റത്തിന്റെ പ്രധാന കാരണങ്ങളിലൊന്ന് ആര്‍എസ്എസ്സിന്റെ ആദിവാസി സംഘടനയായ വനവാസി കല്യാണ് ആശ്രമത്തിന്റെ പ്രവര്‍ത്തനമാണ്. ബംഗാളിലും ശക്തമായ സംഘടനാ സംവിധാനം കല്യാണ് ആശ്രമത്തിനുണ്ട്. വികസനപ്രശ്‌നങ്ങളും ആദിവാസികളെ ഏറെ ദ്രോഹിച്ച മാവോയിസ്റ്റ് നേതാക്കളെ പുനരധിവസിപ്പിക്കാനുള്ള നീക്കങ്ങളും തൃണമൂലിന് തിരിച്ചടിയായി. മാവോയിസ്റ്റ് ശക്തികേന്ദ്രമായിരുന്ന പുരുലിയ, ഝാര്‍ഗ്രാം ജില്ലകളില് മമതയെ ഞെട്ടിക്കുന്ന മുന്നേറ്റമാണ് ബിജെപി നടത്തിയത്. പുരുലിയ ജില്ലാ പഞ്ചായത്തില് പത്തും ഝാര്‍ഗ്രാമില് മൂന്നും സീറ്റുകള് നേടി. ഗ്രാമപഞ്ചായത്ത് സീറ്റുകളില് പുരുലിയയില് തൃണമൂല്-838, ബിജെപി 644, ഝാര്‍ഗ്രാമില് തൃണമൂല്-373, ബിജെപി-329 എന്നിങ്ങനെയാണ് സീറ്റ്‌നില. 2019ലെ ലോകസഭാ തെരഞ്ഞെടുപ്പില് രണ്ട് ജില്ലകളും തൃണമൂല് മുക്തമാക്കുമെന്ന് ബിജെപി അധ്യക്ഷന് ദിലീപ് ഘോഷ് പറഞ്ഞു. ആദിവാസി മേഖലകളിലെ തിരിച്ചടിയുടെ കാരണം പരിശോധിക്കുമെന്നാണ് തൃണമൂല് സെക്രട്ടറി പാര്‍ത്ഥ ചാറ്റര്‍ജിയുടെ പ്രതികരണം.\nസീറ്റുകളിലെ വര്‍ദ്ധന മാത്രമല്ല ബിജെപിയുടെ മുന്നേറ്റത്തെ ശ്രദ്ധേയമാക്കുന്നത്. കോണ്‍ഗ്രസ്സിനെയും മൂന്നരപ്പതിറ്റാണ്ട് ഭരിച്ച സിപിഎമ്മിനെയും മറികടന്ന് മോദിയുടെ പാര്‍ട്ടി പ്രതിപക്ഷ സ്ഥാനം കയ്യടക്കി. രണ്ട് പാര്‍ട്ടികള്‍ക്കും ഇനിയൊരു തിരിച്ചുവരവ് ഉണ്ടാകില്ലെന്ന് അടിവരയിടുന്നതാണ് തെരഞ്ഞെടുപ്പ് ഫലം. പല പാര്‍ട്ടികളിലായി ചിതറിക്കിടന്നിരുന്ന ബംഗാള് രാഷ്ട്രീയം തൃണമൂലിലും ബിജെപിയിലും കേന്ദ്രീകരിക്കപ്പെട്ടു കഴിഞ്ഞു. കോണ്‍ഗ്രസ്സിനെയും തൃണമൂലിനെയും അപ്രസക്തമാക്കി പ്രതിപക്ഷസ്ഥാനം കയ്യടക്കിയ ശേഷമാണ് കാല്‍നൂറ്റാണ്ട് കാലത്തെ ഇടത് ഭരണം ത്രിപുരയില് ബിജെപി മറിച്ചിട്ടത്. വംഗനാട്ടില് തൃണമൂലും ബിജെപിയും തമ്മിലുള്ള നേര്‍ക്കുനേര് പോരാട്ടമാണ് വരാനിരിക്കുന്നത്. മമതക്കെതിരെ പൊരുതാന് ശേഷിയില്ലാത്ത കോണ്‍ഗ്രസ്സിനെയും സിപിഎമ്മിനെയും ഉപേക്ഷിച്ച് പ്രവര്‍ത്തകര് ബിജെപിയിലേക്ക് ചേക്കേറുന്നുണ്ട്. ത്രിപുരയില് ജനങ്ങളുടെ സിപിഎം വിരുദ്ധതയാണ് ബിജെപിക്ക് നേട്ടമായതെങ്കില് ബംഗാളിലത് തൃണമൂല് വിരുദ്ധതയാണ്.\n''നമ്മള് ഇക്കാര്യത്തില് ബംഗാളികളെ കണ്ടുപഠിക്കണം. ഒരുതുള്ളി ചോര പോലും പൊടിയാതെയാണ് അവരുടെ പരിപാടി. ആളെ കിഡ്‌നാപ്പ് ചെയ്യും. നല്ല ആഴത്തിലുള്ള കുഴിയില് ഒരു ചാക്ക് ഉപ്പും ചേര്‍ത്ത് കുഴിച്ചുമൂടും. ചോരയും ചിത്രവും വാര്‍ത്തയും ലോകമറിയുകയില്ല. പിണറായിയുടെ വിശദീകരണം കേട്ട് ഞാന് ഞെട്ടിപ്പോയി. എന്റെ നാവ് വരണ്ടുപോയിരുന്നു''. സിപിഎം മുന് എംപി അബ്ദുള്ളക്കുട്ടി എഴുതിയ ലേഖനത്തിലെ ഈ തുറന്നുപറച്ചില് ഏറെ വിവാദമുണ്ടാക്കിയിരുന്നു. ബംഗാളില് അക്രമം രാഷ്ട്രീയ സംസ്‌കാരമാക്കിയെടുത്തത് സിപിഎമ്മാണ്. ഇടത് ഭരണത്തില് മറ്റ് പാര്‍ട്ടികള്‍ക്ക് മത്സരിക്കാന് അവകാശമുണ്ടായിരുന്നില്ല.\nസിപിഎമ്മിനെ അനുകരിക്കുകയാണ് മമത. ഇപ്പോള് ഏറെ അനുഭവിക്കുന്നത് സിപിഎമ്മാണെന്നത് കാലത്തിന്റെ കാവ്യനീതി. അക്രമം ഭയന്ന് സിപിഎം ബിജെപിയുടെ സഹായം അഭ്യര്‍ത്ഥിച്ചു. മുസ്ലിം മതതീവ്രവാദികളെ കൂട്ടുപിടിച്ചാണ് മമത ബംഗാളിനെ ചോരയില് മുക്കുന്നത്. 'മുല്ലാ മുലായ'ത്തിന് ശേഷം മുസ്ലിങ്ങളുടെ മിശിഹയാണ് താനെന്ന് തെളിയിക്കാനുള്ള ശ്രമത്തിലാണ് ദീദി. കഴിഞ്ഞ മൂന്ന് വര്‍ഷത്തിനിടെ ബംഗാളിലെ വര്‍ഗീയ സംഘര്‍ഷങ്ങളില് വന്‍വര്‍ദ്ധനവുണ്ടായതായി ഫെബ്രുവരി ആറിന് പാര്‍ലമെന്റില് കേന്ദ്ര ആഭ്യന്തര സഹമന്ത്രി ഹന്‍സ്‌രാജ് ആഹിര് സമര്‍പ്പിച്ച കണക്കുകള് വ്യക്തമാക്കുന്നു. 2017ല് 58 വര്‍ഗീയ സംഘര്‍ഷങ്ങളിലായി ഒന്‍പത് പേര് കൊല്ലപ്പെടുകയും 230 പേര്‍ക്ക് പരിക്കേല്‍ക്കുകയും ചെയ്തു. 2016ല് 32 സംഘര്‍ഷങ്ങളുണ്ടായി.\nബിജെപിയെയും കോണ്‍ഗ്രസ്സിനെയും മറികടന്ന് പ്രധാനമന്ത്രിക്കസേര സ്വപ്‌നം കാണുന്ന മമതക്ക് മതതീവ്രവാദികളുമായുള്ള സഖ്യം നിലനിര്‍ത്തിയേ മതിയാകൂ. രാഹുലിനെ അംഗീകരിക്കാന് തയ്യാറാകാത്ത മമത തെലുങ്കാന മുഖ്യമന്ത്രി കെ.ചന്ദ്രശേഖര റാവുവുമായി ചേര്‍ന്ന് മൂന്നാം മുന്നണി രൂപീകരിക്കാനുള്ള ശ്രമത്തിലാണ്. മോദിയെ താഴെയിറക്കാന് വിയര്‍പ്പൊഴുക്കുമ്പോഴാണ് സ്വന്തം തട്ടകത്തില് ബിജെപി മുന്നേറുന്നത്. ജനാധിപത്യപരമായി മോദിയും സംഘവും തെരഞ്ഞെടുപ്പില് ജയിക്കുമ്പോള് വോട്ടിംഗ് മെഷീനെതിരെ വ്യാജപ്രചാരണം നടത്തി ജനാധിപത്യം അപകടത്തിലാണെന്ന് നിലവിളിക്കുന്നവര് ബംഗാളിലെ ജനാധിപത്യക്കശാപ്പ് കാണുന്നില്ലെന്നതാണ് ഏറ്റവും വലിയ ഇരട്ടത്താപ്പ്.\nബംഗാളിൽ ബിജെപി മുന്നേറ്റം


Actress Kaniha About Her First Photoshoot | ആദ്യത്തെ ചുംബനം, ആദ്യ ക്രഷ്, എല്ലാം സ്‌പെഷ്യലാകണമെന്നില്ല! ആദ്യ ഫോട്ടോഷൂട്ടിന കുറിച്ച് നടി കനിഹ - Malayalam Filmibeat\n| Updated: Saturday, June 27, 2020, 18:12 [IST]\nപഴശ്ശിരാജയിലും മാമാങ്കത്തിലുമൊക്കെ നായികയായി അഭിനയിച്ച് പ്രേക്ഷക പ്രീതി നേടിയ നടിയാണ് കനിഹ. ലോക്ഡൗണില് രസകരമായ പോസ്റ്റുകളുമായിട്ടായിരുന്നു കനിഹ എത്തിയത്. അതില് ഏറ്റവും ശ്രദ്ധേയമായത് കനിഹയുടെ വിവാഹ ആല്‍ബത്തിലെ ചിത്രങ്ങള് പുറത്ത് വിട്ടതായിരുന്നു. കനിഹയുടെ ചലഞ്ച് പ്രകാരം മറ്റ് നടിമാരും വിവാഹ ദിവസത്തിലെ ചിത്രങ്ങളും ഓര്‍മ്മകളും പങ്കുവെച്ച് എത്തിയിരുന്നു.\nഇപ്പോഴിതാ തന്റെ ആദ്യ ഫോട്ടോഷൂട്ട് അനുഭവങ്ങള് പങ്കുവെച്ചിരിക്കുകയാണ് നടി. ചെന്നൈയില് വെച്ച് നടത്തിയ മിസ് ചെന്നൈ മത്സരത്തെ കുറിച്ചായിരുന്നു കനിഹ പറഞ്ഞത്. അന്ന് താന് വളരെയധികം അസ്വസ്ഥയായിരുന്നെന്നും ഇപ്പോള് ഓര്‍മ്മിക്കുമ്പോള് തോന്നുന്ന കാര്യങ്ങളും നടി പറയുന്നു. അന്നെടുത്ത ചിത്രവും നടി ഇന്‍സ്റ്റാഗ്രാമിലൂടെ പങ്കുവെച്ചിരിക്കുകയാണ്.\n'എനിക്ക് പതിനെട്ട് വയസുള്ളപ്പോള്, മിസ് ചെന്നൈ മത്സരത്തിനായുള്ള എന്റെ ആദ്യത്തെ ഫോട്ടോഷൂട്ട്. ഞാന് വളരെ അസ്വസ്ഥയായിരുന്നു. അന്ന് ക്യാമറയുടെ മുന്നില് നില്‍ക്കുന്നതും മേക്കപ്പും മുടി പുതിയ രീതിയില് കെട്ടുന്നതുമെല്ലാം ആദ്യമായിരുന്നു. എന്നാല് അപ്പോഴും സ്വഭാവികമായും എന്നിലേക്ക് വന്നത് എന്റെയാ പുഞ്ചിരിയായിരുന്നു. എല്ലാ ആദ്യാനുഭവങ്ങളും എപ്പോഴും പ്രത്യേകതയുള്ളതാകണമെന്നില്ല.\nആദ്യമായി ഒരു കാറോടിക്കുന്നത്, ആദ്യത്തെ ചുംബനം, ആദ്യത്തെ ക്രഷ്, ആദ്യത്തെ ശമ്പളം, ആദ്യത്തെ ജോലി, അങ്ങനെ പലതും. നിങ്ങളുടെ ഹൃദയത്തോട് ചേര്‍ന്ന് നില്‍ക്കുന്ന ആ ഓര്‍മ്മകള് മുറുകെ പിടിച്ച് പുഞ്ചിരിക്കുക. അത് പങ്കിടുന്നത് മൂല്യമുള്ളതാണ് എന്ന തോന്നുന്നെങ്കില് എന്നോടും കൂടെ പറയുക. തീര്‍ച്ചയായും അവ ഞാന് വായിക്കും എന്നുമായിരുന്നു' കനിഹ പറയുന്നത്.\nശ്രീയ അയ്യരെ വിവാഹം കഴിച്ചിട്ടില്ല! രണ്ട് ഭാര്യമാരാണ് തനിക്കുള്ളത്, പ്രതികരണവുമായി ബഷീര് ബഷി\nഅടുത്തിടെ അഭിനയ ജീവിതത്തിനൊപ്പം സംവിധാനത്തിലേക്ക് കൂടി ചുവടുമാറി കനിഹ എത്തിയിരുന്നു. ലോകമാതൃദിനത്തില് അമ്മമാര്‍ക്ക് വേണ്ടി ഒരു ഹ്രസ്യചിത്രം ഒരുക്കിയാണ് കനിഹ തരംഗമുണ്ടാക്കിയത്. കുട്ടികളെ വളര്‍ത്തുന്നതിനിടയില് അമ്മമാര് സ്വയം മറന്ന് പോവുകയാണെന്നും അതിജീവിക്കാനുള്ള ഓട്ടത്തിനിടയില് എന്താണ് വേണ്ടതെന്ന് അമ്മമാര് അറിയുന്നില്ലെന്നും ചിത്രത്തിലൂടെ കനിഹ പറഞ്ഞിരുന്നു. ഇത് വ്യാപകമായി വൈറലാവുകയും ചെയ്തിരുന്നു.\nActress Kaniha About Her First Photoshoot


അനസൂയ സാരാഭായ്: ഇന്ത്യയിലെ ആദ്യ ട്രേഡ് യൂണിയന് ലീഡര് - Samakaalam\nവിനീത് രാജന് on May 20, 2018 Politics\nരാജ്യത്തിന്റെ ചരിത്രത്തിൽ അനസൂയ സാരാഭായിക്ക് ഒരു പ്രത്യേക സ്ഥാനം സ്വന്തമായുണ്ട്. ജനങ്ങള് അവരെ സ്നേഹപൂര്‍വ്വം വിളിച്ചിരുന്നത് ‘മോട്ടാബെന്’ എന്നായിരുന്നു. അവിശ്വസനീയമായ ഒരു കഥയാണ് അനസൂയയുടേത്. അവരുടെ വാക്കുകളും പ്രവൃത്തികളും അനേകം ഇന്ത്യക്കാർക്ക് മികച്ചതും സമചിത്തവുമായ ലോകത്തിനുവേണ്ടി പോരാടുന്നതിനായി പ്രചോദനം നൽകുന്നു.\nഅഹമ്മദാബാദിലെ സാരാഭായ് എന്ന സമ്പന്നകുടുംബത്തില് 1885 ൽ ജനിച്ച അനസൂയയ്ക്ക് ഒമ്പത് വയസ് പ്രായമായപ്പോള് തന്നെ തന്റെ മാതാപിതാക്കളെ നഷ്ടപ്പെട്ടിരുന്നു. പിന്നീട് അവര് വളര്‍ന്നത് അച്ഛന്റെ ഇളയ സഹോദരനായ ചിമന്‍ഭായ് സാരാഭായിയോടൊപ്പമായിരുന്നു, പതിമൂന്നാം വയസ്സില് അനസൂയയ്ക്ക് തന്റെ അമ്മാവനെ തന്നെ വിവാഹം ചെയ്യേണ്ടി വന്നു. ആ വിവാഹജീവിതം സന്തോഷകരമല്ലായിരുന്നു എന്ന് മാത്രമല്ല അധികം നാള് കഴിയുന്നതിന് മുമ്പ് തന്നെ അവര് വിവാഹമോചിതയാവുകയും ചെയ്തു.\nകൂടുതല് പഠിക്കാനായിരുന്നു അനസൂയ ആഗ്രഹിച്ചിരുന്നത്. എന്നാല് അമ്മാവന്റെ അനുവാദമില്ലാതിരുന്നതിനാല് അനസൂയയ്ക്ക് തന്റെ ആഗ്രഹം ഉള്ളിലൊതുക്കാന് മാത്രമേ സാധിച്ചിരുന്നുള്ളൂ. എന്നാല് വിവാഹമോചിതയായി തിരിച്ചെത്തിയ ശേഷം അവര് തുടര്‍പഠനം നടത്തണമെന്ന് തീരുമാനിച്ചായിരുന്നു വന്നത്. അക്കാര്യത്തില് അനസൂയയുടെ സഹോദരനായിരുന്ന അംബലാല് പൂര്‍ണ്ണ പിന്തുണയാണ് തന്റെ സഹോദരിക്ക് നല്‍കിയത്. ആ സമയത്ത് അംബലാലിന് ഒരു തൊഴില് സ്ഥാപനം സ്വന്തമായുണ്ടായിരുന്നു.\n1912ൽ സഹോദരന്റെ സഹായത്തോടെ അനസൂയ പഠനത്തിനായി ഇംഗ്ലണ്ടിലേക്ക് പോയി. അവിടെ വച്ചാണ് അനസൂയ സാമൂഹിക സമത്വത്തിന് വേണ്ടി പ്രവര്‍ത്തിക്കാന് ആരംഭിച്ചത്. ഇംഗ്ലണ്ടിലെ അവരുടെ ജീവിതത്തിനിടെ അവര് കണ്ടുമുട്ടിയ സോഷ്യലിസ്റ്റുകളിലൂടെയും, സ്ത്രീസ്വാതന്ത്ര്യവാദികളിലൂടെയും അവര് സാമൂഹിക സമത്വത്തെക്കുറിച്ചുള്ള ആശയങ്ങള് ഉള്‍ക്കൊണ്ടു. ബെര്‍ണാഡ് ഷാ, സിഡ്നി വെബ്ബ്, ചെസ്റ്റര്‍ടണ് എന്നിവരായിരുന്നു അവരെ കൂടുതല് പ്രചോദിപ്പിച്ചത്.\n1913 ൽ അവര് ഇന്ത്യയിലേക്ക് മടങ്ങിയെത്തുകയും ഭിന്നശേഷിക്കാരുടെ സമൂഹത്തിനിടയില് പ്രവര്‍ത്തിക്കാനാരംഭിക്കുകയും ചെയ്തു. പിന്നീട് അവര് ഒരു സ്കുള് തുടങ്ങുകയും എല്ലാ ജാതിക്കാരായ, വിദ്യാഭ്യാസം സ്വപ്നമായി മാത്രം കാണുന്നവരെ ആ സ്കൂളിലെത്തിച്ച് പഠനം നല്‍കുകയും ചെയ്തു. അതിന് ശേഷം സ്ത്രീകള്‍ക്ക് വേണ്ടിയായിരുന്നു അവരുടെ ഇടപെടലുകള്. അവര്‍ക്ക് വേണ്ട ഇരിപ്പുമുറികള്, ടോയ്ലറ്റുകള്, മറ്റേര്‍നിറ്റി ഹോം, ഹരിജന് യുവതികള്‍ക്കായി തന്റെ വീട്ടില് തന്നെ ഒരു ഹോസ്റ്റല് എന്നിവ അനസൂയ പ്രാവ്വര്‍ത്തികമാക്കി. ഇവരുമായുള്ള ആശയവിനിമയങ്ങള്‍ക്കിടയിലാണ് മില്ലുകളിലെ തൊഴിലാളികളുടെ കഷ്ടപ്പാടുകളെ കുറിച്ച് അവര് അറിയുന്നത്. അങ്ങനെ അവര്‍ക്കിടയില് പ്രവര്‍ത്തിക്കാന് അനസൂയ തീരുമാനിച്ചു.\nഇംഗ്ലണ്ടില് നിന്ന് തിരിച്ചെത്തിയ ശേഷം തൊഴിലാളികളായ, താഴ്ന്ന ജാതിയില് പെട്ട സ്ത്രീകള്‍ക്കിടയില് പ്രവര്‍ത്തിക്കുമ്പോള് അവര് നേരിടുന്ന വെല്ലുവിളികളെ അഭിസംബോധന ചെയ്യാനാണ് അനസൂയ ശ്രമിച്ചിരുന്നത്. തന്റെ ജീവിതം തന്നെ മാറ്റിമറിച്ച ഒരു സംഭവം അനസൂയ വിവരിച്ചത് ഇങ്ങനെ ആയിരുന്നു,\nഒരു പ്രഭാതത്തില്, കുട്ടികളുടെ മുടി ചീകിക്കൊണ്ട് ഞാന് മുറ്റത്തിരിക്കുകയായിരുന്നു. അപ്പോഴാണ് പതിനഞ്ചോളം തൊഴിലാളി സ്ത്രീകള് എനിക്ക് മുമ്പിലൂടെ കടന്നുപോയത്. ആ കാഴ്ചയില് തന്നെ അവര് തീര്‍ത്തും ക്ഷീണിതരും അസ്വസ്ഥരുമായിരുന്നു എന്നത് എനിക്കുറപ്പായിരുന്നു. ഞാന് അവരെ വിളിച്ചു കാര്യം ചോദിച്ചു. ‘എന്താണ് നിങ്ങള് ഇത്രമാത്രം ക്ഷീണിതരായിരിക്കുന്നത്?’ അവര് പറഞ്ഞു. ‘ബെഹന്, ഞങ്ങള് തുടര്‍ച്ചയായ മുപ്പത്താറ് മണിക്കൂര് നീണ്ട ജോലി കഴിഞ്ഞ് മടങ്ങിപ്പോവുകയാണ്. ഞങ്ങള് തുടര്‍ച്ചയായി ഒരു ഇടവേളയുമില്ലാതെ രണ്ട് രാത്രിയും ഒരു പകലും പണിയെടുത്തു. ഇപ്പോള് വീട്ടിലേക്ക് പോവുകയാണ്.’ ഈ മറുപടി എന്നെ ഭയപ്പെടുത്തി. സ്ത്രീകള് നേരിടുന്ന ഈ അവസ്ഥ അടിമത്തമല്ലാതെ മറ്റെന്താണ്.\nതൊഴിലാളികളില് നിന്ന് കേട്ട ഈ കാര്യമറിഞ്ഞ അനസൂയ അസ്വസ്ഥയായി. ഈ സാഹചര്യം മാറ്റാനായി തന്നാലാവും വിധം എന്തെങ്കിലും ചെയ്യണമെന്ന് അനസൂയ തീരുമാനിച്ചു. മില്ലില് തൊഴിലെടുക്കുന്ന സ്ത്രീകളുടെ അവസ്ഥയെ കുറിച്ച് അവര് കൂടുതല് പഠിച്ചു. അവരുടെ അവസ്ഥകളും, ജീവിത ചുറ്റുപാടുകളും, തൊഴിലെടുക്കുന്ന സാഹചര്യവുമെല്ലാം അനസൂയ തന്റെ പഠനവിഷയമാക്കി. അങ്ങനെ, തൊഴിലാളികളെ, അവരുടെ ദാരിദ്ര്യത്തെ മില്ലുടമകള് എല്ലാ രീതികളിലും ചൂഷണം ചെയ്യുന്നുണ്ടെന്ന് അവര് കണ്ടെത്തി. സംഘടിതമല്ലാത്തതാണ് അവരെ അശക്തരാക്കുന്നതെന്നും, അവരെ സംഘടിപ്പിക്കാന് സാധിച്ചാല് ഈ അസമത്വത്തിനെതിരെ, ചൂഷണത്തിനെതിരെ ശബ്ദമുയര്‍ത്താമെന്നും അവര് മനസിലാക്കൂകയും, അതിന് വേണ്ടി പ്രവര്‍ത്തിക്കണമെന്ന് ദൃഢനിശ്ചയമെടുക്കുകയും ചെയ്തു.\n1914ൽ അഹമ്മദാബാദിൽ ഒരു പകർച്ചവ്യാധി പടർന്നു പിടിച്ചു. ആ സാഹചര്യത്തില്, ചികിത്സയ്ക്കും മറ്റാവശ്യങ്ങള്‍ക്കുമായുണ്ടായ ചെലവ് വഹിക്കാന് തൊഴിലാളികളുടെ കുറഞ്ഞ കൂലി മതിയാവുമായിരുന്നില്ല. ആ സമയത്താണ് തൊഴിലാളി സ്ത്രീകള് അനസൂയയെ വന്ന് കണ്ട്, തങ്ങളുടെ ഈ അവസ്ഥ അവരെ അറിയിച്ചതും കൂലി വര്‍ദ്ധിപ്പിച്ച് കിട്ടാന് എന്തെങ്കിലും ചെയ്യണമെന്ന് ആവശ്യപ്പെട്ടതും. തൊഴിലാളികളുടെ ആവശ്യം അവര് അംഗീകരിച്ചു. അങ്ങനെ സബര്‍മതിയുടെ തീരത്ത് വച്ച് നടന്ന തൊഴിലാളികളുടെ ആദ്യ സമ്മേളനത്തില് അനസൂയ അവരെ അഭിസംബോധന ചെയ്ത് ആദ്യമായി പ്രസംഗിച്ചു.\nതൊഴിലാളികൾക്ക് മെച്ചപ്പെട്ട വേതനവും മികച്ച തൊഴിലവസരങ്ങളുമായിരുന്നു അവര് ആവശ്യപ്പെട്ടത്. അത് സാധ്യമാക്കാന് അവര് മിൽ ഉടമകള്‍ക്ക് നാല്പത്തെട്ട് മണിക്കൂർ നൽകി. ആ സമയത്തിനുള്ളില് അവരുടെ ആവശ്യം അംഗീകരിക്കപ്പെട്ടില്ലെങ്കില് പണിമുടക്ക് നടത്തുക എന്നതായിരുന്നു അവരുടെ തീരുമാനം. തൊഴിലാളികള്‍ക്ക് ഉചിതമായ കൂലി ലഭിക്കാന് അനസൂയ നടത്തിയ പോരാട്ടം മില് ഓണേഴ്സ് അസോസിയേഷന്റെ അക്കാലത്തെ പ്രസിഡന്റ് കൂടിയായ തന്റെ സഹോദരന് അംബലാലിനെതിരെ കൂടിയായിരുന്നു എന്നതായിരുന്നു ശ്രദ്ധേയം. ഇരുപത്തൊന്ന് ദിവസം ആ സമരം നീണ്ട് നിന്നു. അതിനിടയില് നിരവധി തവണ മില്ലുടമകളുമായി ചര്‍ച്ചകള് നടന്നെങ്കിലും ഒന്നും വിജയിച്ചിരുന്നില്ല. മഹാത്മാഗാന്ധി ആ സമരത്തെ നിരീക്ഷിക്കുകയും, തൊഴിലാളികള്‍ക്കനുകൂലമായി തീരുമാനമെടുക്കണമെന്നാവശ്യപ്പെട്ട് മില്ലുടമകള്‍ക്ക് കത്തെഴുതുകയും ചെയ്തിരുന്നു. അവസാനം ഇരുപത്തൊന്നാം ദിവസത്തെ ചര്‍ച്ചയില് മില്ലുടമകള് തൊഴിലാളികളുടെ കൂലി വര്‍ദ്ധിപ്പിക്കാന് തീരുമാനിച്ചതിലൂടെയാണ് ആ സമരം അവസാനിച്ചത്. ഇന്ത്യയിലെ ആദ്യത്തെ തൊഴിലാളി പ്രസ്ഥാനത്തിന്റെ തുടക്കമായിരുന്നു അനസൂയയുടെ നേതൃത്വത്തില് നടന്ന ആ സമരം.\nആ തൊഴിലാളി സമരത്തിന് ശേഷമാണ് അനസൂയ, ഖേദ സത്യാഗ്രഹത്തില് പ്രധാന പങ്ക് വഹിക്കുന്നത്. അതിന് ശേഷം റൗളറ്റ് ബില്ലിനെതിരെ ഗാന്ധിയുടെ സത്യാഗ്രഹ ഉടമ്പടിയില് ആദ്യമായി ഒപ്പ് വച്ചതും അവരായിരുന്നു.\nസ്ത്രീ തൊഴിലാളികളുടെ സമരവിജയത്തില് നിന്ന് ഊര്‍ജ്ജമുള്‍ക്കൊണ്ട് 1918ൽ, അഹമ്മദാബാദിലെ നെയ്ത്തുകാർ തങ്ങളുടെ വേതനത്തിൽ 35 ശതമാനം വർദ്ധനവ് ആവശ്യപ്പെടുകയുണ്ടായി. എന്നാൽ മിൽ ഉടമസ്ഥർ വെറും 20 ശതമാനം മാത്രമാണ് നല്‍കാമെന്ന് പറഞ്ഞത്. ആ വിഷയത്തിലും അനസൂയ തന്റെ ഇടപെടലുകള് നടത്തി. സബര്‍മതിയുടെ തീരത്ത് ഒരു മരച്ചുവട്ടില് വച്ച് നടന്ന തൊഴിലാളി സമ്മേളനത്തില്\nഅനസൂയയ്ക്കും, ശങ്കര്‍ലാല് ബങ്കര്‍ക്കുമൊപ്പം മഹാത്മാഗാന്ധിയും പങ്കെടുത്ത് സംസാരിച്ചു. പതിനായിരക്കണക്കിന് തൊഴിലാളികള് പങ്കെടുത്ത സമാധാനപരമായ ആ സമരം 1918, മാർച്ച് 12 ന് ഗാന്ധിജി മരണം വരെ ഉപവാസമെടുക്കാന് തീരുമാനിച്ചതോടെ വിജയത്തോടടുത്തു. മില്ലുടമകള് തൊഴിലാളികളുടെ ആവശ്യം അംഗീകരിച്ചു, അങ്ങനെ അനസൂയയുടെ നേതൃത്വത്തില് ആ സമരവും അതിന്റെ ലക്ഷ്യം കണ്ടു.\nഈ സമരമാണ് 1920 ഫെബ്രുവരി 25ന് രൂപീകരിക്കപ്പെട്ട ഗുജറാത്തിലെ ഏറ്റവും വലിയ തൊഴിലാളി സംഘടനയായ മജൂര് മഹാജന് സംഘിന് (അഹമ്മദാബാദ് ടെക്സ്റ്റൈല് ലേബര് അസോസിയേഷന് അഥവ ടി.എല്.എ) അടിത്തറ പാകിയത്. മിര്‍സാപൂരിലെ അനസൂയയുടെ ബംഗ്ലാവില് വച്ച് കൂടിയ ഈ സംഘടനയുടെ ആദ്യയോഗത്തില് മഹാത്മാഗാന്ധി അനസൂയയെ സംഘടനയുടെ ആജീവനാന്ത പ്രസിഡന്റ് ആയി പ്രഖ്യാപിച്ചു. തുടര്‍ന്ന് 1927ൽ അനസൂയ അഹമ്മദാബാദിലെ ടെക്സ്റ്റൈല് തൊഴിലാളികളുടെ മക്കളുടെ വിദ്യാഭ്യാസത്തിനായി ‘കന്യാഗൃഹ’ എന്ന പേരില് മറ്റൊരു സ്കൂളും സ്ഥാപിക്കുകയുണ്ടായി.\nഅനസൂയയ്ക്ക് കീഴില് ടി.എല്.എ തൊഴിലാളികളുടെ ക്ഷേമത്തിനായി മാത്രം പ്രവര്‍ത്തിച്ചു പോന്നു. എന്നാല് അവര് മില്ലുടമകളുമായി അടുത്ത ബന്ധവും സൂക്ഷിച്ചിരുന്നു. അതുകൊണ്ട് തന്നെ തൊഴിലാളികള്‍ക്കനുകൂലമായി പല കാര്യങ്ങളും നേടിയെടുക്കാന് അവര്‍ക്ക് കഴിയുകയും ചെയ്തു. സംഘടനയുടെ ഉപദേശകന് എന്ന രീതിയില് മഹാത്മാഗാന്ധിക്ക് അവരുടെ പല പ്രവര്‍ത്തനങ്ങളിലും പ്രധാനപങ്ക് വഹിക്കാനായത് അനസൂയയുടെ ഗാന്ധിയന് പ്രത്യയശാസ്ത്രത്തോടുള്ള അടുപ്പം കൊണ്ടായിരുന്നു. തൊഴിലാളികളോടുള്ള വ്യക്തിപരമായ അടുപ്പവും, മില്ലുടമകളുമായുള്ള തുറന്ന സമീപനവും, അഹിംസയിലൂന്നിയുള്ള വിശ്വാസപ്രമാണങ്ങളും തൊഴിലാളികള്‍ക്കും മില്ലുടമകള്‍ക്കുമിടയിലുള്ള അവരുടെയും സംഘടനയുടെയും പരസ്പരബന്ധത്തിന്റെ ആഴം വര്‍ദ്ധിപ്പിച്ചു.\nയൂണിയനുകളും മാനേജ്മെന്റും തമ്മിലുള്ള ഇന്നതെ കാലത്തെ പ്രതികൂല ബന്ധങ്ങളില് നിന്ന് വിഭിന്നമായി ടി.എല്.എക്ക് തൊഴില് പ്രശ്നങ്ങളില് മിതത്വത്തോടെ, പ്രശ്നങ്ങളിലേക്ക് പോവാതെ, മദ്ധ്യസ്ഥത വഹിക്കാനുള്ള കഴിവുണ്ടായിരുന്നു. അതുകൊണ്ടെല്ലാം തന്നെ 1978 ഓടെ ഗുജറാത്തിലെ അറുപത്തഞ്ച് ടെക്സ്റ്റൈല് മില്ലുകളില് നിന്ന് ഒന്നരലക്ഷത്തിലേറെ തൊഴിലാളികള് അനസൂയയുടെ നേതൃത്വത്തിലുള്ള ഈ സംഘടനയിലെ അംഗങ്ങളായി മാറിക്കഴിഞ്ഞിരുന്നു.\n1950 കളിൽ എല ഭട്ട് എന്ന ഒരു കോളേജ് വിദ്യാര്‍ത്ഥി അനസൂയയോടൊപ്പം ടി.എല്.എയുടെ ഭാഗമായി പ്രവര്‍ത്തിക്കാന് ആരംഭിച്ചു. അവര് ഒരു ബിരുദധാരിയായിരുന്നു. ഊര്‍ജ്ജ്വസ്വലയും, അനീതികളെ ചോദ്യം ചെയ്യാന് തയ്യാറുമായിരുന്ന എല, അക്കാലത്ത് തൊഴിലാളി സ്ത്രീകള് തല മറയ്ക്കണമെന്ന രീതിയെ ചോദ്യം ചെയ്യുകയും തല മറയ്ക്കാതെ ജോലിയെടുക്കുകയും ചെയ്തു. അതിനെതിരെ ചിലര് പ്രതികരിച്ചപ്പോള്, അനസൂയ എലയോടൊപ്പം നില്‍ക്കുകയും തല മറയ്ക്കാതെ തൊഴിലെടുക്കാന് താത്പര്യമുള്ളവര്‍ക്ക് എല്ലാ പിന്തുണയും നല്‍കുകയും ചെയ്തു.\nഈ സമയം കൊണ്ട് തന്നെ അനസൂയയുടെ ഏറ്റവും അടുത്ത അനുയായികളില് ഒരാളായി എല ഭട്ട് മാറിയിരുന്നു. അതിനിടയില് എല സെല്‍ഫ് എമ്പ്ലോയ്ഡ് വുമണ്‍സ് അസോസിയേഷന് ഓഫ് ഇന്ത്യ (SEWA) എന്ന ഒരു സംഘടനയ്ക്ക് രൂപം നല്‍കുകയും ചെയ്തു. ടി.എല്.എയുമായി ബന്ധപ്പെട്ട അവരുടെ പ്രവര്‍ത്തനം ടെക്സ്റ്റൈല് മേഖലയില് അനൗപചാരിക തൊഴിലുകള് ചെയ്തിരുന്ന സ്ത്രീ തൊഴിലാളികളുമായി ബന്ധപ്പെടാന് ഇടയാക്കുകയും അവരുടെ അവസ്ഥ കണ്ട് അവരെ സഹായിക്കാന് വേണ്ടി SEWA രൂപീകരിക്കാന് അവരെ പ്രചോദിപ്പിക്കുകയുമായിരുന്നു. എലയുടെ ആഗ്രഹത്തിന് അനസൂയയുടെ എല്ലാ പിന്തുണയും ഉണ്ടായിരുന്നു. എന്നാല് സംഘടനയുടെ രൂപീകരണത്തിന് ശേഷം താമസിയാതെ തന്നെ അനസൂയ മരണപ്പെട്ടു.\nഅഹമ്മദാബാദിലെ പ്രമുഖനായ ഒരു മില്ലുടമയുടെ സഹോദരിയായിട്ടും മരണം വരെ തൊഴിലാളികളുടെ വിശ്വസ്ഥയായ ട്രേഡ് യൂണിയന് നേതാവായി അനസൂയ ജീവിച്ചു. അവര് ഒരു നേതാവായി ജീവിക്കുക മാത്രമല്ല ചെയ്തത്. ഇന്ത്യയിലെ തൊഴിലാളികളുടെ ചരിത്രത്തെ, അവരുടെ പോരാട്ടങ്ങളിലൂടെ പുതിയൊരു പാതയിലേക്ക് കൊണ്ടുപോകാന് അവര്‍ക്ക് സാധിച്ചു. മാറ്റങ്ങള്‍ക്ക് നടപ്പിലാക്കാനായി തൊഴിലാളികളെ കുറിച്ച് മാത്രമല്ല, മുതലാളിമാരെ കുറിച്ചും അവര് പഠിച്ചു. സാങ്കേതികവിദ്യകളെ കുറിച്ച് അന്വേഷിച്ചു. അങ്ങനെ അവര് തൊഴില് മേഖലയെ കുറിച്ച് ഒരുപാട് അറിവ് നേടിയിരുനു. ഏതാണ്ട് രണ്ട് ലക്ഷത്തിലേറെ പേരെ അക്കാലത്ത് നയിച്ച അനസൂയ ഒരിക്കലും ആ സംഘടനയെയോ അതിന്റെ ശക്തിയെയൊ ദുരുപയോഗം ചെയ്തിട്ടില്ല. ‘പൂജനീയായ’ എന്ന് ഗാന്ധിജി തന്റെ ജീവിതത്തില് വിശേഷിപ്പിച്ച ഏക സ്ത്രീ ഇന്ത്യയിലെ സാമ്പത്തിക സാമൂഹിക ഘടനയെ ക്രമപ്പെടുത്താന് പോരാടിയ അനസൂയ മാത്രമായിരുന്നു.\nദരിദ്രരായ തൊഴിലാളികള്‍ക്ക് വേണ്ടി തന്റെ ജീവിതം ഉഴിഞ്ഞ് വച്ച ധീരയായ വനിതയായിരുന്നു അനസൂയ സാരാഭായ്. ഇന്ത്യയുടെ ട്രേഡ് യൂണിയന് ചരിത്രത്തിലും, ജെന്റര് റൈറ്റ്സ് മൂവ്മെന്റിന്റെ ചരിത്രത്തിലും സ്തുത്യര്‍ഹമായ ഒരു സ്ഥാനം അവര് അര്‍ഹിക്കുന്നുണ്ട് എന്നത് പറയാതിരിക്കാനാവില്ല.


മുഖ്യമന്ത്രിയുടെ ക്ഷണം ഷാര്‍ജ ഭരണാധികാരി സ്വീകരിച്ചു: ശൈഖ് ഡോ. സുല്‍ത്താന് ബിന് മുഹമ്മദ് അല് ഖാസിമി കേരളത്തിലേക്ക് | ASIAVISION NEWS\nമുഖ്യമന്ത്രിയുടെ ക്ഷണം ഷാര്‍ജ ഭരണാധികാരി സ്വീകരിച്ചു: ശൈഖ് ഡോ. സുല്‍ത്താന് ബിന് മുഹമ്മദ് അല് ഖാസിമി കേരളത്തിലേക്ക്\nഷാര്‍ജ (www.asiavisionnews.com): ഷാര്‍ജ ഭരണാധികാരി ശൈഖ് ഡോ. സുല്‍ത്താന് ബിന് മുഹമ്മദ് അല് ഖാസിമി കേരളം സന്ദര്‍ശിക്കും. കേരള മുഖ്യമന്ത്രിയുടെ ക്ഷണം സ്വീകരിച്ചാണ് ശൈഖ് സുല്‍ത്താന് കേരളത്തിലെത്തുന്നത്. വ്യാഴാഴ്ച വൈകീട്ട് സുല്‍ത്താനെ സന്ദര്‍ശിക്കാനെത്തിയപ്പോഴായിരുന്നു പിണറായിയുടെ ക്ഷണം.അടുത്ത വര്‍ഷം സെപ്തംബറിലായിരിക്കും സന്ദര്‍ശനം നടക്കുക.\nകാലിക്കട്ട് സര്‍വകലാശാലയുടെ ഓണററി ഡോക്ടറേറ്റ് അദ്ദേഹത്തിന് നേരത്തെ പ്രഖ്യാപിച്ചിരുന്നു. അത് സ്വീകരിക്കുന്നതിനും കേരള സര്‍ക്കാരിന്റെ അതിഥിയുമായാണ് അദ്ദേഹത്തെ ക്ഷണിച്ചത്. മുഖ്യമന്ത്രിയും സുല്‍ത്താനും തമ്മിലുളള കൂടിക്കാഴ്ച 45 മിനുറ്റോളമുണ്ടായിരുന്നു.\nമുഖ്യമന്ത്രിയോടൊപ്പം നോര്‍ക്ക വൈസ് ചെയര്‍മാന് എം.എ.യൂസഫലി, ഷംസുദ്ദീന് ബിന് മുഹിയുദ്ദീന്, മുഖ്യമന്ത്രിയുടെ മാധ്യമ ഉപദേഷ്ടാവ് ജോണ് ബ്രിട്ടാസ്, ഷാര്‍ജ ഇന്ത്യന് അസോസിയേഷന് പ്രസിഡണ്ട് അഡ്വ.വൈ.എ.റഹിം, ജനറല് സെക്രട്ടറി ബിജു സോമന് എന്നിവരും ഉണ്ടായിരുന്നു.


ഭര്‍ത്താവിനോടുള്ള ദേഷ്യത്തിന് പിഞ്ചുകുഞ്ഞിന് മര്‍ദനം; സ്വയം ചിത്രീകരിച്ച വീഡിയോ വൈറലായതോടെ യുവതി കുടുങ്ങി | Mother arrested in UAE for torturing daughter in harrowing video\nAbu Dhabi - United Arab Emirates, First Published 20, Feb 2020, 11:49 AM\nകുട്ടികളെ ഉപദ്രവിക്കുന്നവരോടും അവരോട് മോശമായി പെരുമാറുന്നവരോടും ഒരുതരത്തിലുമുള്ള കാരുണ്യവും കാണിക്കില്ലെന്ന് അധികൃതര് അറിയിച്ചു. കുട്ടികള്‍ക്ക് നേരെയുള്ള ഉപദ്രവങ്ങള് തടയാന് യുഎഇ നിയമപ്രകാരം കര്‍ശനമായ നടപടികള് സ്വീകരിക്കും.\nഅബുദാബി: സ്വന്തം കുഞ്ഞിനെ ക്രൂരമായി മര്‍ദിക്കുന്ന വീഡിയോ ദൃശ്യങ്ങള് സോഷ്യല് മീഡിയയില് വൈറലായതോടെ യുവതി അബുദാബിയില് അറസ്റ്റിലായി. യുവതി തന്നെ ചിത്രീകരിച്ച വീഡിയോ ദൃശ്യങ്ങള് തെളിവായെടുത്തായിരുന്നു ബുധനാഴ്ച അബുദാബി പൊലീസിന്റെ നടപടി. നാല് സെക്കന്റ് ദൈര്‍ഘ്യമുള്ള ക്ലിപ്പില് പെണ്‍കുട്ടിയോട് ദേഷ്യപ്പെടുന്നതും കാലില് പിടിച്ചുവലിച്ച് സ്റ്റെപ്പുകളിലൂടെ വലിച്ചിഴക്കുന്നതുമാണുള്ളത്. കുട്ടി വലിയ ശബ്ദത്തില് കയരുന്നതും കേള്‍ക്കാം.\nയുവതിയുടെ ഭര്‍ത്താവും തമ്മിലുണ്ടായ തര്‍ക്കത്തെ തുടര്‍ന്നാണ് കുട്ടിയെ ഉപദ്രവിച്ചതെന്നാണ് പ്രാഥമിക അന്വേഷണത്തില് പൊലീസിന് മനസിലായത്. അറസ്റ്റിലായ ഇവരെ തുടര്‍നടപടികള്‍ക്കായി പബ്ലിക് പ്രോസിക്യൂഷന് കൈമാറി. കുട്ടികളെ ഉപദ്രവിക്കുന്നവരോടും അവരോട് മോശമായി പെരുമാറുന്നവരോടും ഒരുതരത്തിലുമുള്ള കാരുണ്യവും കാണിക്കില്ലെന്ന് അധികൃതര് അറിയിച്ചു. കുട്ടികള്‍ക്ക് നേരെയുള്ള ഉപദ്രവങ്ങള് തടയാന് യുഎഇ നിയമപ്രകാരം കര്‍ശനമായ നടപടികള് സ്വീകരിക്കും. കുട്ടി പിറന്നുവീഴുന്ന സമയം മുതല് കൗമാരപ്രായം വരെയുള്ള അവരുടെ അവകാശങ്ങള് സംരക്ഷിക്കാന് യുഎഇയില് അതിശക്തമായ നിയമങ്ങളുണ്ടെന്നും അധികൃതര് ഓര്‍മിപ്പിച്ചു.\nLast Updated 20, Feb 2020, 11:49 AM\ntorturing kid in UAE\nAbu Dhabi police arrest mother\nയുഎഇയില് കുട്ടിയെ ഉപദ്രവിച്ചു


Gold Rate Today, 2021 February 03: സ്വർണവിലയിൽ വീണ്ടും ഇടിവ്\nGold Rate Today, 2021 February 03: ഒരു ഗ്രാമിന് 4,515 രൂപയും ഒരു പവന് 36,120 രൂപയുമാണ് ഇന്നത്തെ വില\nUpdated: February 5, 2021 11:03:56 am\nFebruary 03, 2021, Petrol Diesel Price, Gold Rate, INR Exchange Rate Today: രാജ്യാന്തര വിപണിയിലെ ക്രൂഡ് ഓയിൽ വിലയിലെ ഏറ്റക്കുറച്ചിലുകൾ കേരളത്തിലും പെട്രോൾ വിലയെ ബാധിക്കുന്നുണ്ട്. തിരുവനന്തപുരം, കോഴിക്കോട്, എറണാകുളം നഗരങ്ങളിൽ ഡീസൽ വിലയിലും പെട്രോൾ വിലയിലും ഏറ്റക്കുറച്ചിലുകളുണ്ട്. കേരളത്തിൽ സ്വർണവിലയിൽ ഇന്നു കുറവുണ്ട്. ഡോളറിനെതിരെ രൂപയുടെ മൂല്യം ഇന്ന് 72.98 എന്ന നിലയിലാണ്.\nകേരളത്തിൽ സ്വർണവിലയിൽ ഇന്നു കുറവ്. ഒരു ഗ്രാമിനു 4,475 രൂപയും പവനു 35,800 രൂപയുമാണ് ഇന്നത്തെ വില. ഗ്രാമിനു 40 രൂപയും പവനു 320 രൂപയുമാണ് ഇന്നു കുറഞ്ഞത്. ഒരു ഗ്രാമിനു 4,515 രൂപയും പവനു 36,120 രൂപയുമാണ് ഇന്നലത്തെ വില.\nതിരുവനന്തപുരം നഗരത്തിൽ ഒരു ലിറ്റർ പെട്രോളിനു 88.47 രൂപയും ഡീസലിനു 82.55 രൂപയുമാണ് ഇന്നത്തെ വില. എറണാകുളത്ത് പെട്രോളിനു 86.49 രൂപയും ഡീസലിനു 80.69 രൂപയുമാണ് ഇന്നത്തെ വില. കോഴിക്കോട് നഗരത്തിൽ പെട്രോളിനു 86.83 രൂപയും ഡീസലിനു 81.05 രൂപയുമാണ് വില.\nഒരു രാജ്യത്തെ കറൻസി അല്ലെങ്കിൽ നാണയം മറ്റൊരു രാജ്യത്തെ കറൻസിയുമായോ നാണയവുമായോ ഏതു നിരക്കിലാണോ വിനിമയം ചെയ്യപ്പെടുന്നത് ആ നിരക്കിനെയാണ് വിനിമയ നിരക്കെന്ന് പറയുന്നത്. കഴിഞ്ഞ ഏതാനും വർഷമായി യുഎസ് ഡോളറുമായുള്ള വിനിമയത്തിൽ രൂപ മൂല്യത്തകർച്ച നേരിടുന്നുണ്ട്. ഡോളറിനെതിരെ രൂപയുടെ മൂല്യം ഇന്ന് 72.98 എന്ന നിലയിലാണ്. മറ്റു പ്രധാന കറൻസികളുമായുള്ള രൂപയുടെ ഇന്നത്തെ വിനിമയ നിരക്ക് താഴെ നൽകുന്നു.\nWeb Title: Gold rate petrol diesel price inr exchange rate today 2021 february 03\nGold Rate Today, 2021 February 02: സ്വർണവിലയിൽ വീണ്ടും ഇടിവ്


ഇറാഖ് പ്രസിഡൻറ് ബർഹാം സാലിഹുമായി ദാവോസിൽ നടത്തിയ കൂടിക്കാഴ്ചയിലാണ് ട്രംപ് നിലപാട് വ്യക്തമാക്കിയത്\n22 Jan, 2020 at 05:56 PM\nയു.എസ് സൈന്യം ഇറാഖിൽ തുടരുമെന്ന സൂചനയുമായി പ്രസിഡന്‍റ് ഡൊണാൾഡ് ട്രംപ്. ഇറാഖിലെ 5000 ലേറെ വരുന്ന യു.എസ് സൈന്യത്തിന്റെ ഭാവി സംബന്ധിച്ച തീരുമാനം ഉടൻ പ്രഖ്യാപിക്കുമെന്നും ട്രംപ് വെളിപ്പെടുത്തി. ഇറാഖ് പ്രസിഡൻറ് ബർഹാം സാലിഹുമായി ദാവോസിൽ നടത്തിയ കൂടിക്കാഴ്ചയിലാണ് ട്രംപ് നിലപാട് വ്യക്തമാക്കിയത്.\nഅമേരിക്കൻ സൈന്യം ഇറാഖ് വിടണമെന്ന് പാർലമെൻറും ഇറാൻ അനുകൂല മിലീഷ്യകളും ശക്തമായി ആവശ്യപ്പെട്ടു വരികയാണ്. യു.എസ് സൈനിക സാന്നിധ്യത്തെ കുറിച്ച് ഇറാഖ് പ്രസിഡൻറും ട്രംപും ചർച്ച ചെയ്തു. ഇറാഖിൽ നിന്ന് സൈന്യത്തെ പിൻവലിക്കുന്നതിന് കൃത്യമായ റോഡ് മാപ്പ് ആവിഷ്കരിക്കണമെന്ന് കാവൽ പ്രധാനമന്ത്രി ആദിൽ അബ്ദുൽ മഹ്ദിയും ആവശ്യപ്പെട്ടിരുന്നു. ഇറാഖുമായി നല്ല ബന്ധമാണുള്ളതെന്നും അത് മാറ്റമില്ലാതെ തുടരുമെന്നും ട്രംപ് പറഞ്ഞു.\nഇറാഖിലെ യു.എസ് സൈനീക സാന്നിധ്യം തുടരുന്നതു സംബന്ധിച്ച ട്രംപിന്‍റെ പ്രഖ്യാപനം ഉടൻ ഉണ്ടാകും. ഇറാൻ സൈനീക കമാൻഡർ ഖാസിം സുലൈമാനിയുടെ കൊലയെ തുടർന്നാണ് യു.എസ് സൈന്യം ഇറാഖ് വിടണമെന്ന് പാർലമെൻറ് പ്രമേയം പാസാക്കിയത്. എന്നാൽ ട്രംപ് ഭരണകൂടം ഇതു തള്ളുകയായിരുന്നു. ഇറാഖിലെ യു.എസ് സൈനീക കേന്ദ്രങ്ങൾക്കു നേരെ പലതവണ റോക്കറ്റ് ആക്രമണം നടന്നത് വലിയ സുരക്ഷാ വെല്ലുവിളിയാണ് ഉയർത്തുന്നത്.\nട്രംപുമായി ചർച്ച നടത്തിയാൽ ഇറാഖ് പ്രസിഡൻറിനെ രാജ്യത്തേക്ക് മടങ്ങി വരാൻ അനുവദിക്കില്ലെന്ന് ഇറാൻ അനുകൂല മിലീഷ്യ വിഭാഗം ട്വിറ്ററിൽ മുന്നറിയിപ്പ് നൽകിയിരുന്നു. ഇതു തള്ളിയാണ് ട്രംപുമായി ഇറാഖിലെ യു.എസ് സൈനീക സാന്നിധ്യത്തെ കുറിച്ച് ബർഹാം സാലിഹ് ചർച്ച നടത്തിയത്.


അനസ്വീയം| anasweeyem| anasweeyam: ഹിജ്റ:3 കൈസറിന്റെ കിരീടവുമായി സുറാഖ (റ)\nനബി (സ്വ) യും അബൂബക്കര് സിദ്ദീഖ് (റ) വും തന്റെ സിദ്ദീഖ് (റ) ന്‍റെ അടിമ ......... യും കൂടെ ഖുരൈശികളുടെ കണ്ണില് പെടാതെ പലായനം തുടര്‍ന്നു. സുറഖയും കുറച്ചാലുകളും കൂട്ടം കൂടി ചര്‍ച്ചകള് ചെയ്തു കൊണ്ടിരിക്കുകയായിരുന്നു. അവരുടെ ഗോത്രത്തില് പെട്ട ഒരാള് ഓടി കിതച്ചു കടന്നു വന്നു.\n"എന്റെ അടുത്ത് കൂടെ മൂന്ന് ആളുകള് ദ്രിതിയില് നടന്നു പോവുന്നത് ഞാന് കണ്ടു. ഞാന് മനസ്സിലാക്കുന്നത് അത് മുഹമാടും കൂട്ടരും ആയിരിക്കുമെന്നാണ്"- കിതക്കുന്നതിനിടയിലും അയാള് പറഞ്ഞു നിര്‍ത്തി.\nസുറാഖ പിന്തിരിഞ്ഞു നോക്കി. അയാളോട് പരയുതെന്നു കണ്ണ് കൊണ്ട് ആണ്ഗ്യം കാണിച്ചു.\n" അത് വേറെ ഏതോ ഗോത്രത്തില് പെട്ട ആളുകളാണ്. അവരുടെ കളഞ്ഞു പോയ വഷ്ടുക്കള് തിരയുകയാണ്" -സുറാഖ കൂടെയുള്ളവരെ സംശയത്തിലേക്ക് വലിച്ചിട്ടു.\n" ശരിയാണ്. അത് വേര് ആരെന്കിലുമാവും" -ആഗതന് സുരാഖയോടു യോജിച്ചു.\nഅല്‍പ്പം കഴിഞ്ഞു, ആഗതനെ മറ്റൊരു ഭാഗത്തേക്ക് വിളിച്ചു കൊണ്ട് പോയി സുറാഖ അവരെ കണ്ട സ്ഥലവും അവരുടെ മുഴുവന് കാര്യങ്ങളും അന്വേഷിച്ചറിഞ്ഞു. അയാള് എല്ലാം പറഞ്ഞു കൊടുക്കുകയും ചെയ്തു.\nസുറാഖ വീട്ടിലേക്കു തിരിച്ചു. കുതിരയെ എല്ലാം ഒരുക്കി തയ്യാറാക്കി. അമ്പും വില്ലും എടുത്തു. വാളും യുദ്ധ സാമഗ്രികളും എടുത്തു.\nഎന്ത് കാര്യത്തിനു ഇറങ്ങുമ്പോഴും ചെയ്യുന്നത് പോലെ 'അമ്പെടുത്ത് നോക്കി'. കിട്ടിയത് 'നബിയെ ബുദ്ധിമുട്ടിക്കരുത്' എന്ന്. അദ്ദേഹം ഒരു വേള ചിന്തിച്ചു. എന്ത് ചെയ്യണം.\nഎന്തായാലും വേണ്ടില്ല മുഹമ്മദിനെ പിടികൂടുക തന്നെ. അയാള് ആത്മഗതം ചെയ്തു. കുതിരപുറത്തു ചാടിക്കയറി അയാള് നബി( സ്വ) സഞ്ചരിക്കുന്ന വഴി ലക്ഷ്യമാക്കി അതിവേഗം കുതിരയെ പായിച്ചു.\nപതിവിനു വിപരീതമായി കാറ്റ് ആഞ്ഞു വീശാന് തുടങ്ങി. മണല് കാറ്റ് ഇടയ്ക്കിടയ്ക്ക് സഞ്ചാരം തടസ്സപ്പെടുത്തി. അയ്യാള് തന്റെ ആവനാഴിയില് നിന്നു വീണ്ടും ' അമ്പെടുത്ത് നോക്കി'.\n'അദ്ദേഹത്തെ ബുദ്ധിമുട്ടിക്കരുത്' -വീണ്ടും ആ അമ്പ് തന്നെയാണ് കിട്ടിയത്.\nഅയാള് അല്‍പ്പം വെറുപ്പോടെ ആ അമ്പ് ആവ നാഴിയിലേക്ക് തന്നെ വെച്ചു.\nകാറ്റ് കൊടുങ്കാറ്റായി രൂപാന്തരം പ്രാപിച്ചു വരികയാണ്. കുതിര ഇടയ്ക്കിടയ്ക്ക് അനങ്ങാതെ നില്‍ക്കുന്നുണ്ട്.\nഅത് സുരാഖയെ എന്ത് ത്യാഗം ചെയ്യാനും പ്രാപ്തനാക്കി. അയാള് എല്ലാ ബുദ്ധിമുട്ടുകളെയും ത്രിനവല്‍ഗനിച്ചു കുതിരയുടെ കടിഞ്ഞാന് ആഞ്ഞു വലിച്ചു.\nനബി (സ്വ) യും സിദ്ദീഖ് (റ) വും വഴികാട്ടിയും നടന്നു പോവുന്നഹു സുറാഖ കണ്ടു. അയാള് ഒരിക്കല് കൂടി 'അമ്പെടുത്ത് നോക്കി'.\nഅയാളുടെ മുഖം ദ്യെശ്യം കൊണ്ട് ചുവന്നു. വീണ്ടും അതെ അമ്പ് തന്നെ. അദ്ദേഹത്തെ ബുദ്ധിമുട്ടിക്കരുത്'\nസുറാഖ കുതിരയുടെ കടിഞ്ഞാന് ആഞ്ഞു വലിച്ചു.\nനബിയും (സ്വ) സുരാഖയും തമ്മില് ഏതാനും അകലം മാത്രം. നബി (സ്വ) യും സിദ്ദീഖും(റ) തിരിഞ്ഞു നോക്കി. സുറാഖ അതിവേഗത്തില് കുതിരപ്പുറത്ത് അടുത്ത് വരികയാണ്...\nകുതിരയുടെ മുന്‍കാലുകള് മണലില് ആണ്ടു പോയി. അയാള് പലവട്ടം ശ്രമിച്ചിട്ടും കുതിരക്ക് ഒരടിപോലും മുന്നോട്ടു നീങ്ങാന് കഴിയുന്നില്ല. അയാള് കുതിരപ്പുറത്തു നിന്നും തെറിച്ചു വീണു. ശക്തമായ കൊടുങ്കാറ്റില് മണല് കുന്നുകള് വരെ എടുത്തെറിയപ്പെട്ടു.\nകുതിരയുടെ കാലുകള് മണലില് നിന്നും വലിച്ചെടുത്തു. അദ്ദേഹത്തിനു മനസ്സിലായി. മുഹമ്മദ് ഒരു സാധാരണ മനുഷ്യനല്ല. അയാള് പുന്തിരിയാന് തന്നെ തീരുമാനിച്ചു...\n"ഞാന് ജഹ്ശുമിന്റെ മകന് സുറാഖയാണ്. എങ്ങോട്ട് നോക്കൂ, എനിക്ക് നിങ്ങളോട് കുറച്ചു സംസാരിക്കാനുണ്ട്. ഞാന് നിങ്ങളെ ബുദ്ധിമുട്ടിക്കുകയില്ല. നിങ്ങള്‍ക്കിഷ്ടമില്ലതതോന്നും എന്നില് നിന്ന് ഉണ്ടാവുകയില്ല" - സുറാഖ ഉറക്കെ വിളിച്ചു പറഞ്ഞു.\nനബിയും (സ്വ) സിദ്ദീഖ് (റ) വും തിരിഞ്ഞു നോക്കി. നബി (സ്വ) അബൂബക്കര് സിദ്ദീഖ് (റ) നോടായി പറഞ്ഞു. അയാളോട് ചോദിച്ചു നോക്കൂ എന്താണ് അയാള്‍ക്ക് വേണ്ടതെന്നു.\n"എനിക്ക് നിങ്ങള് ഒരു എഴുത്ത് എഴുതി തരണം. എനിക്കും നിങ്ങള്‍ക്കുമിടയില് അതൊരു തെളിവായി കിടക്കും"- സുറാഖ സിദ്ധീഖ് (റ) നോടായി പറഞ്ഞു.\n"അബൂബക്കര്, അയാള്‍ക്ക് എഴുതി കൊടുകൂ'- നബി (സ്വ) അബൂബക്കര് (റ) നോട് പറഞ്ഞു.\nഅബൂബക്കര് (റ) അദ്ദേഹം ആവശ്യപെട്ട പ്രകാരം എഴുതി കൊടുത്തു.\nഅത് വാങ്ങി ആവനാഴിയില് വെച്ചു സുറാഖ മക്കയിലേക്ക് തന്നെ മടങ്ങാനോരുങ്ങി.\nസുരാഖയെ പിടിച്ചു നിര്‍ത്തി സുരാഖയുടെ കണ്ണുകളിലേക്കു നബി (സ്വ) നോക്കി. പുഞ്ചിരിക്കുന്ന മുഖത്ത് വല്ലാത്ത സൌന്ദര്യം സുറാഖ കണ്ടു. കണ്ണുകളില് നിര്‍ഭയത്വവും ചുണ്ടുകളില് പുഞ്ചിരിയുംമായി പ്രവാചകന് സുരാഖയോടു ചോദിച്ചു.\n"എങ്ങനെയുണ്ടാവും സുറാഖ, നീ കിസ്രായുടെ കിരീടമാനിഞ്ഞാല്?"\n"ഇബ്നു ഹിര്‍മസിന്റെ കിസ്രായോ?" -അത്ഭുത പരതന്ത്രായി സുറാഖ നബിയുടെ കണ്ണുകളിലേക്കു നോക്കി. പ്രവാചക (സ്വ) വദനത്തില് അപ്പോഴും നാരു പുഞ്ചിരി തതിക്കളിക്കുന്നുണ്ടായിരുന്നു.\n" അതെ, ഇബ്നു ഹിര്‍മസിന്റെ കിസ്രാ"\nനബി (സ്വ) തങ്ങള് മദീനയില് എത്തുന്നത് വരെ സുറാഖ ഈ വിഷയങ്ങള് ആരോടും പറയുകയുണ്ടായില്ല.\nനബി (സ്വ) മദീനയില് എത്തിയ വിവരം മക്കയില് എല്ലാവരും അറിഞ്ഞു. കുപിതനായ അബൂ ജഹളിനോട് സുറാഖ താനും മുഹമ്മദും തമ്മില് നടന്ന സംഭവം വിവരിച്ചു കൊടുത്തു. ഒരു കവിതാ രൂപത്തില് അബൂ ജഹളിനോടായി അവസാനം സുറാഖ ഇങ്ങനെ പാടി.\n" അബൂ ഹകം, നീ അത് കാനുകയായിരുന്നെങ്കില് -\nഅദ്ദേഹത്തിനെ കാല്‍ക്കല് വീഴാന് നിന്‍റെ ആളുകളോട് നീ കല്‍പ്പിക്കുമായിരുന്നു.


Block Chain | എന്താണ് ബ്ലോക്ക്ചെയിൻ? ബ്ലോക്ക്ചെയിനുകൾ പ്രവർത്തിക്കുന്നത് എങ്ങനെ? | What is Block chain technology and crypto currency– News18 Malayalam\nWHAT IS A BLOCK CHAIN CRYPTO AND CURRENCY KM\nBlock Chain: എന്താണ് ബ്ലോക്ക്ചെയിൻ? ബ്ലോക്ക്ചെയിനുകൾ പ്രവർത്തിക്കുന്നത് എങ്ങനെ?\nക്രിപ്‌റ്റോകറൻസികൾ മുതൽ എൻ‌എഫ്‌ടികൾക്ക് വരെ അടിസ്ഥാനമായുള്ള ബ്ലോക്ക്ചെയിൻ സാങ്കേതികവിദ്യയെക്കുറിച്ച് ചില കാര്യങ്ങൾ മനസ്സിലാക്കാം\nകഴിഞ്ഞ 10 വർഷത്തിനിടെ നിങ്ങൾ ബ്ലോക്ക്‌ചെയിൻ സാങ്കേതികവിദ്യയെക്കുറിച്ചും അത് ലോകത്തെ മാറ്റുന്ന വഴികളെക്കുറിച്ചും കേട്ടിരിക്കാം. എന്നാൽ ചിലർക്ക് എങ്കിലും എന്താണ് ബ്ലോക്ക്ചെയിൻ ഇന്ന് വ്യക്തമായിട്ടുണ്ടാകില്ല. അതിനാൽ ക്രിപ്‌റ്റോകറൻസികൾ മുതൽ എൻ‌എഫ്‌ടികൾക്ക് വരെ അടിസ്ഥാനമായുള്ള ബ്ലോക്ക്ചെയിൻ സാങ്കേതികവിദ്യയെക്കുറിച്ച് ചില കാര്യങ്ങൾ മനസ്സിലാക്കാം.\nസംഭവിക്കുന്ന കാര്യങ്ങളുടെ ഒരു ട്രാക്ക് റെക്കോർഡ് സൂക്ഷിക്കാൻ ഇഷ്ടപ്പെടുന്ന അംഗങ്ങൾ നിറഞ്ഞ ഒരു ക്ലബ് പോലെയാണ് ബ്ലോക്ക്‌ചെയിൻ. ഓരോ ദിവസവും എന്താണ് സംഭവിക്കുന്നതെന്നുള്ള ഡാറ്റ രേഖപ്പെടുത്തുകയും അംഗീകരിക്കുകയും ചെയ്യുന്നതിന് ക്ലബിന് നിരവധി സങ്കീർണ്ണമായ നിയമങ്ങളുണ്ട്.\nആർക്കും ചേർക്കാൻ കഴിയുന്ന, ആർക്കും മാറ്റാനാകാത്ത വിവരങ്ങൾ സ്ഥാപിക്കാൻ പബ്ലിക് ബ്ലോക്ക്‌ചെയിനുകൾ സ്ഥലം നൽകുന്നു. ഇത് ഒരൊറ്റ വ്യക്തിയോ സ്ഥാപനമോ ആയിരിക്കില്ല നിയന്ത്രിക്കുക. ഒരു കമ്പനി അല്ലെങ്കിൽ വ്യക്തി എല്ലാം ട്രാക്ക് ചെയ്യുന്നതിനുപകരം, ആ ഉത്തരവാദിത്തം നെറ്റ്‌വർക്കിലുള്ള എല്ലാവരിലേക്കും വ്യാപിക്കുന്നു\nബ്ലോക്ക്‌ചെയിനിൽ ഡാറ്റ സംഭരിക്കുന്നത് ബ്ലോക്കുകളായാണ്. കൂടാതെ ഏത് തരത്തിലുള്ള ഡാറ്റയാണ് സംഭരിക്കുന്നതെന്ന് നിർണ്ണയിക്കുന്നത് ബ്ലോക്ക്‌ചെയിൻ ഉണ്ടാക്കുന്നയാളാണ്.\nക്രിപ്‌റ്റോകറൻസികളെ സംബന്ധിച്ച് നെറ്റ്‌വർക്കിൽ നടക്കുന്ന സാധുവായ ഇടപാടുകളുടെ രേഖകളാണ് ബ്ലോക്കുകളിൽ അടങ്ങിയിരിക്കുന്നത്. ക്രിപ്‌റ്റോകറൻസികൾക്കായി, ബ്ലോക്കുകൾ രസീതുകളായി കണക്കാക്കാം.\nബ്ലോക്ക്‌ചെയിൻ സംവിധാനങ്ങൾ വളരെ സങ്കീർണമാണ്. ലോകമെമ്പാടുമുള്ള ദശലക്ഷക്കണക്കിന് ആളുകൾ ഇത് കൈകാര്യം ചെയ്യുന്നുണ്ട്. ഒരു ബ്ലോക്ക് ഉണ്ടാക്കി അത് ചങ്ങലയിൽ ചേർത്തു കഴിഞ്ഞാൽ അത് നീക്കം ചെയ്യാൻ വളരെ പണിപ്പെടേണ്ടതുണ്ട്. നിങ്ങൾക്ക് പുതിയ ബ്ലോക്കുകൾ മാത്രമേ ചേർക്കാനാകൂ.\nബ്ലോക്ക്‌ചെയിൻ സാങ്കേതികവിദ്യ ഉപയോഗിച്ചാണ് ക്രിപ്‌റ്റോകറൻസികൾ നിർമ്മിച്ചിരിക്കുന്നത്. ഈ സാങ്കേതികവിദ്യയുടെ ഏറ്റവും അറിയപ്പെടുന്ന ഉപയോഗം ക്രിപ്റ്റോകറൻസി തന്നെയാണ്. നിങ്ങൾ കുറഞ്ഞത് മൂന്ന് ക്രിപ്‌റ്റോകറൻസികളെക്കുറിച്ചെങ്കിലും കേട്ടിരിക്കാം: ബിറ്റ്കോയിൻ, എഥെറിയം, ഡോഗ്കോയിൻ എന്നിവ അറിയപ്പെടുന്ന ക്രിപ്റ്റോകറൻസികളാണ്.\nഎന്നാൽ ബ്ലോക്ക്‌ചെയിൻ സാങ്കേതികവിദ്യ സാമ്പത്തിക ലക്ഷ്യങ്ങളിൽ മാത്രം പരിമിതപ്പെടുന്നില്ല. സാങ്കേതികമായി, ആർക്കും എന്തും ട്രാക്ക് ചെയ്യാൻ ഒരു ബ്ലോക്ക്‌ചെയിൻ ഉണ്ടാക്കാൻ കഴിയും.\nബ്ലോക്ക്‌ചെയിനിനെക്കുറിച്ച് ഇപ്പോൾ ധാരാളം ചർച്ചകൾ നടക്കുന്നുണ്ട്. ഇത് ഭാവിയിൽ വിപ്ലവം സൃഷ്ടിച്ചേക്കാവുന്ന സാങ്കേതികവിദ്യയാണെന്നും ഇത് അടുത്ത ഇന്റർനെറ്റായിരിക്കുമെന്നും ആളുകൾ പറയുന്നുണ്ട്. എന്നാൽ ചിലർ ബ്ലോക്ക്‌ചെയിനുകൾ ഭൂമിയെ നശിപ്പിക്കുന്ന കാലാവസ്ഥാ ദുരന്തത്തിന് കാരണമാകുമെന്നും പറയപ്പെടുന്നു.\nകാലാവസ്ഥ വ്യതിയാനത്തിൽ ബ്ലോക്ക്ചെയിനിന്റെ പ്രാധാന്യം എന്താണ്?\nചില ക്രിപ്‌റ്റോകറൻസികൾ സ്വിറ്റ്സർലൻഡിനേക്കാളും ലിബിയയേക്കാളും കൂടുതൽ ഊർജ്ജം ഉപയോഗിക്കുന്നുണ്ടെന്ന് നിങ്ങൾ കേട്ടിരിക്കാം. അല്ലെങ്കിൽ ബിൽ ഗേറ്റ്സ് ഇക്കാര്യത്തെക്കുറിച്ച് വേവലാതിപ്പെടുന്നതായി നിങ്ങൾ കേട്ടിരിക്കാം. ക്രിപ്റ്റോകറൻസികളുടെ ഊർജ്ജ ഉപയോഗത്തെ കുറിച്ചുള്ള ചർച്ചകളും നിരവധിയാണ്.\nബ്ലോക്ക് ചെയിൻ ഇടപാടുകൾ പൂർത്തിയാക്കാൻ ധാരാളം കമ്പ്യൂട്ടിംഗ് പവർ ആവശ്യമാണ്. കമ്പ്യൂട്ടറുകൾ പ്രവർത്തിപ്പിക്കാൻ ഊർജ്ജം ആവശ്യമായതിനാൽ, ഇടപാടുകൾ വളരെയധികം ഊർജ്ജം ഉപയോഗിക്കുന്നുണ്ട്. ഇത് കാലാവസ്ഥ വ്യതിയാനത്തിലേയ്ക്കും മറ്റും നയിച്ചേക്കുമെന്നാണ് ചില നിരീക്ഷകരുടെ വിലയിരുത്തൽ.\nFirst published: September 13, 2021, 15:11 IST


ഒരേ വീട്ടില്‍ത്തന്നെ പല മതങ്ങളില് വിശ്വസിക്കുന്നവര്, ഈ ഗ്രാമം ഇങ്ങനെയാണ്! | christian and hindu members in same family\n'വര്‍ഗീയ വിളവെടുപ്പ് നടത്താന് ആരും തുനിയേണ്ട', മുന്നറിയിപ്പുമായി മുഖ്യമന്ത്രി\nഒരേ വീട്ടില്‍ത്തന്നെ പല മതങ്ങളില് വിശ്വസിക്കുന്നവര്, ഈ ഗ്രാമം ഇങ്ങനെയാണ്!\nUmbarpada, First Published 3, Jan 2020, 3:13 PM IST\nഇവിടത്തെ ജനങ്ങൾ പരസ്‍പരം സ്നേഹത്തിലും സഹോദര്യത്തിലുമാണ് കഴിയുന്നതെങ്കിലും, പക്ഷേ, ചില മതസംഘടനകൾക്ക് അതത്ര രസിക്കുന്നില്ല. ഒരുവശത്ത്, മിഷനറിമാർ ഗോത്രവർഗ്ഗക്കാരെ ക്രിസ്‍തുമതത്തിലേക്ക് പരിവർത്തനം ചെയ്യുമ്പോൾ, മറുവശത്തു വിശ്വഹിന്ദു പരിഷത്ത് പോലുള്ള സംഘടനകൾ പരിവര്‍ത്തനം ചെയ്‍തവരെ 'ഘർ വാപസി' എന്ന പേരിൽ ഹിന്ദു മതത്തിലേക്ക് തിരിച്ച് കൊണ്ടുവരാനുള്ള ശ്രമത്തിലാണ്.\nക്രിസ്‍മസ് ദിനത്തിൽ, ഉംബർപാഡായിലെ പള്ളി തിളങ്ങുന്ന ലൈറ്റുകളും, പലവിധ പുഷ്‍പങ്ങളും കൊണ്ട് അലങ്കരിച്ചിരുന്നു. 52 -കാരിയായ ദേവ്കു ജാദവ് ഗ്രാമത്തിലെ മറ്റ് ക്രിസ്‍തുമതവിശ്വാസികള്‍ക്കൊപ്പം അതിരാവിലെ എഴുന്നേറ്റു. പിന്നീട്, ഭർത്താവ് റംഷിക്കും, മക്കൾക്കുമൊപ്പം ഡാങ് വനത്തിനകത്ത് നടക്കുന്ന ഗോത്രസമുദായത്തിന്റെ ആഘോഷപരിപാടികളിൽ പങ്കെടുത്തു. ആറ് വർഷം മുമ്പാണ് ദേവ്കു ക്രിസ്‍തുമതത്തിലേക്ക് പരിവർത്തനം ചെയ്‍തത്. ഗ്രാമത്തിലെ റോഡിനോട് ചേർന്നുള്ള അവരുടെ വീട്ടിൽ യേശുക്രിസ്‍തുവിന്റെയും ശിവന്‍റെയും ചിത്രങ്ങൾ കാണാം. ഡാങ്ങിനെ മറ്റ് ഗോത്രഗ്രാമങ്ങളിൽനിന്നും വ്യത്യസ്‍തമാക്കുന്നതും ഈ മതസൗഹാർദ്ദം തന്നെയാണ്.\nകൃഷിയും, കന്നുകാലികളെ മേക്കലുമാണ് ജാദവ് കുടുംബത്തിന്റെ ദിനചര്യ. കാലത്ത് കന്നുകാലികളെ മേക്കാനായി കാട്ടിൽപോകുന്ന അവർ വൈകിട്ട് സൂര്യാസ്‍തമയത്തോടെയാണ് വീട്ടിലേക്ക് മടങ്ങുന്നത്. അവരുടെ ജീവിതരീതി ഒരുപോലെയാണെങ്കിലും അവർ പിന്തുടരുന്ന വിശ്വാസങ്ങൾ വ്യത്യസ്‍തമാണ്. റംഷി ഒരു ഹിന്ദുവാണ്, അയൽക്കാരനായ സഹോദരൻ ജമാൽ, ഒരു ക്രിസ്ത്യാനിയും.\nമഹാരാഷ്ട്രയുമായി അതിർത്തി പങ്കിടുന്ന ഗുജറാത്തിലെ നൂറുശതമാനം ഗോത്ര ജില്ലയാണ് ഡാങ്. ഉംബർപാഡായിലെ 1200 ഓളം നിവാസികളിൽ 80 ശതമാനത്തിലധികം ക്രിസ്ത്യാനികളാണ്. ഒരു കുടുംബത്തിൽ തന്നെ വ്യത്യസ്‍ത വിശ്വാസങ്ങൾ പിന്തുടരുന്നവരാണ് അവർ. ആറ് വർഷം മുമ്പ് ദേവ്കു ഹിന്ദുമതത്തിൽ നിന്ന് ക്രിസ്‍തുമതത്തിലേക്ക് പരിവർത്തനം ചെയ്‍തപ്പോൾ സഹോദരൻ ഒരു പതിറ്റാണ്ട് മുമ്പ് മതം മാറിയെന്നും റംഷി പറയുന്നു.\n“എന്റെ ഭാര്യ ദേവ്കു വളരെക്കാലമായി ഒരു രോഗിയായിരുന്നു. ആ സമയത്താണ് അവൾ ഒരു ക്രിസ്‍തുമത പ്രചാരകനെ കാണുന്നതും, ക്രിസ്‍തുമതം സ്വീകരിക്കുന്നതും. അതിനുശേഷം, അവൾ സ്വയം സമാധാനം കണ്ടെത്തി, അവളെ കാണുമ്പോൾ ഇപ്പോൾ എനിക്ക് സന്തോഷമാണ്" റംഷി പറഞ്ഞു. അവരുടെ ഏഴു മക്കളിൽ അഞ്ച് പെൺകുട്ടികളും ഇപ്പോഴും ഹിന്ദുമതം പിന്തുടരുന്നവരാണ്. ഇനി അവർക്കും വേണമെങ്കിൽ മതം മാറാമെന്നും തനിക്ക് അതിൽ ഒരു എതിർപ്പുമില്ലായെന്നും റംഷി കൂട്ടിച്ചേർത്തു.\nഇവിടത്തെ ജനങ്ങൾ പരസ്‍പരം സ്നേഹത്തിലും സഹോദര്യത്തിലുമാണ് കഴിയുന്നതെങ്കിലും, പക്ഷേ, ചില മതസംഘടനകൾക്ക് അതത്ര രസിക്കുന്നില്ല. ഒരുവശത്ത്, മിഷനറിമാർ ഗോത്രവർഗ്ഗക്കാരെ ക്രിസ്‍തുമതത്തിലേക്ക് പരിവർത്തനം ചെയ്യുമ്പോൾ, മറുവശത്തു വിശ്വഹിന്ദു പരിഷത്ത് പോലുള്ള സംഘടനകൾ പരിവര്‍ത്തനം ചെയ്‍തവരെ 'ഘർ വാപസി' എന്ന പേരിൽ ഹിന്ദു മതത്തിലേക്ക് തിരിച്ച് കൊണ്ടുവരാനുള്ള ശ്രമത്തിലാണ്. ഗുജറാത്തിലെ ആദ്യത്തെ ക്രിസ്ത്യൻ വിരുദ്ധ കലാപം നടക്കുന്നതും ഡാങ്ങിൽ തന്നെ. 1998 -ലെ ആ ക്രിസ്ത്യൻ വിരുദ്ധ കലാപത്തിന്റെ നിഴലിലാണ് ഇപ്പോഴും ഈ ജില്ല. കലാപത്തിൽ മിഷനറിമാർ മതപരിവർത്തന പരിപാടികൾ നടത്തുന്നു എന്നാരോപിച്ച് പള്ളികൾ ആക്രമിക്കുകയും, കത്തിക്കുകയും ചെയ്‍തിരുന്നു.\nവിശ്വഹിന്ദു പരിഷത്തും (വിഎച്ച്പി) സ്വാമി അസീമാനന്ദും ഇതിന്റെ ഭാഗമായി ആദിവാസികൾക്കായി ഘര് വാപസി പരിപാടികൾ നടത്തുകയും ചെയ്യുന്നുണ്ട്. അതേസമയം തന്നെ, ചർച്ച് ഓഫ് നോർത്ത് ഇന്ത്യ (സി‌എൻ‌ഐ), ന്യൂ ജറുസലേം ചർച്ച്, റോമൻ കാത്തലിക്, പെന്തക്കോസ്‍ത് ചർച്ച് എന്നിവയുൾപ്പെടെ 16 മിഷനറി സംഘടനകൾ ഡാങ് ഗ്രാമങ്ങളിൽ സജീവമാണെന്ന് ഒരു പ്രാദേശിക ക്രിസ്ത്യൻ നേതാവ് നൽകിയ വിവരത്തില് പറയുന്നു. 2017 -ൽ ഗുജറാത്ത് വിദ്യാപീതിലെ അസോസിയേറ്റ് പ്രൊഫസർ ഡോ. സീതാറാം ദേശ്‍മുഖിന്റെ ഒരു പഠനമനുസരിച്ച്, ഡാങ്ങിന് 408 പ്രൈമറി സ്‍കൂളുകളുണ്ടായിരുന്നു, അവയിൽ പലതും മിഷനറിമാർ സ്ഥാപിക്കുകയും പ്രവർത്തിപ്പിക്കുകയും ചെയ്‍തു. ഹിന്ദു, ക്രിസ്ത്യൻ സംഘടനകൾ ഡാങ്ങിലെ ഗ്രാമങ്ങളിൽ അനവധി ക്ഷേത്രങ്ങളും പള്ളികളും പണിയുകയുമുണ്ടായി.\nമതപരിവർത്തനങ്ങളുടെ തീച്ചൂളയിൽ വേവുന്ന ഡാങ്, എല്ലാ ക്രിസ്‍മസിനു മുൻപും സംഘർഷഭരിതമാവും. ഇങ്ങനെയൊക്കെയാണെങ്കിലും, ഗ്രാമത്തിലെ ആദിവാസികളെ പക്ഷേ, ഇതൊന്നും ബാധിക്കാറില്ല. അവർ തങ്ങളുടെ സഹവർത്തിത്വ സംസ്‍കാരം ആഘോഷിക്കുക തന്നെ ചെയ്യും. സക്കർപതാൽ ഗ്രാമ മാർക്കറ്റിൽ, 62 -കാരനായ ജാനു ഭോയ്, തന്റെ ചായക്കടയ്ക്ക് പുറത്ത് ഒരു മരബെഞ്ചിലിരിക്കുന്നു. വെള്ള കുർത്തയും ഷോർട്ട്സും ധരിച്ച് നെറ്റിയിൽ ‘യു’ ആകൃതിയിലുള്ള ഭസ്‍മം തൊട്ടിട്ടുണ്ട്. കടയിൽ നിന്ന് നൂറു മീറ്റർ അകലെയാണ് ജാനുവിന്റെ ഇളയ സഹോദരനായ ഗണപത് ഭോയുടെ ചായക്കട. 60 വയസുള്ള ഗണപത് നെറ്റിയിൽ കുരിശിന്റെ ആകൃതിയിൽ പച്ചകുത്തിയിരിക്കുന്നു. ജാനുവും ഗണപത്തും അയൽവാസികളാണെന്നും അവരുടെ കുട്ടികൾ വ്യത്യസ്‍ത വിശ്വാസങ്ങളിൽ പെട്ടവരാണെങ്കിലും ഒരുമിച്ച് വളരുവെന്നും അവർ പറഞ്ഞു. മറ്റേതൊരു സാംസ്‍കാരിക അധിനിവേശ ശ്രമത്തെയും ചെറുത്തുനിൽക്കാൻ അവരുടെ സംസ്‍കാരത്തിനാവുമെന്ന് പ്രദേശവാസികൾ വിശ്വസിക്കുന്നു. അവരുടെ കണ്ണിൽ എല്ലാ മതവും തുല്യമാണ്.\n(കടപ്പാട്: ഇന്ത്യന് എക്സ്പ്രസ്)\nകൊറോണയുടെ പേരും പറഞ്ഞ് പല രാജ്യങ്ങളും തടവുകാരെ തുറന്നുവിടുന്നതെന്തിനാണ് ഇങ്ങനെ?\n'വ്യാജ മദ്യം നിര്‍മാണം അനുവദിക്കില്ല'; കര്‍ശന നടപടിയെന്ന് മുന്നറയിപ്പ് നല്‍കി പിണറായി\nരോഗ കാലത്ത് വര്‍ഗീയ മുതലെടുപ്പ് നടപ്പില്ല; മുഖ്യമന്ത്രി


അപകടത്തില് കഴുത്തിന് താഴേക്ക് തളര്‍ന്നു, ഇന്ന് വേദനിക്കുന്നവര്‍ക്ക് ആശ്വാസം നല്‍കുന്ന ഡോക്ടര് | Inspirational life of dr. mariya biju\nവീഴ്ചയില് കഴുത്തിലെ വെര്‍ടിബ്രയ്ക്കും തുടയെല്ലിനും പൊട്ടല് സംഭവിച്ചിരുന്നു. കൂടാതെ നട്ടെല്ലിന്റെ പരിക്ക് ഗുരുതരമായതിനാല് കഴുത്തിന് താഴേക്ക് ചലനശേഷി നഷ്ടപ്പെട്ടു.\nമരിയ സഹോദരി മേരിയോണിനോടൊപ്പം\nഇരുപതാം വയസ്സിലുണ്ടായ അപകടത്തില് കഴുത്തിന് താഴേക്ക് തളരുക... ഐ.സി.യുവിലെ നീണ്ട ദിനരാത്രങ്ങള്‍ക്കൊടുവില് ബോധത്തിലേക്ക് തിരികെയെത്തിയപ്പോള് മരിയ ഡോക്ടര്‍മാരോട് ആവശ്യപ്പെട്ടത് പാഠപുസ്തകങ്ങളാണ്... അടുത്ത പരീക്ഷയ്ക്ക് പഠിക്കാന്. വര്‍ഷങ്ങള് നീണ്ട പ്രയത്‌നങ്ങള്‍ക്കൊടുവില് ഇന്ന് അവള് എം.ബി.ബി.എസ്. ബിരുദധാരിയാണ്. പ്രതിസന്ധികളെ എങ്ങനെ പുഞ്ചിരിയോടെ നേരിടണമെന്നതിന്റെ നേര്‍ക്കാഴ്ചയാണ് മരിയ ബിജു എന്ന പെണ്‍കുട്ടി.\nപിറവം സ്വദേശികളായ ബിജു പീറ്ററിന്റെയും സുനിയുടെയും മകളായ മരിയയ്ക്ക് 2016 ജൂണ് അഞ്ചിനാണ് അപകടം സംഭവിക്കുന്നത്. തൊടുപുഴ അല് അസ്ഹര് മെഡിക്കല് കോളേജില് ഒന്നാംവര്‍ഷ എം.ബി.ബി.എസ്. വിദ്യാര്‍ഥിയായിരിക്കെയാണ് മഴവെള്ളത്തില് തെന്നി താഴേക്ക് വീഴുന്നത്.\nവീഴ്ചയില് കഴുത്തിലെ വെര്‍ടിബ്രയ്ക്കും തുടയെല്ലിനും പൊട്ടല് സംഭവിച്ചിരുന്നു. കൂടാതെ നട്ടെല്ലിന്റെ പരിക്ക് ഗുരുതരമായതിനാല് കഴുത്തിന് താഴേക്ക് ചലനശേഷി നഷ്ടപ്പെട്ടു. എറണാകുളം അമൃത ആശുപത്രിയിലെ വിദഗ്ധ ചികിത്സയ്ക്ക് ശേഷം കൈകളുടെ ചലനശേഷി തിരികെ ലഭിച്ചു. ഫിസിയോതെറാപ്പിക്കും തുടര് ചികിത്സയ്ക്കുമായി വെല്ലൂര് മെഡിക്കല് കോളേജിലേക്കും എത്തി.\nപരീക്ഷ എഴുതാനുള്ള തയ്യാറെടുപ്പ്\nചികിത്സയ്‌ക്കൊടുവില് മരിയ വീല്‍ചെയറിന്റെ സഹായത്തിലേക്ക് മാറി. 'ആഗ്രഹങ്ങള് ആയിരുന്നു ഉള്ളിലെ തീ ഉണര്‍ത്താന് കാരണമായത്. അതുവരെ എല്ലാം വളരെ നിസ്സാരമായേ കണ്ടിരുന്നുള്ളൂ' -മരിയ പറഞ്ഞു. ചികിത്സ കഴിഞ്ഞ് ഡിസംബറില് നാട്ടിലെത്തിയപ്പോള് ആദ്യം ബന്ധപ്പെട്ടത് കോളേജുമായാണ്.\nപരീക്ഷയെഴുതുന്നതിനായി കൈവിരലുകള് വഴങ്ങിവരുന്നതിനായുള്ള പരിശീലനമായിരുന്നു പിന്നീട്. സഹായിയുമായി പരീക്ഷയെഴുതാമെന്ന് സര്‍വകലാശാല പറഞ്ഞെങ്കിലും മെഡിക്കല് വിദ്യാര്‍ഥിയല്ലാത്തൊരാള്‍ക്ക് തന്നെ സഹായിക്കുകയെന്നത് ബുദ്ധിമുട്ടായിരിക്കുമെന്ന് മനസ്സിലാക്കി എഴുത്തു പരിശീലനം നടത്തി. സ്വന്തമായി പരീക്ഷയുമെഴുതി. കൂട്ടുകാരും അധ്യാപകരുമെല്ലാം താങ്ങായി കൂടെനിന്നു.\nമേല്‍ശരീരത്തിന് ബലമില്ലാത്തതിനാല് എപ്പോഴും ചാരിയിരിക്കണം. അത് പിന്നീട് അണുബാധയ്ക്ക് കാരണമായി. പലവട്ടം സ്ട്രച്ചറില് കിടന്നായി പഠനം. കൂട്ടുകാര് രാത്രിയെല്ലാം വന്നിരുന്ന് പഠിച്ചതെല്ലാം പറഞ്ഞുതന്നു. കഴിഞ്ഞയാഴ്ച വന്ന അവസാന വര്‍ഷ പരീക്ഷയ്ക്ക് 64 ശതമാനം മാര്‍ക്കോടെയാണ് മരിയ എം.ബി.ബി.എസ്. പൂര്‍ത്തിയാക്കിയത്.\nഹൗസ് സര്‍ജന്‍സിയും എം.ഡി.യും ചെയ്യണമെന്നാണ് ആഗ്രഹം. ഹൗസ് സര്‍ജന്‍സി ചെയ്യുമ്പോള് എനിക്ക് സാധിക്കുന്ന മേഖലയേതെന്ന് കണ്ടെത്തി അതില് മുന്നോട്ടുപോകണമെന്ന് മരിയ പറയുന്നു. ഒറ്റയ്ക്ക് യാത്രചെയ്യണം. എന്നാല്, നമ്മുടെ സംസ്ഥാനത്തില് അതിനുള്ള സൗകര്യങ്ങള് നിലവിലില്ല. കെ.എസ്.ആര്.ടി.സി. എം.ഡി.യുമായി സംസാരിച്ചിരുന്നു. വീല്‍ചെയറില് ഉള്ളവര്‍ക്കും സുഗമമായി യാത്രചെയ്യാന് സാധിക്കുന്ന രീതിയില് മാറ്റങ്ങള് വരുത്താമെന്ന് അദ്ദേഹം വാക്കുതന്നിട്ടുണ്ട്- മരിയ പറയുന്നു.\nContent Highlights: Inspirational life of dr. mariya biju


Yesterday's actress Mathu got divorced in later 2012. - Malayalam Filmibeat\n| Updated: Sunday, September 27, 2015, 14:10 [IST]\nഅമരം, കുട്ടേട്ടന് തുടങ്ങിയ ചിത്രങ്ങളിലൂടെ മലയാളത്തിന്റെ സ്വന്തമായ തമിഴ്‌നാട്ടുകാരി മാതു വിവാഹ ശേഷം സിനിമയില് നിന്ന് വിട്ടു നില്‍ക്കുകയാണ്. 15 വര്‍ഷം മുമ്പ് ജാക്കോബിനെ പ്രണയിച്ച് വിവാഹം കഴിച്ച് ഇന്റസ്ട്രി വിട്ട മാതുവിനെ കുറിച്ച് പിന്നെ വിവരമൊന്നുമുണ്ടായിരുന്നില്ല.\nAlso Read: സുചിത്രയും സുനിതയും കനകയും മാതുവുമൊക്കെ എവിടെയാണെന്നറിയാമോ?\nഎന്നാല് രണ്ട് മക്കള്‍ക്കുമൊപ്പം മാതു ന്യൂയോര്‍ക്കിലുണ്ട്. നൃത്തവുമൊക്കെയായി ന്യൂയോര്‍ക്കില് ജീവിക്കുന്ന മാതു, സമയവും നല്ല കഥാപാത്രങ്ങളും കിട്ടിയാല് അഭിനയത്തിലേക്ക് തിരിച്ചുവരും എന്ന് പറയുന്നു. വിവാഹ ശേഷം മാതുവിനെന്ത് സംഭവിച്ചു, നോക്കാം\nAlso Read: മലയാള സിനിമയില് വിവാഹ മോചിതരായ 43 ജോഡികള്, ഇതാ\nഅമരത്തിന് ശേഷമാണ് മാതു ക്രിസ്തുമതം സ്വീകരിയ്ക്കുന്നത്. അതും പ്രണയിച്ചയാളെ സ്വന്തമാക്കാന്. പിന്നീട് മീന എന്ന പേരും സ്വീകരിച്ചു. 1999 ല് മാതുവും അമേരിക്കയില് സെറ്റില്‍ഡായ ഡോ. ജാക്കോബും തമ്മിലുള്ള വിവാഹം കഴിഞ്ഞു.\nവിവാഹശേഷം ഭര്‍ത്താവിനൊപ്പം അമേരിക്കയിലേക്ക് പോയ മാതു അഭിനയം നിര്‍ത്തി.\nരണ്ട് വര്‍ഷം മുമ്പാണ് മാതു വിവാഹ മോചനം നേടിയത്. 12,9ഉം വയസ്സുള്ള മക്കള്‍ക്കും അച്ഛനും അമ്മയ്ക്കുമൊപ്പം ന്യൂയോര്‍ക്കില് തന്നെയാണ് ഇപ്പോഴും മാതു. ക്രസ്തുമത വിശ്വാസിയുമാണ്.\nന്യൂയോര്‍ക്കില് സ്വന്തമായി നൃത്താഞ്ജലി ഡാന്‍സ് അക്കാദമി നടത്തുകയാണ് താരം. സമയവും നല്ല കഥാപാത്രങ്ങളും ലഭിച്ചാല് അഭിനയത്തിലേക്ക് തിരിച്ചുവരുമെന്ന് മാതു പറയുന്നു\nRead more about: mathu malayalam film actress photo marriage divorce വിവാഹം വിവാഹ മോചനം മാതു മലയാളം സിനിമ നടി ഫോട്ടോ\nYesterday's actress Mathu got divorced in later 2012.


വ്യത്യസ്തമായി പരീക്ഷിച്ചവയില് ഏറെയിഷ്ടം ഒച്ചുകറി ; തവളയുടെ കാര്യം പിന്നെ പറയുകയെ വേണ്ട ; ഇഷ്ടഭക്ഷണങ്ങളെ കുറിച്ച് കാജോളും അജയ് ദേവ്ഗണും പറയുന്നു\nബോളിവുഡിലെ നമ്പര്‍വണ് താരദമ്പതികളാണ് കാജോള്-അജയ്‌ദേവ്ഗണ് ദമ്പതികള്. ഇരുവരും തങ്ങളുടെ വിശേഷങ്ങളെല്ലാം സോഷ്യല് മീഡിയയിലൂടെ പങ്കുവെയ്ക്കാറുണ്ട്. ഇപ്പോഴിതാ ഇരുവരുടേയും ഇഷ്ടഭക്ഷണങ്ങളെ കുറിച്ച് പറയുകയാണ് ഈ ദമ്പതികള്. പാചകകാര്യത്തില് താന് വട്ടപ്പൂജ്യമാണെന്നും അജയ് മികച്ച കുക്കാണെന്ന് കജോള് സമ്മതിക്കുന്നുമുണ്ട്.ഇപ്പോള് തിരക്കായതിനാല് അജയ് ഒന്നും ചെയ്യാറില്ലെന്നും കജോള് പറയുന്നു.\nഎന്നാല് ഭാര്യ പാചകം പോയിട്ട് ഒരു പാത്രം വെള്ളം തിളപ്പിക്കുന്നതു പോലും അപൂര്‍വമാണെന്നാണ് അജയ് പറയുന്നത്. ഭക്ഷണത്തോട് പ്രിയമുള്ളവരാണ് രണ്ടുപേരുമെന്നാണ് ഇവര് പറയുന്നത്. ഇപ്പോള് വീട്ടില് മിക്കവരും ഡയറ്റിങ് തുടങ്ങിയതു കൊണ്ട് പരീക്ഷണങ്ങള് കുറവാക്കി ആരോഗ്യകരമായ ഭക്ഷണമാണ് കൂടുതലെന്നും ഇവര് പറയുന്നു. മുമ്പ് പഞ്ചാബി ഭക്ഷണങ്ങളാണ് ഉണ്ടാക്കിയിരുന്നതെന്നും കജോള് പറയുന്നു.\nഅജയ് യുടെ അമ്മയ്ക്കും തനിക്കും ഞണ്ട് ഒറുപോലെ പ്രിയപ്പെട്ടതാണെന്നും കജോള് പറയുന്നു.മീനും തനിക്ക് അതുപോലെ പ്രിയപ്പെട്ടതാണെന്നും കാജോള് പറയുന്നു.\nമകള്‍ക്ക് സുഷി പോലുള്ള ജാപ്പനീസ് ഭക്ഷണങ്ങളോടാണ് പ്രിയമെന്നും, മകന് പഞ്ചാബി വിഭവങ്ങളാണ് ഇഷ്ടം. മട്ടന്, ദാല്, പറാത്ത ഒക്കെയാണ് അവനിഷ്ടമെന്നും ഇവര് പറയുന്നു. വ്യത്യസ്തമായി പരീക്ഷിച്ച വിഭവങ്ങളില് ഏറെയിഷ്ടപ്പെട്ടത് ഒച്ചാണെന്നും തവള കൊണ്ടുണ്ടാക്കിയ ഡിഷുകളും ഇഷ്ടമാണെന്നും ഇവര് പറയുന്നു.\nനാലുപേരും പുറത്തു പോയാല് ഒരുപോലെ ഓര്‍ഡര് ചെയ്യുന്നത് ചൈനീസ് ഭക്ഷണങ്ങളാണ്, എല്ലാവരും അതിന്റെ കടുത്ത ആരാധകരാണ്. സ്ട്രീറ്റ് ഫുഡുകളോടും അജയ്ക്കും തനിക്കും ഏറെ ഇഷ്ടമാണെന്ന് കജോള് പറയുന്നു.\nഭേല്‍പൂരി, വടാപാവ്, പാനിപൂരി എന്നിവയെല്ലാം പുറത്തുപോവുമ്പോള് കഴിക്കും, പാനിപൂരിയൊക്കെ മിക്കവാറും വീട്ടില് ഉണ്ടാകാറുമുണ്ടെന്നും കജോള് പറയുന്നു.\nകൊവിഡ് പ്രതിരോധം; എറണാകുളത്ത് പെട്രോള് പമ്പുകളുടെ പ്രവര്‍ത്തനസമയം രാവിലെ7മുതല്...\nകോട്ടയം ജില്ലയില് നിരോധനാജ്ഞ… അവശ്യ സര്‍വ്വീസുകളെ നിരോധനത്തില്‍നിന്ന് ഒഴിവ...\nപ്രവിശ്യക്കുള്ളില് അടിയന്തര പ്രാധാന്യമുള്ള യാത്ര ആവശ്യമുള്ളവര്‍ക്ക് ബന്ധപ്പെടാം സ...\nനെടുമ്പാശേരിലെ ജോയിന്‍റ് ഹെല്‍ത്ത് ഇന്‍സ്പെക്ടര്‍ക്കു കോവിഡ് സ്ഥിര...\nആളുകള് കൊറോണ ഭീതിയിലാഴ്ന്നിരിക്കുന്ന സമയത്തും രാഷ്ട്രീയം കുത്തി...\nഎല്ലാ കെ എസ് ഇ ബി ജീവനക്കാരും ഒരു മാസത്തെ ശമ്പളം മുഖ്യമന്ത്രിയുടെ ...\nകര്‍ണാടകം കേരളത്തിലേക്കുള്ള അതിര്‍ത്തി പാതകള് അടച്ച വിഷയം; മുഖ്യമന്ത്രി പിണറായി വ...\nലോക്ക്ഡൗണ് ;മലപ്പുറം ജില്ലയില് മൊബൈല് റീചാര്‍ജ് ഷോപ്പുകളും കൊറിയ...\nലോക് ഡൗണ് ; അതിഥി തൊഴിലാളികളെ അവരുടെ നാട്ടിലേക്ക് ഇപ്പോള് മടക്കി അയക്കാന് കഴിയി...\nപായിപ്പാട് രണ്ടായിരത്തിലേറെ അതിഥി തൊഴിലാളികള് കൂട്ടമായി പ്രതി...


‘ഹലോ ജോസഫ്, ഹാപ്പി ബര്‍ത്ത് ഡേ…! തൃശൂർ സ്വദേശിക്കു പിറന്നാള് ആശംസകൾ നേർന്നു ന്യൂസിലന്‍ഡ് പ്രധാനമന്ത്രി; ഞെട്ടി സോഷ്യൽ മീഡിയ…\n‘ഹലോ ജോസഫ്, ഞാന് ന്യൂസിലന്‍ഡ് പ്രധാനമന്ത്രി ജസീന്ത ആര്‍ഡന്. ഹാപ്പി ബര്‍ത്ത് ഡേ.’ പിറന്നാള് ദിനത്തില് ന്യൂസിലന്‍ഡ് പ്രധാനമന്ത്രിയുടെ ആശംസ കേട്ട് തൃശൂരിലെ ജോസഫ് ജോണ് ഞെട്ടി. ജോസഫ് ജോണിന്റെ അറുപത്തി രണ്ടാം പിറന്നാളിനാണ് അപ്രതീക്ഷിതമായി ന്യൂസിലന്‍ഡ് പ്രധാനമന്ത്രി ജസീന്ത ആര്‍ഡന്റെ ആശംസകളെത്തിയത്. ജൂലായ് 21ന് രാവിലെ മകള് അന്ന അയച്ച വീഡിയോയിലാണ് ജസീന്ത ആര്‍ഡന്, ജോസഫിന് പിറന്നാള് ആശംസകള് നേര്‍ന്നത്. ന്യൂസിലന്‍ഡില് പേസ്ട്രി ഷെഫായി ജോലി ചെയ്യുകയാണ് അന്ന. വീഡിയോയില് ജസീന്തയ്‌ക്കൊപ്പം ജോസഫിന്റെ മകള് അന്നയുമുണ്ട്.\n‘ഹലോ ജോസഫ്, ഞാന് ന്യൂസിലന്‍ഡ് പ്രധാനമന്ത്രി ജസീന്ത ആര്‍ഡന്. ഞാന് ഇപ്പോള് അന്നയുടെ കൂടെയാണുള്ളത്. അവള് ഇവിടുത്തെയൊരു നല്ല റസ്റ്റോറന്റിലാണ് ജോലി ചെയ്യുന്നത്. ഹാപ്പി ബര്‍ത്ത് ഡേ’ എന്നാണ് 11 സെക്കന്‍ഡുള്ള വീഡിയോയില് ജസീന്ത ആര്‍ഡന് പറഞ്ഞത്.\nജസീന്ത ആര്‍ഡന്റെ കടുത്ത ആരാധകനാണ് ജോസഫ്. അന്ന ജോലി ചെയ്യുന്ന റസ്റ്റോറന്റില് ഭക്ഷണം കഴിക്കാനെത്തിയതാണ് ജസീന്ത. ഭക്ഷണത്തെ അഭിനന്ദിച്ചുകൊണ്ടുള്ള വര്‍ത്തമാനത്തിനിടെ ഷെഫിന്റെ അച്ഛന്റെ പിറന്നാള് വിവരം അറിഞ്ഞപ്പോള് വീഡിയോയിലൂടെ ജസീന്ത ആശംസ അറിയിക്കുകയായിരുന്നു.\nഅതിര്‍ത്തി അടച്ചത് കൊണ്ട് നാട്ടില് പോകാന് പറ്റുന്നില്ല. അച്ഛനെയും അമ്മയേയും ഒന്നും കാണാന് കഴിയുന്നില്ല എന്ന് പറഞ്ഞപ്പോള് ജസീന്ത തന്നെ എന്നാല് നമുക്ക് അച്ഛന്് പിറന്നാള് ആശംസകള് ചെയ്ത് ഒരു വീഡിയോ അയക്കാം എന്ന് പറയുകയായിരുന്നു. അന്നയുടെ ഫോണ് വാങ്ങി ജസീന്ത തന്നെയാണ് വീഡിയോ ഷൂട്ട് ചെയ്തത്. പിറന്നാള് ദിനത്തിലെത്തിയ പ്രധാനമന്ത്രിയുടെ ആശംസയില് ജോസഫ് ഏറെ സന്തോഷവാനാണ്.\nമാസ്റ്റര് ഷെഫ് ഓസ്‌ട്രേലിയ, വിജയിയായി ഇന്ത്യന് വംശജന് ജസ്റ്റിന് നാരായണ്; ട്രോഫിക്കൊപ്പം 1.86 കോടി തുക സമ്മാനവും….\nമാസ്റ്റര് ഷെഫ് ഓസ്‌ട്രേലിയ പതിമൂന്നാം സീസണ് വിജയിയായി ഇന്ത്യന് വംശജന് ജസ്റ്റിന് നാരായണ്. ഗ്രാന്റ് ഫിനാലെയില് മൂന്ന് പേരെ പിന്തള്ളിയാണ് ഇന്ത്യയ്ക്ക് അഭിമാനമായി ജസ്റ്റില് ട്രോഫി കരസ്ഥമാക്കിയത്. പാചകപ്രേമികള്‍ക്ക് സുപരിചിതനാണ് ജസ്റ്റിന് നാരായണ്.\nഇന്‍സ്റ്റഗ്രാമില് ആരാധകരും ഏറെയാണ് ജസ്റ്റിന്. മാസ്റ്റര് ഷെഫ് കിരീടം ലഭിച്ച വിവരം ജസ്റ്റിന് തന്നെയാണ് ഇന്‍സ്റ്റഗ്രാമിലൂടെ പങ്കുവെച്ചത്. നിങ്ങളെ വിശ്വസിക്കുന്നവരെ കണ്ടെത്തൂ, കഠിനമായി അധ്വാനിക്കൂ. നിങ്ങളെ തന്നെ അമ്പരപ്പിക്കൂ എന്ന കുറിപ്പോടുകൂടി ജസ്റ്റിന് അഭിമാന നേട്ടം പങ്കുവെച്ചു.\nമാസ്റ്റര് ഷെഫ് എന്ന ട്രോഫിക്കൊപ്പം 1.86 കോടിയോളം തുകയുമാണ് ജസ്റ്റിന് സമ്മാനമായി ലഭിക്കുന്നത്. 27കാരനായ ജസ്റ്റിന് വെസ്റ്റേര്‍ണ് ഓസ്‌ട്രേലിയ സ്വദേശിയാണ്. ജസ്റ്റിന് ഇന്ത്യന് വേരുകളുണ്ട്. ജസ്റ്റിന് കൂടുതല് ഉണ്ടാക്കുന്ന വിഭവങ്ങളും സൗത്ത് ഇന്ത്യനാണ്.\nഇന്‍സ്റ്റഗ്രാമിലൂടെ നിരവധി പാചക വീഡിയോകളും ജസ്റ്റിന് പങ്കുവയ്ക്കാറുണ്ട്. ചിക്കന് കറി, പിക്കിള് സാലഡ്, ചിക്കന് ടാക്കോസ്, ചാര്‍ക്കോള് ചിക്കന്, ഫ്‌ലാറ്റ് ബ്രഡ് എന്നീ വിഭവങ്ങളാണ് ജസ്റ്റിന് മത്സരത്തില് തയ്യാറാക്കിയത്.\nദുക്റാന തിരുനാൾ ആഘോഷിച്ച് കെയിൻസിലെ മലയാളികൾ\nകെയിൻസ്, ഓസ്ട്രേലിയ: മറ്റൊരു കൊച്ചു കേരളം എന്നറിയപ്പെടുന്ന ഓസ്ട്രേലിയയിലെ കെയിൻസിൽ, സെൻറ് തോമസ് സീറോ മലബാർ മിഷൻ ഇടവകയുടെ നേതൃത്വത്തിൽ സംയുക്തമായി ദുക്റാന തിരുനാൾ ആഘോഷിച്ചു. ജൂലൈ 1-ന് തുടങ്ങിയ തിരുകർമ്മങ്ങൾക്ക് മാർ ബോസ്കോ പുത്തൂർ നേതൃത്വംനൽകി . ഫാ. റോയി നീർവേലിൽ, ഫാ. മാത്യു കൊച്ചു വീട്ടിൽ എന്നിവർ സഹകാർമ്മികരായിരുന്നു.\nപ്രധാന തിരുനാൾ ദിവസമായിരുന്ന ജൂലൈ3ഫാ. റോയി നീർവേലിന്റെ നേതൃത്വത്തിൽ ആഘോഷമായ ദിവ്യബലിയും തിരുനാൾ പ്രദിക്ഷണവും നടന്നു. “തദ്ദേശീയ ബാൻഡ്” അവതരിപ്പിച്ച സംഗീതവിരുന്നും, സീറോ മലബാർ അമ്മമാരുടെ നേതൃത്വത്തിലുള്ള മാർഗംകളിയും, സീറോമലബാർ ഗായകസംഘം അവതരിപ്പിച്ച സംഗീത നിശയും ആസ്വാദ്യകരമായിരുന്നു. തിരുനാൾ കമ്മിറ്റി നേതൃത്വം നൽകിയ സ്നേഹവിരുന്നും ഉൽപ്പന്ന ലേലവും കുട്ടികൾക്കുള്ള സ്റ്റാളും മറ്റൊരു പ്രധാന ആകർഷണമായിരുന്നു. ഫാ.റോയി തിരുനാൾ കൊടി ഇറക്കിയതോടെ ആഘോഷങ്ങൾക്ക് സമാപനമായി.\nആഘോഷപരിപാടികൾക്ക് കൈക്കാരന്മാരായ റെനിൽ ജോസഫ്, വിബിൻ അഗസ്റ്റിൻ, മറ്റ് കമ്മിറ്റി മെമ്പർമാർ എന്നിവർ നേതൃത്വം നൽകി. മിഷേൽ മാർട്ടിൻ, മിയാന മാർട്ടിൻ, ജോജു വർഗീസ്, സാബു ചുമ്മാർ, ഷാജി കുര്യൻ, ജോമോൻ ജോസ്, അരുൺ ബാബു, ഡോ. പുതിയപറമ്പിൽ ജോസുകുട്ടി, ജോജി ജോസ്, ഷിജു ജേക്കബ്, ജോയ്സ് ജോർജ് , ഷിജോ മാത്യു, ജോഷി ജോൺ, വിപിൻ അഗസ്റ്റിൻ, റെനിൽ ജോസഫ്, ഫ്ലുവർ ലിറ്റൻ, ജോഷി ജേക്കബ് എന്നിവർ പ്രസുദേന്തിമാരായിരുന്നു


ചതിയുടെ കുത്തൊഴുക്കിൽപെട്ട് ഹോമിക്കപെട്ട സ്ത്രീയുടെ കഥയുമായി ശിർക്ക് .. ടീസർ കാണാം\nYou are at:Home»Videos»Teasers»ചതിയുടെ കുത്തൊഴുക്കിൽപെട്ട് ഹോമിക്കപെട്ട സ്ത്രീയുടെ കഥയുമായി ശിർക്ക് .. ടീസർ കാണാം\nസ്ത്രീയുടെ കഥകൾ പറയുന്ന പല സിനിമകളും നമ്മുടെ മലയാളത്തിൽ ഉണ്ടായിട്ടുണ്ടെങ്കിലും, അവളുടെ യാതനകളും അടിച്ചമർത്തപ്പെടലും ചർച്ച ചെയ്യുന്ന ചിത്രങ്ങൾ വളരെ കുറവാണ്. സംവിധായകർ സിനിമയുടെ കച്ചവട തന്ത്രങ്ങളിൽ മുങ്ങി മറയുമ്പോൾ സമൂഹത്തിലെ പല അനീതികളും അരാഷ്ട്രീയതകളും കണ്ണടച്ച് ഒഴിവാക്കേണ്ടി വരുന്നു. ഇവിടെയാണ് ശിർക്ക് എന്നു പേരിട്ടിരിക്കുന്ന ഈ ചിത്രത്തിന്റെ പ്രസക്തി എന്ന് അണിയറ പ്രവർത്തകർ അവകാശപ്പെടുന്നു.\nഒട്ടേറെ പുതുമുഖങ്ങൾ അണിനിരക്കുന്ന ഈ ചിത്രത്തിനു അവകാശപ്പെടാൻ സാധിക്കുന്നത് ഒരു മികച്ച കഥ പ്രേമേയവും, വ്യക്തമായ രാഷ്ട്രീയ നിലപാടുകളുമാണ്. നസീറ എന്ന സ്ത്രീയുടെ ജീവിതത്തെ ആസ്പദമാക്കിയാണ് കഥ മുന്നോട്ടു നീങ്ങുന്നത്. ചിത്രത്തിന്റെ ട്രൈലെർ ഇതിനോടകം തന്നെ ശ്രദ്ധ പിടിച്ചു പറ്റുന്നുണ്ട്.\nജഗദീഷ്, ഇന്ദ്രൻസ്, കലാശാല ബാബു, ജയൻ ചേർത്തല, ഇടവേള ബാബു എന്നിങ്ങനെ പ്രതിഭയാർന്ന ഒട്ടേറെ അഭിനേതാക്കൾ ഈ ചിത്രത്തിൽ അണിനിരക്കുന്നുണ്ട്. ഉദയൻ അമ്പാടിയാണ് ചിത്രത്ത്തിന്റെ ഛായാസ്രഹണം നിർവഹിച്ചിരിക്കുന്നത്. സംഗീത സംവിധാനം സജീവ് മംഗലത്താണ്. എം.ജി. ശ്രീകുമാർ, ശ്വേതാ മേനോൻ, സുജ സുരേഷ് എന്നിവരാണ് ചിത്രത്തിലെ ഗാനങ്ങൾ ആലപിച്ചിരിക്കുന്നത്.\nMDA പ്രൊഡക്ഷൻസിന്റെ ബാനറിൽ, മുൻ പ്രവാസിയായ മനു കൃഷ്ണനും, മധുസൂദനൻ മാവേലിക്കരയും ചേർന്നാണ് ചിത്രം നിർമ്മിച്ചിരിക്കുന്നത്. മനു കൃഷ്ണയാണ് ചിത്രത്തിന്റെ സംവിധായകൻ. ഫ്രയിം ടു ഫ്രയിം എന്ന വിതരണ കമ്പനിയാണ് നവംബറിൽ തീയേറ്ററുകളിൽ ഈ ചിത്രം എത്തിക്കുന്നത്.\nPrevious Articleടൊവിനോ ചിത്രം ‘മായാനദി’ യുടെ പുതിയ പോസ്റ്റർ പുറത്ത്\nNext Article മെഗാസ്റ്റാർ മമ്മൂട്ടി ബിഗ് ബഡ്ജറ്റ് ചിത്രം കുഞ്ഞാലി മരയ്ക്കാരുടെ ഫാൻ മേയ്ഡ് ടീസർ സോഷ്യൽ മീഡിയയിൽ വൈറൽ ..


ഇനിമുതല് കുഴിക്കല് മാത്രം; പാലങ്ങള്‍ക്ക് വിട; ഇ.ശ്രീധരനെ പരിഹസിച്ച് എന്.എസ് മാധവന്\nബി.ജെ.പിയില് അംഗത്വമെടുക്കുമെന്നും പാര്‍ട്ടി പറഞ്ഞാല് മത്സരിക്കുമെന്നും വ്യക്തമാക്കിയ ഇ.ശ്രീധരനെ പരിഹസിച്ച് എന്.എസ് മാധവന്. പാലങ്ങള്‍ക്ക് വിട, ഇനിമുതല് കുഴിക്കല് മാത്രം എന്നാണ് എന്.എസ് മാധവന് പരിഹസിച്ചിരിക്കുന്നത്. ട്വിറ്ററിലൂടെയായിരുന്നു കളിയാക്കല്.\n'ഇ ശ്രീധരന് പാലങ്ങള് നിര്‍മ്മിക്കുകയും തുരങ്കങ്ങള് കുഴിക്കുകയും ചെയ്തു. ഇനിമുതല് കുഴിക്കല് മാത്രം, പാലങ്ങള്‍ക്ക് വിട'\nബി.ജെ.പി സംസ്ഥാന പ്രസിഡന്റ് കെ.സുരേന്ദ്രനാണ് ഇ.ശ്രീധരന് പാര്‍ട്ടിയിലേക്ക് വരുന്ന കാര്യം പ്രഖ്യാപിച്ചത്. നാടിന് വേണ്ടി പലതും ചെയ്യണമെന്നുണ്ടായിരുന്നുവെന്ന് ഇ.ശ്രീധരന് പ്രതികരിച്ചു. കക്ഷികള് നാടിനു വേണ്ടിയല്ല, പാര്‍ട്ടിക്ക് വേണ്ടിയാണ് എല്ലാം ചെയ്യുന്നത്. അതില് നിന്നും വ്യത്യസ്തമായത് കൊണ്ടാണ് ബി.ജെ.പിക്കൊപ്പം ചേര്‍ന്നത്. പാര്‍ട്ടിയിലെ ഉത്തരവാദിത്വം അവര് തീരുമാനിക്കും.\nഎല്.ഡി.എഫ് ഭരണത്തില് നിരാശനാണെന്ന് ബി.ജെ.പി അംഗത്വം സ്വീകരിക്കാന് തയ്യാറെടുക്കുന്ന ഇ.ശ്രീധരന്. വികസന പദ്ധതികളില്ല. കൊച്ചി മെട്രോ, പാലാരിവട്ടം പാലം പദ്ധതികളിലായിരുന്നു കേരള സര്‍ക്കാരുമായി സഹകരിച്ചിരുന്നത്. രണ്ടും പൂര്‍ത്തിയായി. സംസ്ഥാന സര്‍ക്കാരുമായി ഇനി ഔദ്യോഗിക ബന്ധം തുടരില്ല. ഗവര്‍ണര് പദവിയാണ് ലഭിക്കുന്നതെങ്കില് സ്വീകരിക്കില്ല.\nപാലാരിവട്ടം പാലത്തിന്റെ നിര്‍മാണത്തില് ഇടപെട്ടത് നാട്ടുകാര്‍ക്ക് വേണ്ടിയാണ്. പാര്‍ട്ടിക്ക് വേണ്ടിയല്ല. ഇനി ബി.ജെ.പിയുമായി ബന്ധപ്പെട്ട കാര്യങ്ങളുമായി മുന്നോട്ട് പോകും.


HomeBREAKING NEWSനിങ്ങൾ ഹെൽമറ്റ് ധരിക്കുന്നത് ഇങ്ങനെയാണോ? : 2000 രൂപ വരെ പിഴ ലഭിക്കും\nനിങ്ങൾ ഹെൽമറ്റ് ധരിക്കുന്നത് ഇങ്ങനെയാണോ? : 2000 രൂപ വരെ പിഴ ലഭിക്കും\nന്യൂഡല്‍ഹി: ഹെല്‍മറ്റ് ഉചിതമായ രീതിയില് ധരിക്കാത്ത ഇരുചക്ര വാഹന യാത്രക്കാര്‍ക്ക് 2000 രൂപ വരെ പിഴ. മോട്ടോര് വാഹന നിയമത്തിലാണ് പുതിയ ഭേദഗതി. ഹെല്‍മറ്റ് ധരിക്കാത്തവരില് നിന്ന് പിഴ ഈടാക്കുന്നത് സാധാരണമാണ്. എന്നാല് ഹെല്‍മറ്റിന്റെ സ്ട്രാപ്പ് കെട്ടാതെ യാത്ര ചെയ്യുന്നവരുടെ എണ്ണം വര്‍ധിച്ചുവരുന്നതും ഇതുമൂലം അപകടങ്ങള് വര്‍ധിക്കുന്നതും കണക്കിലെടുത്താണ് പുതിയ പരിഷ്‌കാരം. സ്ട്രാപ്പ് കെട്ടാതെയിരിക്കുന്നത് അടക്കം ഉചിതമായ രീതിയില് ഹെല്‍മറ്റ് ധരിക്കാതിരുന്നാല് 2000 രൂപ വരെ പിഴ ഈടാക്കാനാണ് മോട്ടോര് വാഹനനിയമത്തില് വ്യവസ്ഥ ചെയ്തിരിക്കുന്നത്.\nബിഐഎസ് അല്ലെങ്കില് ഐഎസ്‌ഐ മാര്‍ക്ക് ഇല്ലാത്ത ഹെല്‍മറ്റ് ധരിച്ചാലും പിഴ ചുമത്തും. മോട്ടോര് വാഹനനിയമത്തിലെ 194 ഡി വകുപ്പ് അനുസരിച്ചാണ് നടപടി സ്വീകരിക്കുക. ഓരോ നിയമലംഘനത്തിനും ആയിരം രൂപയാണ് പിഴ ചുമത്തുക. നിയമം അനുസരിച്ച് മൂന്ന് മാസം വരെ ലൈസന്‍സ് സസ്‌പെന്‍ഡ് ചെയ്ത് വെയ്ക്കാനും വ്യവസ്ഥ ഉണ്ട്. 2021 ജൂണ് ഒന്നുമുതലാണ് അംഗീകാരമില്ലാത്ത ഹെല്‍മറ്റുകള് ധരിക്കുന്നത് നിരോധിച്ചത്.


ബിഹാര് നിയമസഭാ തിരഞ്ഞെടുപ്പ് വോട്ടെണ്ണല് അവസാനഘട്ടത്തിലേക്ക്\nHome » NATIONAL » ബിഹാര് നിയമസഭാ തിരഞ്ഞെടുപ്പ് വോട്ടെണ്ണല് അവസാനഘട്ടത്തിലേക്ക്\nപട്‌ന: വോട്ട് എണ്ണിത്തുടങ്ങിയപ്പോള് മുതല് സസ്‌പെന്‍സ് നിലനിന്ന ബിഹാര് നിയമസഭാ തിരഞ്ഞെടുപ്പ് വോട്ടെണ്ണല് അവസാനഘട്ടത്തിലേക്ക് കടക്കുമ്പോള് എന്.ഡി.എ. കേവല ഭൂരിപക്ഷത്തിലേക്ക്. 90 ശതമാനത്തില് അധികം വോട്ടുകള് ഇതിനോടകം എണ്ണിക്കഴിഞ്ഞുവെന്നാണ് റിപ്പോര്‍ട്ടുകള്.\n243 അംഗ സഭയില് കേവലഭൂരിപക്ഷത്തിന് വേണ്ടത് 122 സീറ്റുകളാണ്. നിലവില് 122 സീറ്റുകളില് എന്.ഡി.എ. ലീഡ് ചെയ്യുന്നുണ്ട്. 112 സീറ്റുകളിലാണ് മഹാസഖ്യം ലീഡ് ചെയ്യുന്നത്.\nതിരഞ്ഞെടുപ്പു കമ്മീഷന്റെ ഇതുവരെയുള്ള കണക്കുകള് പ്രകാരം 46 സീറ്റുകളില് ബി.ജെ.പി. വിജയിച്ചു. 26 ഇടങ്ങളില് ബി.ജെ.പി. ലീഡ് ചെയ്യുന്നുമുണ്ട്. നിതീഷ് കുമാറിന്റെ ജെ.ഡി.യു. 28 സീറ്റുകളില് വിജയിച്ചു. 14 സീറ്റുകളില് ലീഡ് ചെയ്യുന്നുണ്ട്. എന്.ഡി.എ. സഖ്യകക്ഷികളായ വികാസ് ശീല് ഇന്‍സാന് പാര്‍ട്ടി നാല് സീറ്റുകളില് വിജയിച്ചപ്പോള് എച്ച്.എ.എം. മൂന്ന് സീറ്റുകളില് വിജയിക്കുകയും ഒരു സീറ്റില് ലീഡ് ചെയ്യുന്നുമുണ്ട്.\nഅതേസമയം ചിരാഗ് പസ്വാന്റെ എല്.ജെ.പി. ഒരു സീറ്റില് വിജയിച്ചു.\nമഹാസഖ്യത്തില് ആര്.ജെ.ഡി. 50 സീറ്റുകളില് വിജയിച്ചു. 27 സീറ്റുകളില് ആര്.ജെ.ഡി. ലീഡ് ചെയ്യുന്നുമുണ്ട്. സഖ്യകക്ഷികളില് ഇടതുപാര്‍ട്ടികളാണ് മികച്ച പ്രകടനം കാഴ്ച വെച്ചത്. സി.പി.ഐ.(എം.എല്.) ഒമ്പതിടത്ത് വിജയിച്ചു. മൂന്നിടത്ത് സി.പി.ഐ.(എം.എല്.) ലീഡ് ചെയ്യുന്നുണ്ട്. സി.പി.ഐ. ഒരു സീറ്റില് വിജയിക്കുകയും രണ്ട് സീറ്റില് ലീഡ് ചെയ്യുന്നുമുണ്ട്. സി.പി.എം. രണ്ട് സീറ്റിലാണ് ലീഡ് ചെയ്യുന്നത്. കോണ്‍ഗ്രസ് 10 ഇടത്ത് വിജയിക്കുകയും ഒമ്പതിടത്ത് ലീഡ് ചെയ്യുന്നുമുണ്ട്.\nഅസാദുദ്ദീന് ഒവൈസിയുടെ എ.ഐ.എം.ഐ.എമ്മും മികച്ച പ്രകടനം കാഴ്ചവെച്ചു. മൂന്ന് സീറ്റുകളില് എ.ഐ.എം.ഐ.എം. വിജയിച്ചപ്പോള് മൂന്നിടത്ത് അവര് ലീഡ് ചെയ്യുന്നുമുണ്ട്. ബി.എസ്.പി. ഒരു സീറ്റില് വിജയിച്ചു.\nഇന്ത്യന് എയര്‍ലൈന്‍സില് ആദ്യ വനിതാ സി.ഇ.ഒ ഹര്‍പ്രീത് എ ഡി സിങ്\nബിഹാറില് നേരിയ ഭൂരിപക്ഷത്തോടെ എന്‍ഡിഎ സഖ്യം ഭരണം നിലനിര്‍ത്തി


നാടും നഗരവും വിഷുത്തിരക്കില്; ഗതാഗതക്കുരുക്ക് മുറുകുന്നു\nSat Feb 23 2019 21:07:21 GMT+0530 (IST)\nകണ്ണൂര്: മലയാളികളുടെ കാര്‍ഷിക സംസ്‌കൃതി വിളംബരം ചെയ്യുന്ന വിഷുവിനു ദിവസങ്ങള് മാത്രം ബാക്കിനില്‍ക്കെ നാടും നഗരവും ആഘോഷത്തിരക്കില് അമരുന്നതോടെ പ്രധാന നഗരങ്ങളില് ഗതാഗതക്കുരുക്കും മുറുകുന്നു. ജില്ലയില് പ്രധാനമായും കണ്ണൂര്, പുതിയതെരു, തളിപ്പറമ്പ്, മട്ടന്നൂര്, ഇരിട്ടി, കൂത്തുപറമ്പ്, തലശ്ശേരി എന്നിവിടങ്ങളിലാണ് ഗതാഗതക്കുരുക്ക് അനുഭവപ്പെടുന്നത്. പുതിയതെരുവില് ഗതാഗത നിയന്ത്രണം കൂടി ഏര്‍പ്പെടുത്തിയതോടെ രാവിലെയും വൈകീട്ടുമെല്ലാം വാഹനങ്ങള് ഇഴഞ്ഞുനീങ്ങുകയാണ്.\nകണ്ണൂരില് മുന്‍കാലങ്ങളിലേതു പോലെ കുരുക്ക് ഇപ്പോഴില്ലെങ്കിലും വിഷു പ്രമാണിച്ച് നഗരത്തില് തുടങ്ങിയ വിവിധ പ്രദര്‍ശനത്തിനും മേളകള്‍ക്കുമായെത്തുന്നവരുടെ എണ്ണത്തി ല് വന് വര്‍ധനവാണുണ്ടായത്. വിപണി ഉണര്‍ന്നതോടെ തെരുവോര കച്ചവടവും ശക്തമായിട്ടുണ്ട്. സ്‌റ്റേഡിയം കോംപ്ലക്‌സിലും കാല്‍ടെക്‌സ് വരെ നീളുന്ന റോഡരികിലുമെല്ലാം വിവിധ സാധനങ്ങള് വില്‍പനയ്ക്കുണ്ട്. രാവിലെ മുതല് ചുട്ടുപൊള്ളുന്ന വെയിലിനെ പോലും കാര്യമാക്കാതെയാണ് ഗ്രാമങ്ങളില് നിന്നും മറ്റും ആളുകളെത്തുന്നത്. വസ്ത്രങ്ങള്‍ക്ക് നല്ല വിലക്കിഴിവ് ലഭിക്കുമെന്നതിനാല് വഴിയോര കച്ചവടത്തെയാണ് പലരും ആശ്രയിക്കുന്നത്. അവധിക്കാലമായതിനാല് കുട്ടികളെയും കൂട്ടിയാണ് പലരും നഗരത്തിലെത്തുന്നത്. വരുംദിവസങ്ങളില് നഗരത്തില് കൂരുക്ക് രൂക്ഷമാവുന്നതോടെ പോലിസിനും പ്ണി കൂടും. രാത്രികാലങ്ങളില് പോലും റോഡരികില് കച്ചവടം പൊടിപൊടിക്കുമ്പോള് പോക്കറ്റടി പോലുള്ള പ്രശ്‌നങ്ങളും ഉയര്‍ന്നുവരാറുണ്ട്.\nവിഷുവിന്റെ പ്രധാന ആഘോഷങ്ങളിലൊന്നായ പടക്കം പൊട്ടിക്കലും കമ്പിത്തിരി കത്തിക്കലുമെല്ലാം ഒഴിച്ചുകുടാനാവാത്ത ഘടകങ്ങളായതോടെ പടക്ക വിപണിയും സജീവമാണ്. ഒരോ വര്‍ഷവും വില്‍പ്പന ഇരട്ടിയാണെങ്കിലും അനധികൃത പടക്കക്കടകളാണു പലയിടത്തും പ്രവര്‍ത്തിക്കുന്നത്. വിഷു വിപണിയിലും പ്ലാസ്റ്റിക് വില്‍പന കര്‍ശനമായി തടയാന് ജില്ലാ ഭരണകൂടം ശക്തമായി രംഗത്തുണ്ട്. പഴയ കാലത്ത് ശിവകാശി പടക്കങ്ങളാണ് ഉപയോഗിച്ചിരുന്നതെങ്കില് നാട്ടിന് പുറങ്ങളിലെ വീടുകള് കേന്ദ്രീകരിച്ച് പോലും ഓലപ്പടകം നിര്‍മാണം നടക്കുന്നുണ്ട്. വര്‍ഷങ്ങള്‍ക്കു മുമ്പ് ഓലപ്പടക്കം നിര്‍മിക്കുന്നതിനു കര്‍ശന നിയന്ത്രണം ഏര്‍പ്പെടുത്തിയെങ്കിലും ഇപ്പോഴും ചിലയിടങ്ങളില് നടക്കുന്നുണ്ട്. ശിവകാശി പടക്കവും ചൈനീസ് പടക്കവും തന്നെയാണ് പടക്കവിപണിയിലെ താരങ്ങള്.\nഅപകടരഹിതവും സുരക്ഷ ഉറപ്പാക്കുന്നതും വിലക്കുറവും മനോഹര കാഴ്ചകള് സമ്മാനിക്കുന്നതും ചൈനീസ് പടക്കത്തിന് ആവശ്യക്കാര് വര്‍ധിക്കാന് കാരണമായിട്ടുണ്ട്. സംഗീതം പൊഴിച്ച് കത്തിവീഴുന്ന മ്യൂസിക്കല് ക്രാക്കിള് അണ് ഇത്തവണത്തെ വിപണിയിലെ കേമന്. ഉയര്‍ന്നുകത്തി മാനത്ത് പുക്കളം തീര്‍ക്കുന്ന സില്‍ക്ക് ഷോട്ട്, കുടയായി പെയ് തിറങ്ങുന്ന അശ്‌റഫി, 15 മിനുട്ടോളം തുടര്‍ച്ചയായി കത്തുന്ന മഹാ ഉല്‍സവ് ഫഌവര് തുടങ്ങിയ പടക്കങ്ങള്‍ക്കും ആവശ്യക്കാരേറെയാണ്. ഇതിനു പുറമെ പറങ്കി കുരവി, എലിവാണം, നെല്‍ചക്രം, വിവിധ തരം പൂക്കുറ്റികളും വിപണിയില് സജീവമായിട്ടുണ്ട്. വിഷുവിന് രണ്ട് ദിവസം മുമ്പ് തന്നെ പടക്കങ്ങള് വാങ്ങാനുള്ള തിരക്കിലാണ് ജനങ്ങള്.


രാഷ്ട്രീയ ചെറ്റത്തരം കാണിക്കില്ല: മുഖ്യമന്ത്രി |\nരാഷ്ട്രീയ ചെറ്റത്തരം കാണിക്കില്ല: മുഖ്യമന്ത്രി\nന്യൂഡൽഹി: സിപിഎം– ബിജെപി വോട്ടുകച്ചവട ആരോപണം തള്ളി മുഖ്യമന്ത്രി പിണറായി വിജയൻ. രാഷ്ട്രീയ ചെറ്റത്തരം കാണിക്കില്ലെന്നു മുഖ്യമന്ത്രി പറഞ്ഞു. രാഷ്ട്രീയ ചെറ്റത്തരം കാണിക്കുന്നവരല്ല ഇടതുമുന്നണി. കെപിസിസി പ്രസിഡന്റ് മുല്ലപ്പള്ളി രാമചന്ദ്രന്റെ വെല്ലുവിളി എല്ലാ അർഥത്തിലും ഏറ്റെടുക്കുന്നു. മുല്ലപ്പള്ളിയുടെ പക്കൽ തെളിവുണ്ടെങ്കിൽ വെളിപ്പെടുത്താം.\nപൊയ്‍വെടികൾ കൊണ്ടൊന്നും രക്ഷപ്പെടാമെന്നു കരുതേണ്ടെന്നും മുഖ്യമന്ത്രി പറഞ്ഞു.സംസ്ഥാനത്തെ ഉപതിരഞ്ഞെടുപ്പുകളിൽ സിപിഎമ്മും ബിജെപിയും വോട്ടുകച്ചവടം സംബന്ധിച്ചു ധാരണയിലെത്തിയെന്നു മുല്ലപ്പള്ളി രാമചന്ദ്രൻ ആരോപിച്ചിരുന്നു. പാലായിൽ നടത്തിയതുപോലുള്ള വോട്ടുകച്ചവടം ഈ ഉപതിരഞ്ഞെടുപ്പിലും ഉണ്ടാകുമെന്നായിരുന്നു മുല്ലപ്പള്ളിയുടെ ആരോപണം.\nബന്ദിപ്പൂർ പാതയിലെ യാത്രാനിരോധന പ്രശ്നത്തിൽ ഇടപെടൽ ആവശ്യപ്പെട്ടു കേന്ദ്രമന്ത്രി പ്രകാശ് ജാവഡേക്കറുമായി ചർച്ച നടത്തിയതായി മുഖ്യമന്ത്രി പറഞ്ഞു. യാത്രാ നിരോധനം പൂർണമാക്കാനുള്ള നീക്കമുണ്ട്. പകലും യാത്ര നിരോധിക്കാനാണു നീക്കം. ഇതിനെതിരെ ശക്തമായ പ്രതിഷേധമുണ്ട്. വയനാട്ടിലെ ജനങ്ങളാകെ പ്രതിഷേധത്തിന്റെ ഭാഗമാണ്.\nPrevious ദേശീയ പൗരത്വ രജിസ്റ്റർ നടപ്പാക്കും: അമിത് ഷാ\nNext പ്രവാസി വ്യവസായി സി.കെ. മേനോന് അന്തരിച്ചു


ദുരുപയോഗം ചെയ്യരുത്... ആരെയും വശീകരിക്കാം ഏത് ആഗ്രഹവും സാധിക്കാം\nദുരുപയോഗം ചെയ്യരുത്… ആരെയും വശീകരിക്കാം ഏത് ആഗ്രഹവും സാധിക്കാം\nനമസ്കാരം നമ്മുടെ ആഗ്രഹസ്വാധി കരണത്തിന് വേണ്ടി ഏതൊരാളെയും വശീകരിക്കുക ,എന്താ ആഗ്രഹം വേണമെങ്കിലും സാധിക്കാൻ കഴിയുന്ന ഒരു താന്ത്രിക മാന്ത്രിക വിദ്യയാണ് ഇന്നത്തെ വീഡിയോയിലൂടെ പറയുന്നത് . അതിന് മുൻപ് നമ്മുടെ ഈ ചാനൽ സബ്സ്ക്രൈബ് ചെയ്യാത്ത ആരെങ്കിലും സുഹൃത്തുക്കൾ ഉണ്ടെങ്കിൽ നമ്മുടെ ഈ ചാനൽ സബ്സ്ക്രൈബ് ചെയ്യുക ലൈക്ക് ചെയ്യുക മറ്റുള്ളവർക്ക് ഷെയർ ചെയ്യുക . ഗ്രാമ്പു ഉപയോഗിച്ച് ആരെ വേണമെങ്കിലും നമുക്ക് വശീകരിക്കാം. പുരാതന കാലം മുതലേ ആളുകൾ ഈ ഗ്രാമ്പു വശ്യം ഉപയോഗിച്ച് ഈ കർമ്മം ചെയ്ത് വശീകരിക്കുന്നുണ്ട്. ഗ്രാമ്പുവിന് അസാധ്യമായ ഒരു മാന്ത്രിക ശക്തിയുണ്ട് എന്ന് ഞാൻ പറയാതെ തന്നെ നിങ്ങൾക്ക് അറിയാമല്ലോ.\nഎല്ലാ മാന്ത്രിക താന്ത്രിക കർമ്മങ്ങൾക്കും ഗ്രാമ്പു ഒരു അവശ്യവസ്തു തന്നെയാണ്. ഗ്രാമ്പു ഉപയോഗിച്ച് നമ്മുടെ എന്ത് ആഗ്രഹവും സാധ്യമാവും . ഇത് ചെയ്യുന്നതിനു മുൻപ് നിങ്ങൾ ഒരു കാര്യം ഓർക്കുക ഈ കർമ്മം ചെയ്തു ഒരാളും വിഷമതകൾ ഏറ്റു വാങ്ങരുത്. ഞാൻ പറഞ്ഞു വരുന്നത് ഇത് ഒരു കാരണവശാലും ദുരുപയോഗം ചെയ്യരുത് എന്നാണ്. ഇത് ദുരുപയോഗം ചെയ്താൽ തിരിച്ചടി ഉണ്ടാകും. നല്ല കാര്യത്തിനായി മാത്രം ഉപയോഗിക്കുക. ഇത് തീർച്ചയായും നിങ്ങൾക്ക് ഗുണം ഉണ്ടാകും. ഭാര്യഭർത്താക്കന്മാർ തമ്മിൽ പിണങ്ങി നിൽക്കുകയാണെങ്കിൽ നിസ്സാര കാര്യങ്ങളെ ചൊല്ലി വഴക്കിട്ടു പിരിഞ്ഞിട്ട് ഉണ്ടെങ്കിൽ ഒരു കാമുകൻ അല്ലെങ്കിൽ കാമുകി നിങ്ങളെ വഞ്ചിച്ചു പോയിട്ടുണ്ടെങ്കിൽ. കൂടുതൽ വിവരങ്ങൾ അറിയുവാൻ വീഡിയോ മുഴുവനായി കാണുക.


കോവിഡ് കാലമല്ലേ, ആഘോഷമൊന്നും വേണ്ടെന്ന് വച്ചതാണ്. അപ്പോഴാണ് സുഹൃത്തിന്റെ വിളി - Tovino's Son Tahaan's Birthday - Canchannels\nകഴിഞ്ഞ സെപ്തംബര് ആദ്യം ഇരിങ്ങാലക്കുടയിലുള്ള ടൊവിനോ തോമസിന്റെ വീട്ടില് ഒരു ദിവസം മുഴുവനും ഞങ്ങള് ഉണ്ടായിരുന്നു. കാന് ചാനലിന് അനുവദിച്ച പ്രത്യേക അഭിമുഖം പകര്‍ത്താനെത്തിയതായിരുന്നു. അതുമൊരു ലോക് ഡൗണ് കാലമായിരുന്നു. ഷൂട്ടിംഗ് പൂര്‍ണ്ണമായും നിര്‍ത്തിവച്ചിരുന്നതിനാല് ടൊവി കുടുംബത്തോടൊപ്പം ഉണ്ടായിരുന്നു. കുറേ കാലത്തിനുശേഷം കുടുംബത്തോടൊപ്പം ചെലവഴിക്കാന് കഴിഞ്ഞ ദിനങ്ങളെന്നായിരുന്നു അതിനെ ടൊവി വിശേഷിപ്പിച്ചത്. ആ ദിവസങ്ങളെ കൂടുതല് സുന്ദരമാക്കിയത് ടഹാന്റെ ജനനമാണ്. ടഹാന് ടൊവിയുടെ ഇളയ മകനാണ്. ടഹാന് ജനിച്ചിട്ട് മൂന്ന് മാസമാകുന്നതേയുള്ളൂ. ‘മോള്‍ടെ വളര്‍ച്ച അടുത്തുനിന്ന് കാണാന് എനിക്ക് കഴിഞ്ഞിട്ടില്ല. ഷൂട്ടിംഗ് തിരക്കുകളിലായിരുന്നു. ആ കുറവ് പരിഹരിച്ചത് ടഹാനാണ്. നന്ദി പറയേണ്ടത് ലോക് ഡൗണിനോടാണ്. കാരണം വീട്ടില്‍നിന്ന് പുറത്തിറങ്ങാനാവില്ലല്ലോ. കോവിഡിനെ തുരത്താന് നമ്മുടെ ഭാഗത്തുനിന്നും ചില ത്യാഗങ്ങള് ഉണ്ടായേ തീരു. വീട്ടില് പെട്ടുപോയപ്പോള് ടഹാനെ കൊഞ്ചിക്കലായിരുന്നു പ്രധാന പരിപാടി. ഇസയും കൂടെയുണ്ടാകും. മോള്‍ക്കും അവന് പ്രിയപ്പെട്ടതാണ്. അതുകൊണ്ട് ദിവസങ്ങള് പോയതറിഞ്ഞതേയില്ല.’ ടൊവിനോ പറഞ്ഞു.\nഇന്നലെ (6-6-2021) ടൊവിനോയുടെ ഇന്‍സ്റ്റാഗ്രാം പോസ്റ്റ് കണ്ടിരുന്നു. ടഹാനോടൊപ്പം ജന്മദിനം ആഘോഷിക്കുന്ന ചിത്രങ്ങളും. അച്ഛനും അമ്മയ്ക്കും പെങ്ങള്‍ക്കുമൊപ്പം നിന്ന് കേക്ക് മുറിക്കുന്ന ടഹാന്, ടഹാനെ രണ്ട് കൈകളിലുംവച്ച് കൊഞ്ചിക്കുന്ന ടൊവിനോ. ഒരു കുടുംബത്തിന്റെ മുഴുവന് സന്തോഷവും ആ ചിത്രങ്ങളില് നിറഞ്ഞുനില്‍ക്കുന്നത് കാണാമായിരുന്നു.\nഇന്ന് ടൊവിനോയെ വിളിച്ചു. മകന് ആശംസകള് നേര്‍ന്നു.\n‘ആഘോഷമൊന്നും വേണ്ടെന്ന് വച്ചതായിരുന്നു. കോവിഡ് കാലമല്ലേ. ആളുകള്‍ക്ക് പുറത്തുപോലും ഇറങ്ങാന് പറ്റാത്ത സമയമാണ്. ഒപ്പം വറുതിയുടെ കാലവും. ചെറിയൊരു കേക്ക് മുറിക്കലില് ആഘോഷങ്ങള് ഒതുക്കാനായിരുന്നു തീരുമാനം. അതുകൊണ്ടുതന്നെ അടുത്ത ബന്ധുക്കളെപ്പോലും വിളിച്ചിരുന്നില്ല. വീട്ടില് എല്ലാവരും ഉണ്ടായിരുന്നു. അച്ഛനും അമ്മയും ചേട്ടനും ചേച്ചിയും അവരുടെ കുട്ടികളുമൊക്കെയായി പതിനഞ്ചോളം പേര് വരും. അപ്പോഴാണ് എന്റെ സുഹൃത്ത് കൂടിയായ ഷാഫി പറമ്പില് എം.എല്.എ വിളിച്ചത്. അദ്ദേഹത്തിന്റെ ഇളയ പെങ്ങള് സല്‍ഫയ്ക്ക് സനോറ ഈവന്‍സ്‌റ്റൈലിംഗ് എന്നൊരു സ്ഥാപനമുണ്ട്. അവരൊരു സമ്മാനം കൊടുത്തുവിടാന് ആഗ്രഹിക്കുന്നുണ്ടെന്ന് പറഞ്ഞു. കൊടുത്തുവിട്ടതോ കുറേയേറെ അലങ്കാര വസ്തുക്കളായിരുന്നു. പിന്നെ അവയൊക്കെ അലങ്കരിച്ചശേഷമാണ് കേക്ക് മുറിച്ചത്. അപ്പോള് ഒരു ആഘോഷത്തിന്റെ നിറവുണ്ടായിരുന്നു. അതാണ് യഥാര്‍ത്ഥത്തില് സംഭവിച്ചത്.’ ടൊവിനോ പറഞ്ഞു.\n‘ടഹാന് ജനിച്ചതും ഒരു ലോക് ഡൗണ് കാലത്താണ്. ടഹാന്റെ ജന്മദിനവും മറ്റൊരു ലോക് ഡൗണ് കാലത്തായി. അതുകൊണ്ട് അവനോടൊപ്പം കൂടാന് കഴിഞ്ഞു. കുടുംബത്തോടൊപ്പം കഴിഞ്ഞുകൂട്ടിയ നാളുകളിലൂടെയാണ് ഈ വര്‍ഷം മുഴുവനും കടന്നുപോയത്. അതിലെനിക്ക് സന്തോഷമുണ്ട്. മറ്റെന്തിനേക്കാളും ഞാനതിനെ വിലമതിക്കുന്നു.’ ടൊവിനോ പറഞ്ഞുനിര്‍ത്തി.\nTags: Birthday TahaanCan Exclusivetovino thomas


Five Things to Know About Stock Investment - Malayalam Goodreturns\n» ഓഹരി നിക്ഷേപത്തെ കുറിച്ച് നിങ്ങള് അറിയേണ്ട5കാര്യങ്ങള്\nഓഹരി നിക്ഷേപത്തെ കുറിച്ച് നിങ്ങള് അറിയേണ്ട5കാര്യങ്ങള്\nഓഹരി നിക്ഷേപം എല്ലാവര്‍ക്കും ഇഷ്ടപ്പെട്ട പരിപാടിയല്ല. പലരും ഇതിനെ നഷ്ടക്കച്ചവടമായാണ് കാണുന്നത്, ചിലര് അതിനെ ചൂതാട്ടവുമായി താരതമ്യം ചെയ്യുന്നു. എളുപ്പം പണം ലഭിക്കുന്നതിനാല് ചിലര് സംശയിക്കുന്നു. നിക്ഷേപിക്കുന്ന പണത്തിന് ഒരു ഗ്യാരണ്ടിയും ഇല്ലാത്തതിനാല് ചിലര് അത് പാടെ തള്ളിക്കളയുന്നു. എന്നാല് ഓഹരി വിപണിയെ കുറിച്ച് ഒന്നുമറിയില്ലെങ്കിലും കൂടി ചിലര് അതിനെ ഇഷ്ടപ്പെടുന്നുണ്ട്. ഇലക്ട്രോണിക് ട്രേഡിങ്ങ് സ്‌ക്രീനും ടെക്‌നോളജിയും ഓഹരി വിപണിയെ പരമ്പരാഗത ശക്തി കേന്ദ്രങ്ങളില് നിന്നും രാജ്യത്തെ സാധാരണക്കാരിലേക്ക് വ്യാപിച്ചു.\nഎന്നാല് ഓഹരി നിക്ഷേപം സംബന്ധിച്ച യഥാര്‍ത്ഥ കഥ ഇതു രണ്ടുമല്ല. കൃത്യമായ ധാരണയില്ലാതെ ഓഹരി വിപണിയില് ഇടപെടുന്നത് നിങ്ങള്‍ക്ക് നഷ്ടമുണ്ടാക്കും. ചിലപ്പോള് നിങ്ങളുടെ ഭാഗ്യം കൊണ്ട് വ്യാപാരത്തില് ലാഭം നേടിയേക്കാം. പക്ഷേ ഇത് എല്ലായ്‌പ്പോഴും സംഭവിക്കണമെന്നില്ല. നിങ്ങള് ഉപയോഗിക്കുന്ന തന്ത്രം വീണ്ടും ലാഭം നല്‍കുന്നില്ലെങ്കില് അത് ഉപേക്ഷിക്കുന്നതാണ് നല്ലത്. ഓഹരി നിക്ഷേപം സംബന്ധിച്ച് ഒരു സാധാരണ നിക്ഷേപകന് എന്ത് മനസിലാക്കണം, സൂക്ഷിക്കണം? എന്നതിനെ കുറിച്ച് കൂടുതലായി നമുക്കറിയാം;\nഓഹരി വിപണിയില് നിക്ഷേപിക്കുമ്പോള് ആദ്യത്തെ കാര്യം ഒരു വാണിജ്യ സ്ഥാപനത്തില് ഭാവി നിക്ഷേപം നടത്തുകയെന്നതാണ്. കാരണം മികച്ച പ്രവര്‍ത്തനമാണെങ്കിലും ബിസിനസ്സ് വിജയിക്കുന്നതും പരാജയപ്പെടുന്നതും മുന്‍കൂട്ടി പറയാന് ആര്‍ക്കും കഴിയില്ല. എന്നാല് വിദഗ്ധ അഭിപ്രായങ്ങള്‍ക്കുപരിയായി ഒരു നിക്ഷേപകന് തന്റെ നിക്ഷേപത്തുക കൈവരിക്കുന്ന ലാഭ നഷ്ടങ്ങളെ കൃത്യമായി നിരീക്ഷിക്കാന് ഇതുവഴി സാധിക്കുന്നു. റിസ്‌ക് ഏറ്റെടുക്കുകയെന്നതാണ് ഒരു നിക്ഷേപകനെ സംബന്ധിച്ചിടത്തോളം പ്രധാനപ്പെട്ട കാര്യം.\nരണ്ടാമതായി, പലരും ചെറിയ വിലയ്ക്ക് സ്റ്റോക്ക് വാങ്ങി ഇപ്പോള് വന് ലാഭം നേടിയ കഥ നിങ്ങളെല്ലാം കേട്ടിട്ടുണ്ടാകും. വര്‍ഷങ്ങള് കൊണ്ട് ഒരു സ്റ്റോക്ക് എത്രമാത്രം പുരോഗതി നേടി എന്ന് മനസിലാക്കാന് എളുപ്പമാണ്. പക്ഷേ ആയിരത്തില് ഒരാള്‍ക്ക് സംഭവിക്കാവുന്ന ഭാഗ്യം മാത്രമാണ് ചെറിയ വിലയ്ക്ക് ഓഹരി വാങ്ങി വലിയ ലാഭം നേടുകയെന്നത്. കൂടാതെ അത്തരമൊരു വിജയത്തിലേക്കെത്താന് അവര്‍ക്ക് നിരവധി പ്രതിസന്ധികള് തരണം ചെയ്യേണ്ടി വന്നിട്ടുണ്ടാകും. ആ യാത്രയെ കുറിച്ച് നിക്ഷേപകന് മാത്രമേ വിശദമായി പറയാനാകൂ. വിജയ കഥയ്ക്ക് പിന്നിലെ നൂറ് വീഴ്ചയെ കുറിച്ച് സാധാരണയായി ആരും സംസാരിക്കാറില്ല.\nമൂന്നാമതായി, സ്റ്റോക്ക് എടുക്കാന് ഒരു എളുപ്പ മാര്‍ഗമില്ല, അതിനായി ഒന്നിലധികം ഘടകങ്ങളുണ്ട്. അതില് ഏത് ഘടകമായിരിക്കും നിങ്ങള്‍ക്ക് അനുകൂലമാകുകയെന്നതും പ്രതികൂലമാകുകയെന്നതും പറയാനാകില്ല. സ്റ്റോക്കുകള് കൃത്യമായി വിശകലനം ചെയ്യുന്ന ഒരാള്‍ക്ക് തങ്ങള്‍ക്ക് ലാഭകരമായ ഓഹരി ഏതെന്ന് തിരിച്ചറിയാനാകും.\nനാലാമതായി, യോജിച്ച ഓഹരി തെരഞ്ഞെടുക്കാനുള്ള തീരുമാനം വളരെ ബുദ്ധിമുട്ടാണ്. ലിസ്റ്റുചെയ്തിരിക്കുന്ന സ്റ്റോക്കുകള് ധാരാളമുണ്ടെന്നതിനാല് അതില് നിന്നും മികച്ചത് തെരഞ്ഞെടുക്കുകയെന്നത് എളുപ്പമല്ല. കാരണം ഏത് ഓഹരിയാണ് നിങ്ങള്‍ക്ക് മികച്ച ലാഭം തരുകയെന്നത് മുന്‍കൂട്ടി പറയാനാകില്ല. പൂര്‍ണമായും നിക്ഷേപകരുടെ സ്വന്തം തെരഞ്ഞെടുപ്പ് സമീപനങ്ങളാണിവ. ഒരു സ്റ്റോക്ക് ട്രേഡറെ സംബന്ധിച്ചിടത്തോളം വിലയാണ് പ്രധാന ലക്ഷ്യം. എന്നാല് ഹ്രസ്വകാല നിക്ഷേപകന് സമയം നിശ്ചയിക്കുന്നു. മൂല്യത്തെ ലക്ഷ്യമിടുന്ന നിക്ഷേപകന് സുരക്ഷയാണ് നിശ്ചയിക്കുന്നത്. അതായത് നിങ്ങള് എന്തിനാണ് സ്റ്റോക്ക് വാങ്ങുന്നതെന്ന് തിരിച്ചറിഞ്ഞ് അതനുസരിച്ച് ഓഹരി വാങ്ങണം\nവയോമധുരം സ്കീം; രക്തത്തിലെ ഗ്ലൂക്കോസിന്റെ അളവ് നിര്‍ണ്ണയിക്കുന്ന ഗ്ലൂക്കോമീറ്റര് സൗജന്യം\nഅഞ്ചാമത്, ഒരു സാധാരണ നിക്ഷേപകന് വിവരങ്ങള് ലഭ്യമാക്കുന്നതിലും അതിന്റെ വിശകലനത്തേയും സംബന്ധിച്ച് പ്രതിസന്ധികള് നേരിട്ടേക്കാം. ഡാറ്റാബേസുകള്, ഗവേഷണം, യോഗ്യതാ മാനവശേഷി, എന്നിവ മനസ്സിലാക്കാന് ബുദ്ധിമുട്ടുകളുണ്ടാകും. എന്നാല് മ്യൂച്വല്‍ഫണ്ടുകളില് ബ്രോക്കര്‍മാര് വഴി ഇത്തരം കാര്യങ്ങള് മനസ്സിലാക്കാന് സാധിക്കും. വ്യക്തിഗത നിക്ഷേപകര് പൊതുവായി ലഭ്യമായ വിവരങ്ങളും അവരുടെ ഗൃഹപാഠങ്ങളും അടിസ്ഥാനമാക്കി ഓഹരി വിപണിയെ കുറിച്ച് പഠിക്കാം.\nFive Things to Know About Stock Investment


അമൃതസർ ഭൂപടം | Maps of India\nഹോം » അമൃതസർ ഭൂപടം\n* Amritsar City Map in Malayalam\nഅമൃതസർ നഗരം ഇന്ത്യയുടെ വടക്കുപടിഞ്ഞാറ് ഭാഗത്ത് പഞ്ചാബ് സംസ്ഥാനത്താണ്. ഇവിടെനിന്നു പാകിസ്താനിലെ ലാഹോറിലേക്ക് 32 മൈലുകൾ മാത്രമേ ഉള്ളു. പഞ്ചാബിലെ അമൃതസർ ജില്ലയുടെ ഭരണ തലസ്ഥാനമാണ് അമൃതസർ നഗരം. സിഖ് മതത്തിന്റെ വിശുദ്ധ നഗരമാണ് സുവർണ ക്ഷേത്രം സ്ഥിതിചെയ്യുന്ന അമൃതസർ.\nഅമൃതസറിന്റെ ഭൗതിക സ്ഥാനം അക്ഷാംശം വടക്ക് 31.63 ഡിഗ്രിക്കും രേഖാംശം കിഴക്ക് 74.87 ഡിഗ്രിക്കും ഇടയിലാണ്. നഗരത്തിന്റെ സമുദ്രനിരപ്പിൽനിന്നുള്ള ശരാശരി ഉയരം 219 മീറ്റർ ആണ്.\nവിസ്തീർണം 114 ചതുരശ്ര കിലോമീറ്റർ\nജനസംഖ്യ :1,500,000 (2001)\nഭാഷകൾ: പഞ്ചാബി, ഹിന്ദി, ഇംഗ്ലീഷ്\nതാപനില : വർഷത്തിൽ -3 മുതൽ 47.7 ഡിഗ്രി സെൽഷ്യസ് വരെ താപനില അനുഭവപ്പെടുന്നു\nശരാശരി വര്ഷപാതം: 500 മില്ലിമീറ്റർ\nമതങ്ങൾ :സിഖുമതം, ഹിന്ദുമതം\nഅമൃതസറിൽ നവംബറിൽ ആരംഭിക്കുന്ന ശൈത്യകാലം മാർച്ച് വരെ നിലനിൽക്കുന്നു. ഈ കാലത്ത് കൂടിയ താപനില 18 ഡിഗ്രി സെൽഷ്യസിനും കുറഞ്ഞത് -3 ഡിഗ്രിക്കും ഇടയിലാണ്. വേനൽ ഏപ്രിലോടെ ആരംഭിച്ച് ജൂൺ വരെ നീളുന്നു. ഈ കാലത്ത് പരമാവധി ചൂട് 47.7 °C വരെ എത്തുന്നു. ജൂലൈ മുതൽ സെപ്റ്റംബർ വരെ മൺസൂൺ മഴ ലഭിക്കുന്നു. സെപ്റ്റംബർ മുതൽ നവംബർ വരെ ശരത് കാലമാണ്.\nഅമൃതസറും പരിസരവും നിരവധി മത പുണ്യ സ്ഥലങ്ങളുടെ ഇടമാണ്. നിരവധി തീർത്ഥാടകർ ഇവിടങ്ങൾ സന്ദർശിക്കുന്നു. പ്രധാനപ്പെട്ട തീർത്ഥാടന കേന്ദ്രങ്ങൾ ഇവയാണ്.\nഹർമന്ദിർ സാഹിബ് (സുവർണ ക്ഷേത്രം) ഗുരുദ്വാര സിഖ് വിശ്വാസികളുടെ ലോകത്തെ ഏറ്റവും പരിപാവനമായ പുണ്യസ്ഥലമാണ്. സിഖുമതത്തിന്റെ പ്രഥമ പുണ്യഗ്രന്ധമായ ഗുരു ഗ്രന്ഥ സാഹിബ് ഇവിടെയാണ് സ്ഥാപിച്ചിരിക്കുന്നത്. അഞ്ചാം സിഖ് ഗുരുവായ ഗുരു അർജൻ ദേവ് (1563–1606)ന്റ്റെ മേൽനോട്ടത്തിൽ സംഗ്രഹിച്ച് സ്ഥാപിച്ച ഗ്രന്ഥത്തിൽ സിഖ് വിശ്വാസത്തിന്റെ വിശുദ്ധ സൂക്തങ്ങളും ശ്ലോകങ്ങളുമാണ് ഉള്ളത്.\nഅകൽ തക്ത് : സുവർണ ക്ഷേത്ര സമുച്ചയത്തിൽ സ്ഥിതിചെയ്യുന്ന അകൽ തക്ത് സിഖ് പുരോഹിത ശ്രെഷ്ഠരുടെ സിംഹാസനമാണ്. ആറാം സിഖ് ഗുരുവായ ഗുരു ഹർഗോബിന്ദ് ആണ് അകൽ തക്ത് നിർമിച്ചത്. സിഖുകാരുടെ പരമാധികാരത്തിന്റെ പ്രതീകമായി ഇത് കണക്കാക്കപ്പെടുന്നു.\nതരൺ തരൺ : അമൃതസറിന് സമീപത്തുള്ള ചെറുനഗരമാണ് തരൺ തരൺ. പ്രധാനമായും ഗുരുദ്വാരകളുടെ നഗരമായ ഇവിടെ ഗുരുദ്വാര ശ്രീ തരൺ തരൺ സാഹിബ്, ഗുരുദ്വാര ഗുരു ക ഖുഹ്, ഗുരുദ്വാര ബീബി ഭാനീ ദാ ഖുഹ് എന്നിങ്ങനെ നിരവധി ഗുരുദ്വാരകളുണ്ട്.\nമഹാകാളി മന്ദിർ: ജലന്ധർ-രാജഷൻഷി-എയർപോർട്ട് നാഷണൽ ഹൈവേ മജിത ബൈപാസിനു സമീപം സ്ഥിതി ചെയ്യുന്നു. ഈ ക്ഷേത്രത്തിൽ മഹാകാളി, ശ്രീരാമൻ, മാ ദുര്ഗ, ശ്രീ രാധാ കൃഷ്ണൻ, സിന്ധൂരി ഹനുമാൻ, മാ സരസ്വതി, ലക്ഷ്മി നാരായൺ, ശിവ കുടുംബം എന്നീ പ്രതിഷ്ടകളുണ്ട്. ക്ഷേത്രത്തിനു മുകളിൽ ഹനുമാന്റെ വലിയ പ്രതിമ സ്ഥാപിച്ചിട്ടുണ്ട്.\nഅമൃതസറിൽ പല ഉന്നത വിദ്യാഭ്യാസ സ്ഥാപനങ്ങളും യൂണിവേഴ്സിറ്റികളും സ്ഥിതിചെയ്യുന്നു.\nഗുരു നാനക് ദേവ് യൂണിവേഴ്സിറ്റി\nഡി എ വി കോളേജ് ഫോർ വുമൺ\nഡി എ വി കോളേജ്\nഗവ മെഡിക്കൽ കോളേജ്\nഅമൃതസർ നഗരം - വസ്തുതകളും വിവരങ്ങളും\nനിലവിൽ വന്ന വര്ഷം 1577\nവിസ്തീർണം 5,056 കി.മീ.\nജനസംഖ്യ 966862 (2011 സെൻസസ് പ്രകാരം)\nജനസാന്ദ്രത ചതുരശ്ര കിലോമീറ്ററിന് 928 (2011 സെൻസസ് പ്രകാരം)\nഭാഷകൾ പഞ്ചാബി, ഇംഗ്ലീഷ്, ഹിന്ദി, ഉറുദു\nസാക്ഷരതാ നിരക്ക് 76.27% (2011 സെൻസസ് പ്രകാരം)\nസ്ത്രീ-പുരുഷ അനുപാതം 889/1000\nഎസ് ടി ഡി കോഡ് 183\nഭൗമ സ്ഥാനം അക്ഷാംശം വടക്ക് 31.6400° രേഖാംശം കിഴക്ക് 74.8600°\nമതവിശ്വാസം സിഖ്, ഹിന്ദു\nഉത്സവങ്ങൾ വൈശാഖി, ബസന്ത് പഞ്ചമി, ചഹേഹർത്താ സാഹിബ്, ഗുരു പുരബ്, ഹോളി മൊഹല്ല, റാം തീർത്ത ഉത്സവം\nയൂണിവേഴ്സിറ്റി ഗുരു നാനാക്ക് ദേവ് യൂണിവേഴ്സിറ്റി\nസഹോദര നഗരങ്ങൾ ബിർമിങ്ങാം, ലണ്ടൻ\nകായിക സൗകര്യങ്ങൾ ഗാന്ധി സ്പോർട്സ് കോംപ്ലക്സ് കളിക്കളങ്ങൾ\nഎയർപോർട്ട് ശ്രീ ഗുരു രാംദാസ് ജീ അന്ത്രരാഷ്ട്ര വിമതനേതാവളം\nറെയിൽവേ സ്റ്റേഷൻ അമൃതസർ ജംക്ഷൻ, അമൃതസർ സ്റ്റേഷൻ\nടൂറിസ്റ്റ് ആകർഷണങ്ങൾ സുവർണ ക്ഷേത്രം, മഹാരാജാ രഞ്ജിത് സിംഗ് രാംബാഗ്, വാഗാ ബോർഡർ, ജാലിയൻവാലാ ബാഗ്, റാം തീർഥ്,\nസമീപ ടൂറിസ്റ്റ് കേന്ദ്രങ്ങൾ ഫരീദ്കോട് ഫോർട്ട്, ധര്മശാല, മക് ലോയ്‌ഡ് ഗഞ്ച്, കസൗലി, ജമ്മു, ചണ്ഡീഗഡ്\nശ്രദ്ധേയ വ്യക്തികൾ ഗുരു തേജ് ബഹാദൂർ, മൻമോഹൻ സിംഗ്, സാം മനേക് ഷാ, മദൻലാൽ ധിൻഗ്ര, കൃഷ്ണ കാന്ത്, ഭീഷ്മ സാഹ്നി, ഹൻസ്‌രാജ് ഖന്ന, ദാരാ സിംഗ്, രാജേഷ് ഖന്ന\nദേശിയ പാതകൾ ഗ്രാൻഡ് ട്രങ്ക് റോഡ്, നാഷണൽ ഹൈവേ 1


’സമ്പുഷ്ടകേരളം’ പദ്ധതിയിൽ സ്മാർട്ട് ഫോണുകൾ നൽകി | Local News Malappuram\n’സമ്പുഷ്ടകേരളം’ പദ്ധതിയിൽ സ്മാർട്ട് ഫോണുകൾ നൽകി\nആദ്യഘട്ടത്തിൽ അമ്മമാർക്കും കുഞ്ഞുങ്ങൾക്കും നൽകുന്ന പോഷകാഹാരത്തിന്റെ കണക്കുകൾ തത്സമയം ബന്ധപ്പെട്ട കേന്ദ്രങ്ങളിലെത്തും\nകോഡൂരിലെ ചാലാട് അങ്കണവാടിയിലെ ജീവനക്കാര്‍സ്മാര്‍ട്ട് ഫോണ് ഉപയോഗിച്ച് വിവരശേഖരണം നടത്തുന്നു\nചട്ടിപ്പറമ്പ്: ’സമ്പുഷ്ടകേരളം’ പദ്ധതിയുടെ ഭാഗമായി സോഫ്റ്റ്‌വേർ ഉപയോഗിച്ച് വിവരങ്ങൾ ചേർക്കുന്ന പ്രവർത്തനങ്ങൾ കോഡൂരിലെ ചാലാട് അങ്കണവാടിയിൽ ആരംഭിച്ചു. പഞ്ചായത്തംഗം മച്ചിങ്ങൽ മുഹമ്മദിന്റെ കുടുംബാംഗങ്ങളുടെ വിവരങ്ങൾ ചേർത്താണ് പരിപാടിക്ക് തുടക്കംകുറിച്ചത്.\nദേശീയ വനിതാ -ശിശുവികസന മന്ത്രാലയത്തിന്റെ പോഷകാഹാര വിതരണ പരിപാടിയുടെ ഭാഗമായാണ് പദ്ധതി നടപ്പാക്കുന്നത്. ആദ്യഘട്ടത്തിൽ അമ്മമാർക്കും കുഞ്ഞുങ്ങൾക്കും നൽകുന്ന പോഷകാഹാരത്തിന്റെ കണക്കുകൾ തത്സമയം ബന്ധപ്പെട്ട കേന്ദ്രങ്ങളിലെത്തും.\nഇതിലേക്കാവശ്യമായ വിവരശേഖരണത്തിനായി അതാത് അങ്കണവാടി പരിധിയിലെ വീടുകളിൽ അങ്കണവാടി ജീവനക്കാരെത്തി ആധാർ സ്കാൻ ചെയ്ത് കുടുംബാംഗങ്ങളുടെ വിവരങ്ങൾ സോഫ്റ്റ്‌വെയറിൽ ചേർക്കും. ചാലാട് അങ്കണവാടിയിൽ വർക്കർ ഊരോതൊടി ഫാത്തിമ, ഹെൽപ്പർ സുബൈദ കുണ്ടുവായിൽ എന്നിവർ വിവരശേഖരണത്തിന് നേതൃത്വംനൽകി.\nപ്രോവിഡന്റ് ഫണ്ട് പെൻഷനേഴ്‌സ് അസോ. ധർണ\nമലപ്പുറം: മിനിമംപെൻഷൻ 9,000 രൂപയാക്കുക, ഡി.എ. അനുവദിക്കുക, കമ്യൂട്ടേഷൻ കാലാവധി ..\nമുസ്‌ലിം ജമാഅത്തിന്റെ മീലാദ് കാമ്പയിൻ തുടങ്ങി\nവാളയാർ സംഭവം: നീതിയാവശ്യപ്പെട്ട് പ്രതിഷേധം\nകെട്ടിടനിർമാണം പൂർത്തിയായിട്ടും മങ്കട ഗവ. കോളേജ് താത്കാലിക കെട്ടിടത്തിൽതന്നെ\nസ്‌നേഹപ്പകർച്ചയുടെ ആദ്യവീടിന് തറക്കല്ലിട്ടു\nഅമരമ്പലത്തെ തോട്ടംതൊഴിലാളി സമരം തീർപ്പായി\nനിലമ്പൂർ-ഷൊർണൂർ പാതയിൽ ഇനി രാത്രിയാത്രയ്ക്ക് അനുമതി


huge snake lifted using crane | ആറ് മീറ്റർ നീളവും 100 കിലോ ഭാരവും; ആ ഭീമൻ പാമ്പ് ഇന്ത്യയിലല്ല; കണ്ടെത്തിയത് ഡൊമിനിക്കയിലെ മഴക്കാടുകളിൽ; ക്രെയിൻ ഉപയോഗിച്ച് ഉയർത്തുന്ന ദൃശ്യങ്ങളിൽ പ്രചരിച്ചത് ധൻബാദിലെന്ന്; നിഷേധിച്ച് പ്രാദേശിക ഭരണകൂടം - MarunadanMalayalee.com\nDec / 202102Thursday\nമൂന്നിൽ ഒരാൾക്ക് ഇന്റർനെറ്റിനെ കുറിച്ച് അറിയില്ല; ലോകത്തെ ജനസംഖ്യയിൽ 2.9 ബില്ല്യൺ ജനങ്ങളും ഇന്റർനെറ്റ് ഉപയോഗിക്കാത്തവരെന്ന് റിപ്പോർട്ട്\nവിമാനത്താവളത്തിന്റെ ഓഹരി ഉടമയാകുന്ന രാജ്യത്തെ ആദ്യ വിമാനകമ്പനിയാകാൻ ടാറ്റ; സിയാലിന്റെ എയർ ഇന്ത്യക്കുള്ള ഓഹരികൾ ടാറ്റ ഗ്രൂപ്പ് ഏറ്റെടുക്കും; ടാറ്റയ്ക്ക് ലഭിക്കുക എയർഇന്ത്യക്കുള്ള മൂന്നു ശതമാനം ഓഹരികൾ; ടാറ്റക്ക് ഗുണമാകുന്നത് കേന്ദ്രസർക്കാറുമായുള്ള കരാർ\nനമ്മുടെ നാട്ടിൽ ഹിന്ദു-മുസ്ലിം വിരോധം വളരുന്നപോലെ അമേരിക്കയിൽ വംശീയ വിദ്വേഷവും പടരുന്നു; വെള്ളക്കാരുടെ ഉൽപ്പന്നങ്ങളും കടകളും ബഹിഷ്‌ക്കരിക്കാൻ ആഹ്വാനം ചെയ്ത് ബ്ലാക് ലിവ് മാറ്റേഴ്‌സ്\nഹിന്ദു നാടാർക്ക് സംവരണം ഉണ്ട്; സി എസ് ഐ സഭയിലും ലാറ്റിൻ പള്ളിയിൽ പോകുന്നവർക്കും ആനുകൂല്യം ലഭിക്കും; സംവരണ ഉത്തരവ് പിൻവലിച്ചതോടെ ആനുകൂല്യം നിഷേധിക്കപ്പെടുന്നത് ഇതര സഭകളിലെ വിശ്വാസികൾക്ക്; ആ നാടാർ സംവരണ ഉത്തരവ് വോട്ട് തട്ടാനുള്ള തന്ത്രമോ? പ്രതിഷേധിച്ച് നാടാർ സർവീസ് ഫെഡറേഷൻ\nകൽക്കത്തയിലെ തമിഴ് കുടുംബത്തിൽ ജനിച്ച് ബ്രിട്ടനിലെ ഏറ്റവും വലിയ ജേർണലിസ്റ്റായി; ഇൻഡിപെൻഡന്റ് എഡിറ്റർ പദവിയിൽ നിന്നെത്തിയത് ബി ബി സിയുടെ അവതാരകനും പ്രധാനിയുമായി; ബ്രിട്ടീഷ് രാജ കുടുംബത്തോടുള്ള വിദ്വേഷം വിവാദത്തിലായി; അമൽ രാജന്റെ പേരിൽ ബി ബി സി വമ്പൻ കുരുക്കിൽ\nഒരു വർഷത്തിലേറെ നീണ്ട കർഷക സമരം; തിരഞ്ഞെടുപ്പിൽ 'പ്രതിഫലിച്ചതോടെ' റദ്ദാക്കുമെന്ന പ്രധാനമന്ത്രിയുടെ പ്രഖ്യാപനം; ശൈത്യകാല സമ്മേളനത്തിൽ ഇരുസഭകളും റദ്ദാക്കുന്ന ബില്ലുകൾ പാസാക്കിയത് ചർച്ചയില്ലാതെ; ഒടുവിൽ രാഷ്ട്രപതിയും ഒപ്പുവെച്ചു; കാർഷിക നിയമങ്ങൾ ഇനി 'നടുക്കുന്ന' ഓർമ\nമാധ്യമ പ്രവർത്തകരോട് ചോദിച്ചത് എന്ത് യു പി എ എന്ന്; കോൺഗ്രസുമായുള്ള അതൃപ്തി വീണ്ടും പരസ്യമാക്കി മമത ബാനർജി; യു.പി.എ സഖ്യം ഇപ്പോഴില്ലെന്നും മറുപടി; എൻ.സി.പി നേതാവ് ശരത് പവാറുമായി കൂടിക്കാഴ്ച നടത്തി\nമതപരമായ കാരണങ്ങളാൽ വാക്സിൻ എടുക്കാൻ തയ്യാറാകാത്ത മുഴുവൻ ഉദ്യോഗസ്ഥരുടെയും പേര് വിവരങ്ങൾ പുറത്തു വിടണം; ഇവരുമായി ഇടപഴകാൻ കഴിയില്ല എന്ന് തീരുമാനിക്കാൻ സാധാരണ ജനങ്ങൾക്കും അവകാശം ഉണ്ടെന്ന് ബിജെപി നേതാവ് സന്ദീപ് വാചസ്പതി\n'ക്രിക്കറ്റ് കളിക്കാൻ' ഐപിഎൽ മോഹിപ്പിച്ചു; യുഎഇ ട്വന്റി 20 ലീഗിൽ ടീമിനെ സ്വന്തമാക്കി മാഞ്ചസ്റ്റർ യുണൈറ്റഡ് ഉടമകൾ; റിലയൻസ് ഇൻഡസ്ട്രീസിനും ഫ്രാഞ്ചൈസി; ലീഗിൽ ആറ് ടീമുകൾ\nജൂനിയർ ഹോക്കി ലോകകപ്പ്: ക്വാർട്ടറിൽ കരുത്തരായ ബെൽജിയത്തെ കീഴടക്കി ഇന്ത്യ; ജയം മറുപടിയില്ലാത്ത ഒരു ഗോളിന്; സെമിയിൽ ജർമനിയെ നേരിടും\nഐ എസ് എല്ലിൽ വീണ്ടും ഗോൾമഴ; എ ടി കെ മോഹൻ ബഗാന്റെ വമ്പൊടിച്ച് മുംബൈ സിറ്റി എഫ്.സി; ജയം ഒന്നിനെതിരെ അഞ്ച് ഗോളുകൾക്ക്; ആറ് പോയിന്റോടെ മുംബൈ മുന്നിൽ\nഒരു സെൽഫ് ഉൾപ്പടെ അഞ്ചു ഗോൾ; ലക്ഷദ്വീപിന്റെ പോസ്റ്റിൽ ഗോൾമഴ തീർത്ത്; സന്തോഷ്‌ട്രോഫി ചാമ്പ്യൻഷിപ്പിൽ കേരളത്തിന് വിജയത്തുടക്കം\nക്രിസ്തുമസിന് എക്‌സചേഞ്ച് ഓഫറൂണ്ടോ എന്ന് ശ്രീജിത്ത് വിജയൻ; എന്നെ ചതിച്ചതാണെന്ന് റബേക്ക; രസകരമായ വീഡിയോ പങ്കുവെച്ച് താരദമ്പതികൾ\n'പ്രിയപ്പെട്ട ഇച്ചാക്ക, നിങ്ങളുടെ എല്ലാ സ്‌നേഹത്തിനും പിന്തുണയ്ക്കും വളരെ നന്ദി'; മരക്കാറിന് ആശംസ അറിയിച്ച മമ്മൂട്ടിക്ക് നന്ദി പറഞ്ഞ് മോഹൻലാലും പ്രിയദർശനും\n'മരക്കാർ അറബിക്കടലിന്റെ സിംഹം നാളെ ലോകമെമ്പാടും റിലീസ് ചെയ്യുന്നു; പ്രിയപ്പെട്ട ലാലിനും പ്രിയനും അതിന്റെ പിന്നിലെ മുഴുവൻ ടീമിനും എല്ലാ ആശംസകളും നേരുന്നു'; ആശംസയുമായി മമ്മൂട്ടി\n'എംഎൽഎയെ ഫിനിഷ് ചെയ്തേക്ക്; അതിന് ഒരു കോടിയോ മറ്റോ ചെലവാകും; അത് ഓകെയാണ്'; കർണാടകയിൽ ബിജെപി എംഎൽഎയെ വധിക്കാൻ ആസൂത്രണം നടത്തിയ കോൺഗ്രസ് നേതാവിന്റെ വീഡിയോ പുറത്ത്; അന്വേഷണം തുടങ്ങി\nമൂന്ന് പതിറ്റാണ്ടിലേറെ നീണ്ട കലാജീവിതത്തിന് തിരശ്ശീല; തെലുങ്ക് ഗാനരചയിതാവ് സിരിവെണ്ണല സീതാരാമ ശാസ്ത്രി അന്തരിച്ചു; വിടവാങ്ങിയത് രാജ്യം പത്മപുരസ്‌കാരം നൽകി ആദരിച്ച പ്രതിഭ\nപൊൻകുന്നത്ത് ലോറിക്കടിയിൽപ്പെട്ട് സ്‌കൂട്ടർ യാത്രക്കാരിക്ക് ദാരുണാന്ത്യം; സ്വകാര്യാശുപത്രി റിസ്പഷനിസ്റ്റ് അമ്പിളി അപകടത്തിൽ പെട്ടത് ആശുപത്രിയിലേക്കുള്ള യാത്രക്കിടെ\nമുതിർന്ന കോൺഗ്രസ് നേതാവ് കെ ശ്രീനിവാസപ്രഭു അന്തരിച്ചു\nമദ്രാസ് കേരള സമാജത്തിന്റെ മുൻ പ്രസിഡന്റ്; വൃക്കയിൽ കല്ലുണ്ടാവുന്നതിനെക്കുറിച്ചുള്ള ഗവേഷണത്തിന് ഡോക്ടറേറ്റ് നേടിയ പ്രൊഫസർ: അന്തരിച്ച ഡോ.ടി.എം.ആർ. പണിക്കർക്ക് ആദരാഞ്ജലികൾ\nOctober 22, 202104:02 PM IST Permalink\nന്യൂഡൽഹി: നൂറ് കിലോ ഭാരവും ആറ് മീറ്റർ നീളവുമുള്ള ഭീമൻ പാമ്പിനെ ക്രെയിൻ ഉപയോഗിച്ച് ഉയർത്തുന്ന ദൃശ്യങ്ങൾ സമൂഹ മാധ്യമങ്ങളിൽ വൈറലായിരുന്നു. പാമ്പിനെ കണ്ടെത്തിയത് ഝാർഖണ്ഡിലെ ധൻബാദിലെന്നാണ് വ്യാപകമായി പ്രചരിച്ചത്. എന്നാൽ വാർത്ത നിഷേധിച്ച് രംഗത്ത് എത്തിയിരിക്കുയാണ് പ്രാദേശിക ഭരണകൂടം.\nധൻബാദ് ജില്ലയിൽ എവിടെനിന്നും ഇത്തരത്തിൽ ഒരു പാമ്പിനെ കണ്ടെത്തിയിട്ടില്ലെന്ന് പ്രാദേശിക ഭരണകൂടം വ്യക്തമാക്കിയിട്ടുണ്ട്. പാമ്പിനെ ജെസിബി യന്ത്രം ഉപയോഗിച്ച് ഉയർത്തിയ സംഭവവും ധൻബാദിൽ എവിടെയും നടന്നിട്ടില്ലെന്ന് അവർ പറയുന്നു.\nഎന്നാൽ ഈ ഭീമൻ പാമ്പിനെ കണ്ടെത്തിയത് ഇന്ത്യയിലല്ലെന്നാണ് പുറത്ത് വരുന്ന പുതിയ റിപ്പോർട്ടുകൾ. കരീബിയൻ ദ്വീപ് സമൂഹത്തിൽ ഉൾപ്പെട്ട ഡൊമിനിക്കയിലെ മഴക്കാടുകൾ ശുചീകരിക്കുന്നതിനിടെ ചില തൊഴിലാളികളാണ് ഈ പാമ്പിനെ കണ്ടെത്തിയതെന്നും അവിടെ നിന്നുള്ള ദൃശ്യങ്ങളാണ് പ്രചരിക്കുന്നതെന്നും ദി മിറർ റിപ്പോർട്ട് ചെയ്യുന്നു.\nMassive! It tookacrane to shift this #python weighing 100 kg and measuring 6.1 m length, in Dhanbad, Jharkhand. #nature #wildlife #snakes #forests #India @wwfindia @natgeoindia pic.twitter.com/nZMNUtLkbv\n— Parimal Nathwani (@mpparimal) October 18, 2021\nരാജ്യസഭാ അംഗമായ പരിമൾ നഥ്വാനി ഉൾപ്പെടെയുള്ളവർ പാമ്പിനെ കണ്ടെത്തിയത് ഝാർഖണ്ഡിലാണെന്ന രീതിയിൽ വീഡിയോ സഹിതം ട്വീറ്റ് ചെയ്തിരുന്നു. ഇതോടെ ദേശീയ മാധ്യമങ്ങളിൽ ഉൾപ്പെടെ വാർത്തകൾ റിപ്പോർട്ട് ചെയ്യുകയും ചെയ്തു.\nഎട്ട് കോടിയോളം പേരാണ് ടിക് ടോകിൽ ഈ വീഡിയോ കണ്ടത്. മറ്റൊരു വീഡിയോയിൽ ഇതേ പാമ്പിനെ കാറിനുള്ളിലേക്ക് മാറ്റാൻ ആളുകൾ ബുദ്ധിമുട്ടുന്നതും കാണാം.\nഉത്രാ കൊലയിൽ പൊലീസ് നീങ്ങിയത് വേറിട്ട വഴികളിലൂടെ\nഉത്രയിലെ സത്യം മറുനാടൻ കണ്ടെത്തിയ കഥ\nമീശയിലെ ആർജ്ജവം ഭീമ കാട്ടുമോ?\nഉത്ര കേസിലെ പ്രധാന തെളിവ് പാമ്പിനെ കടുപ്പിച്ചുള്ള ഡമ്മി പരിശോധന\nനിർണ്ണായകമായത് എസ് ഐ പുഷ്പകുമാറിന്റെ എട്ട് സംശയങ്ങൾ\nട്വിറ്ററിലെ പോസ്റ്റുകളോ ഫോട്ടോയൊ പോസ്റ്റ് ചെയ്തയാളുടെ അനുമതിയില്ലാതെ ഉപയോഗിച്ചാൽ ട്വിറ്റർ തന്നെ നീക്കം ചെയ്യും; ട്വീറ്റുകളെ അടിസ്ഥാനമാക്കി വാർത്ത എഴുതുന്ന മാധ്യമങ്ങൾക്ക് പണിയാകും\n'എംപിമാർക്കൊപ്പമുള്ള ചിത്രം ശശി തരൂർ ട്വീറ്റ് ചെയ്തപ്പോൾ ചാടി വീണു കുറേ അന്തംസ്...;ഏത് അന്തംസ്?; സസി സഖാവിന്റെ തീവ്രത അളന്നു വിപ്ലവാഭിവാദ്യങ്ങൾ അർപ്പിച്ച അന്തംസ്; ഊള സംഘികൾക്കും തീരെ പിടിക്കുന്നില്ല'; കുറിപ്പുമായി ബൈജു സ്വാമി\nരൂപത്തിലും ഭാവത്തിലും കപിൽ ദേവായി രൺവീർ; യഥാർത്ഥ താരങ്ങളിലേക്ക് പകർന്നാട്ടവുമായി അഭിനേതാക്കളും; ചരിത്രവിജയം വെള്ളിത്തിരയിലേക്ക്; 83 ട്രെയിലർ പുറത്ത്\nഇന്റർനെറ്റിന്റെ വേഗത ശ്രദ്ധിക്കാറില്ല; പുതിയ ഫോണുകളോ ആഡംബര കാറുകളോ ഇല്ല; ലളിത ജീവിതത്തിൽ മാതൃകയായി സൽമാൻ; ഉറങ്ങുന്നത് ഫാനിട്ട് സോഫയിൽ; താൽപ്പര്യം സിനിമയിൽ മാത്രം; സൂപ്പർ താരങ്ങളിൽ നിന്ന് സൽമാൻ വ്യത്യസ്തനാകുന്നത് ഇങ്ങനെ\nകരിക്ക് ഫെയിം അർജുൻ രത്തൻ വിവാഹിതനാകുന്നു; വധു വടകര സ്വദേശി ശിഖ മനോജ്: പ്രണയ സാഫല്യം ആരാധകരുമായി പങ്കുവെച്ച് അർജുൻ\nഎന്റെ മുത്തച്ഛന്റെയും അമ്മയുടെയും തോളിനും ചരിവുണ്ട് ; സത്യത്തിൽ തോളിന്റെ ചരിവ് ഒരു മാന്യുഫാക്ച്വറിങ്ങ് ഡിഫ്ക്ടാണ് ; തോൾചെരിവിന്റെ രഹസ്യം പറഞ്ഞ് മോഹൻലാൽ; മരക്കാറിലെ താനെഴുതിയ വരികൾ ലാലിന്റെ ശരീരപ്രകൃതയെക്കുറിച്ചാണെന്ന് പ്രിയനും\nസിസ്റ്റർ എഴുതിയ കത്തിൽ കുടുംബാംഗങ്ങളോടും സന്യാസസഭ അംഗങ്ങളോടും ക്ഷമ ചോദിച്ചിട്ടുണ്ട്! കന്യാസ്ത്രീയുടേത് ആത്മഹത്യയെന്ന് വരുത്താൻ മഠത്തിനുള്ളത് ഈ തെളിവ്; സിസ്റ്റർ മേരി മേഴ്‌സിയുടെ ആത്മഹത്യയിൽ ദുരൂഹത ആരോപിച്ച് ബന്ധുക്കളും; ഫ്രാങ്കോ മുളയ്ക്കൽ സർവ്വ ശക്തനായ ജലന്തറിൽ സംഭവിച്ചത് എന്ത്?\nദക്ഷിണാഫ്രിക്കയിൽ ടെസ്റ്റ് പോസിറ്റിവിറ്റി നിരക്ക് 16 ശതമാനമായി; പൊടുന്നനെ ടെസ്റ്റ് ചെയ്യുന്നവരെല്ലാം ഓമിക്രോൺ ബാധിതർ; അമേരിക്കയിലും ഓമിക്രോൺ എത്തി; വാക്‌സിനിൽ പഠനം തുടരും; കരുതലിലേക്ക് വീണ്ടും ലോകം\nഅഫ്രിക്കയെ വെറുതെ കുറ്റം പറയരുത്; മൂന്ന് ഡോസ് വാക്സിൻ എടുത്ത് ഇസ്രയേലി ഡോക്ടർക്ക് ഓമിക്രോൺ പിടിച്ചത് ലണ്ടനിൽ വച്ച്; സ്‌കോട്ട്ലാൻഡിലെ9കേസുകൾക്കും ദക്ഷിണാഫ്രിക്കൻ ബന്ധമില്ല; പുതിയ വകഭേദം ലോകമെങ്ങും എത്തിക്കഴിഞ്ഞു\nപീഡനം നടക്കുമ്പോൾ ഒന്നാം പ്രതി പരാതിക്കാരിയുടെ ടവർ ലൊക്കേഷനില്ല; സജിമോനെ കുടുക്കിയതെന്ന വാദവുമായി ഒരു വിഭാഗം; പ്രതിപ്പട്ടികയ്ക്ക് പിന്നിൽ സിപിഎമ്മിലെ ശക്തമായ വിഭാഗീയത; തിരുവല്ല പീഡന വിവാദത്തിൽ ട്വിസ്റ്റ്! വിഡിയോ പ്രചരിച്ച് കുടുങ്ങിയ അടുത്ത ആഴ്ച വിവാഹം നടക്കേണ്ട മനു ഒളിവിലും\nഅതിവേഗത്തിൽ സുഹൃത്തുക്കളെ ഉണ്ടാക്കുന്ന മാന്യമായ സ്വഭാവം; എന്റ് കൂട്ടുകാരൻ സഹായിക്കാൻ പോയി കുടുങ്ങിയ പഞ്ച പാവം! ആ ഔഡിക്കാറുടമ അന്ന് പറഞ്ഞത് എല്ലാം പച്ചക്കള്ളം; ഒരു ഡസനോളം ഗർഭനിരോധന ഉറകളും കിടക്കയും ബാറും; ആ നക്ഷത്ര വേശ്യാലയ കാറിൽ ഫെബി ജോണും കുടുക്കിൽ\nറഹ്മാനേയും ആഷിഖിനേയും മദ്യത്തിൽ മയക്കി; മോഡലുകളെ ആഫ്റ്റർ പാർട്ടിയിലെത്തിക്കാൻ ശ്രമിച്ചത് ദുരുദ്ദേശത്തോടെ; യുവതികളെ കെണിയിലാക്കി ബ്ലാക് മെയിൽ ചെയ്യാനും സംവിധാനമൊരുക്കി; ആ അപകടത്തിന്റെ ആസൂത്രകൻ സൈജു തങ്കച്ചനെങ്കിൽ യഥാർത്ഥ വില്ലൻ റോയ് വയലാട്ട് തന്നെ; മോഡലുകൾക്ക് നീതി കിട്ടിയേക്കും\nപെരുമഴയത്ത് അപ്രതീക്ഷിതമായി ലാൽ എത്തിയപ്പോൾ എല്ലാ നിയന്ത്രണങ്ങളും മറികടന്ന ആവേശം; തിയേറ്ററിനുള്ളിൽ പാട്ടിനൊപ്പം നൃത്തം ചെയ്തത് മഴയിൽ നനഞ്ഞ കുളിരോടെ; ഉത്സവ പറമ്പായി കൊച്ചിയിലെ ആ തിയേറ്റർ; നമ്പർ 18 ഹോട്ടലിലെ നിശാപാർട്ടി ഇങ്ങോട്ട് മാറ്റിയോ എന്ന് ചോദിപ്പിച്ച ലഹരി! മരയ്ക്കാറിലും നിറയുന്നത് ക്ലാസ്\nഒന്നിൽ പിഴച്ചാൽ മൂന്ന്! ഫാൻസ് ഷോയിൽ സൂപ്പർതാരവും ഭാര്യയും; തിയേറ്ററിൽ ആരാധക ആവേശവും; കോവിഡിൽ രണ്ടു തവണ തെറ്റിയ റിലീസിന് സ്വപ്ന തുടക്കം; റിസർവ്വേഷനിലൂടെ നേടിയത് 100 കോടി; ലാലിന്റെ മരയ്ക്കാർ തിയേറ്ററിൽ ആളെ നിറച്ചു; അതിഗംഭീര ക്ലാസ് എന്ന് ഫാൻസ് റിപ്പോർട്ട്\nവീട്ടമ്മയെ വീട്ടിൽ കയറി കടന്നുപിടിച്ച് മർദ്ദനം; രക്ഷപ്പെടാനായി വീട്ടിൽ നിന്ന് ഇറങ്ങി ഓടിയ സ്ത്രീയെ പിന്നാലെ എത്തിയും മർദ്ദിച്ചു; പരിക്കേറ്റ വീട്ടമ്മ ആശുപത്രിയിൽ: സംഭവത്തിൽ അയൽവാസിയായ യുവാവ് അറസ്റ്റിൽ\nആശങ്ക പടർത്തി ഒമിക്രോൺ യുഎഇയിലും സ്ഥിരീകരിച്ചു; കോവിഡിന്റെ പുതിയ വകഭേദം കണ്ടെത്തിയത് ആഫ്രിക്കയിൽ നിന്നെത്തിയ സ്ത്രീയിൽ: കോവിഡ് നിയന്ത്രണങ്ങൾ കർശനമാക്കി ഗൾഫ് മേഖല\nറോഡിലൂടെ നടന്നു പോയ പെൺകുട്ടികളെ ശല്യപ്പെടുത്തി; യുവാവിനെ മലർത്തിയടിച്ച് പൊലീസിന് കൈമാറി കരാട്ടേ ഗേൾ ലക്ഷ്മി\nജലന്ധർ രൂപതയിലെ മലയാളി സിസ്റ്ററുടേത് തൂങ്ങി മരണമെന്ന് സഭ; മകളുടെ മരണത്തിൽ സംശയമുണ്ടെന്ന് കാട്ടി കലക്ടർക്ക് പരാതി നൽകി പിതാവ്: മകൾ ആത്മഹത്യ ചെയ്യേണ്ട സാഹചര്യമില്ലെന്ന് വ്യക്തമാക്കി സഭയെ പ്രതിക്കൂട്ടിലാക്കി സിസ്റ്റർ മേരി മേഴ്സിയുടെ കുടുംബം\nതലശേരിയിൽ യുവമോർച്ച മഹാറാലിയിൽ പ്രകോപനപരമായ മുദ്രാവാക്യങ്ങൾ; ഡിവൈഎഫ്ഐ നേതാവിന്റെ പരാതിയിൽ പൊലീസ് കേസെടുത്തു\nസീറോ മലബാർ സഭ ചങ്ങനാശേരി അതിരൂപതാ അദ്ധ്യക്ഷൻ മാർ ജോസഫ് പെരുന്തോട്ടവും സാമ്പത്തിക കുരുക്കിൽ;7കോടിയിൽ അധികം ബാധ്യത കാട്ടി സൗത്ത് ഇന്ത്യൻ ബാങ്കിന്റെ പത്ര പരസ്യം; ആർച്ച് ബിഷപ്പ് സാമ്പത്തിക കെണിയിൽ കുടുങ്ങിയത് ഫോളോ മീ ചാനലിന്റെ പേട്രൺ എന്ന നിലയിൽ; വഞ്ചനാ കുറ്റത്തിന് കേസെടുത്താൽ മാർ പെരുന്തോട്ടവും പ്രതിയാകും; സഭയെ ഉലച്ച് വീണ്ടും വിവാദം\nപെരിയ ഇരട്ടക്കൊല കേസ്: അവസാനത്തെ കൊലയാളിക്കും കൈവിലങ്ങു വീഴുന്നതു വരെ പോരാട്ടം തുടരുമെന്ന് കെ സുധാകരൻ\nസ്‌കൂട്ടർ തള്ളിക്കൊണ്ടു പോയ യുവാവിനോട് പൊലീസ് ഹെൽമറ്റ് വയ്ക്കാത്തതിന് പെറ്റി അടിച്ചു; ഡിജിലോക്കറിലെ ലൈസൻസ് കാണിച്ചപ്പോൾ അംഗീകരിക്കാതെ എസ്ഐ; യുവാവിനെ മർദിച്ചുവെന്ന് മെഡിക്കൽ റിപ്പോർട്ട്: മുൻവൈരാഗ്യം തീർക്കാൻ നോക്കിയ കോയിപ്രം പൊലീസ് പുലിവാൽ പിടിച്ചു\nകോടതിയിൽ എത്തിക്കുന്നതിനു മുമ്പ് എസ്‌ഐയോട് എനിക്ക് ഒന്ന് സംസാരിക്കണമെന്ന് അബ്കാരി കേസിലെ പ്രതി; തുടർന്ന് കണ്ടത് കേരള പൊലീസിന്റെ മറ്റൊരു മുഖം; ബദിയടുക്ക എസ്‌ഐ വിനോദ് കുമാറും ടീമുമാണ് യഥാർത്ഥ ജനമൈത്രി പൊലീസ്: കഥ ഇങ്ങനെ\nമൻഫിയക്ക് മോഡലിംഗും ഇഷ്ടമേഖല; വീട്ടിൽ നിന്നും പോയത് ഇടപ്പള്ളിയിൽ സുഹൃത്തിന്റെ പിറന്നാൾ ആഘോഷത്തിന്; പുലർച്ചെ നാലു മണിക്ക് വീട്ടുകാർ കേൾക്കുന്നത് മൻഫിയയുടെ മരണവാർത്ത; നൈറ്റ് ഡ്രൈവിൽ യുവതിക്കൊപ്പം ഉണ്ടായിരുന്നവർ മദ്യലഹരിയിലും; കാർ അപകടത്തിൽ പെട്ടശേഷം സുഹൃത്ത് മുങ്ങിയതെന്തിന്?\nചായക്ക് 20ഉം പെഗ് മദ്യത്തിന് 40രൂപയുമായി ഒരു കൊച്ചു നാട്! ബിജെപി ഭരിച്ചിട്ടും ബീഫ് നിരോധനമില്ല; ആഡംബര നൗകകളിൽ നൃത്തവും സംഗീതവുമായി ആഘോഷ രാവ്; പ്രതിവർഷം നികുതിയായി നൽകുന്നത് 200 കോടി; ജോലി നൽകുന്നത് അയ്യായിരത്തോളം പേർക്ക്; എന്നിട്ടും നിരോധിക്കുമെന്ന് രാഷ്ട്രീയ പാർട്ടികൾ; കോടികൾ ഒഴുകുന്ന ഗോവൻ 'കാസിനോ രാഷ്ട്രീയത്തിന്റെ' കഥ


തോറ്റിട്ടും തോല്‍ക്കാത്ത പോരാട്ട വീര്യം. ജഡേജയെ പ്രശംസ കൊണ്ടുമൂടി ആരാധകര് | New Zealand vs India 2nd ODI Fans Praises Ravindra Jadeja Fifty\nതോറ്റിട്ടും തോല്‍ക്കാത്ത പോരാട്ടവീര്യം. ജഡേജയെ പ്രശംസ കൊണ്ടുമൂടി ആരാധകര്\nഓക്‌ലന്‍ഡില് ഏഴാമനായി ഇറങ്ങിയ രവീന്ദ്ര ജഡേജ അര്‍ധ സെഞ്ചുറി നേടിയിരുന്നു. 73 പന്ത് നേരിട്ട താരം രണ്ട് ബൗണ്ടറിയും ഒരു സിക്‌സും സഹിതം 55 റണ്‍സെടുത്ത് പുറത്തായി\nAuckland, First Published Feb 8, 2020, 4:46 PM IST\nഓക്‌ലന്‍ഡ്: ന്യൂസിലന്‍ഡിനെതിരായ രണ്ടാം ഏകദിനത്തില് ബാറ്റുകൊണ്ട് വീരോചിത ചെറുത്തുനില്‍പ് നടത്തിയ ഓള്‍റൗണ്ടര് രവീന്ദ്ര ജഡേജയെ വാഴ്‌ത്തി ആരാധകര്. ഓക്‌ലന്‍ഡില് തോറ്റ് ടീം ഇന്ത്യ പരമ്പര നഷ്‌ടമാക്കിയെങ്കിലും ജഡേജയ്‌ക്ക് ഹീറോ പരിവേഷം നല്‍കുകയാണ് ആരാധകര്.\nഓക്‌ലന്‍ഡില് ഏഴാമനായി ഇറങ്ങിയ രവീന്ദ്ര ജഡേജ അര്‍ധ സെഞ്ചുറി നേടിയിരുന്നു. 73 പന്ത് നേരിട്ട താരം രണ്ട് ബൗണ്ടറിയും ഒരു സിക്‌സും സഹിതം 55 റണ്‍സെടുത്ത് പുറത്തായി. 129 റണ്‍സില് ആറ് വിക്കറ്റ് നഷ്‌ടമായ ടീമിനെ വാലറ്റത്തെ കൂട്ടുപിടിച്ച് കരകയറ്റുകയായിരുന്നു ജഡേജ. ജിമ്മി നീഷാം എറിഞ്ഞ 49-ാം ഓവറിലെ മൂന്നാം പന്തില് അവസാനക്കാരനായി ജഡേജ ഗ്രാന്‍ഹോമിന് ക്യാച്ച് നല്‍കി മടങ്ങുകയായിരുന്നു.\nമൂന്ന് മത്സരങ്ങളുടെ പരമ്പരയില് തുടര്‍ച്ചയായ രണ്ടാം ജയം സ്വന്തമാക്കിയതോടെയാണ് ന്യൂസിലന്‍ഡ് പരമ്പര സ്വന്തമാക്കിയത്. ഓക്‌ലന്‍ഡില് 22 റണ്‍സിനായിരുന്നു ആതിഥേയരുടെ ജയം. ടോസ് നഷ്ടപ്പെട്ട് ബാറ്റിംഗിന് ഇറങ്ങിയ ന്യൂസിലന്‍ഡ് നിശ്ചിത ഓവറില് എട്ട് വിക്കറ്റ് നഷ്ടത്തില് 273 റണ്‍സെടുത്തു. മറുപടി ബാറ്റിംഗില് ഇന്ത്യ 48.3 ഓവറില് 251ന് എല്ലാവരും പുറത്തായി. ശ്രേയസ് അയ്യര് 52 റണ്‍സെടുത്തു. ജഡേജയ്‌ക്കൊപ്പം വാലറ്റത്ത് നവ്ദീപ് സൈനി(45), ശാര്‍ദുല് ഠാക്കൂര്(18) എന്നിവര് പോരാടി.\nനേരത്തെ വാലറ്റത്തെ കൂട്ടുപിടിച്ച് രണ്ടാം മത്സരത്തിലും മികവ് കാട്ടിയ റോസ് ടെയ്‌ലറാണ് കിവികളെ 273-8 എന്ന ഭേദപ്പെട്ട സ്‌കോറിലെത്തിച്ചത്. ഹെന്‍റി നിക്കോള്‍സ്(41), ടോം ബ്ലണ്ടല് (22), മാര്‍ട്ടിന് ഗപ്റ്റില് (79), ടോം ലാഥം (7), ജയിംസ് നീഷാം (3), കോളിന് ഡി ഗ്രാന്‍ഹോം (5), മാര്‍ക് ചാപ്മാന് (1), ടിം സൗത്തി (3) എന്നിവരുടെ വിക്കറ്റുകളാണ് ന്യൂസിലന്‍ഡിന് നഷ്ടമായത്. കെയ്ല് ജാമിസണ് (24 പന്തില് 25) ടെയ്‌ലര്‍ക്കൊപ്പം പുറത്താവാതെ നിന്നു. ടെയ്‌ലര്- ജാമിസണ് സഖ്യം77 റണ്‍സ് കൂട്ടിച്ചേര്‍ത്തു.\nLast Updated Feb 8, 2020, 4:51 PM IST\nJadeja Twitter Reactions\nRavindra Jadeja Praises


‘അടിക്കെടാ.. അവനെ അടിക്കെടാ…’ പൊലീസുകാരനെ വളഞ്ഞിട്ട് തല്ലി കെഎസ്‌യു പ്രവര്‍ത്തകര്; തടയാന് ശ്രമിച്ച് സ്‌നേഹ\n‘അടിക്കെടാ.. അവനെ അടിക്കെടാ…’ പൊലീസുകാരനെ വളഞ്ഞിട്ട് തല്ലി കെഎസ്‌യു പ്രവര്‍ത്തകര്; തടയാന് ശ്രമിച്ച് സ്‌നേഹ\nസെക്രട്ടേറിയറ്റ് മാര്‍ച്ചിനിടെ കെഎസ്‌യു പ്രവര്‍ത്തകരുടെ ആക്രമണത്തില് പൊലീസുകാരന് നേരിടേണ്ടി വന്നത് ക്രൂരമര്‍ദ്ദനം. പത്തോളം കെഎസ്.യു പ്രവര്‍ത്തകരാണ് നിലത്ത് വീണ പൊലീസുകാരനെ വളഞ്ഞിട്ട് കൂട്ടമായി മര്‍ദ്ദിച്ചത്. ‘അടിക്കെടാ.. അവനെ അടിക്കെടാ…’ എന്ന് ആക്രോശിച്ച് കൊണ്ടാണ് നിലത്ത് വീണ പൊലീസുകാരന് നേരെ കെഎസ്‌യു പ്രവര്‍ത്തകര് പാഞ്ഞടുത്തത്. ഇതിനിടെ തന്റെ സഹപ്രവര്‍ത്തകരെ തടയാന് ശ്രമിക്കുന്ന കെഎസ്.യു വൈസ് പ്രസിഡന്റ് സ്‌നേഹയെയും കാണാമായിരുന്നു. സംഭവത്തിന്റെ വീഡിയോ പുറത്തുവന്നതോടെ കെഎസ്.യു യൂത്ത് കോണ്‍ഗ്രസുകാര്‍ക്കെതിരെ രൂക്ഷവിമര്‍ശനമാണ് ഉയരുന്നത്. സമാധനസമരമെന്ന് പറഞ്ഞുകൊണ്ട് മാര്‍ച്ച് നടത്തിയവര് നിലത്ത് വീണ […]\n18 Feb 2021 7:22 AM GMT\nസെക്രട്ടേറിയറ്റ് മാര്‍ച്ചിനിടെ കെഎസ്‌യു പ്രവര്‍ത്തകരുടെ ആക്രമണത്തില് പൊലീസുകാരന് നേരിടേണ്ടി വന്നത് ക്രൂരമര്‍ദ്ദനം. പത്തോളം കെഎസ്.യു പ്രവര്‍ത്തകരാണ് നിലത്ത് വീണ പൊലീസുകാരനെ വളഞ്ഞിട്ട് കൂട്ടമായി മര്‍ദ്ദിച്ചത്. ‘അടിക്കെടാ.. അവനെ അടിക്കെടാ…’ എന്ന് ആക്രോശിച്ച് കൊണ്ടാണ് നിലത്ത് വീണ പൊലീസുകാരന് നേരെ കെഎസ്‌യു പ്രവര്‍ത്തകര് പാഞ്ഞടുത്തത്. ഇതിനിടെ തന്റെ സഹപ്രവര്‍ത്തകരെ തടയാന് ശ്രമിക്കുന്ന കെഎസ്.യു വൈസ് പ്രസിഡന്റ് സ്‌നേഹയെയും കാണാമായിരുന്നു. സംഭവത്തിന്റെ വീഡിയോ പുറത്തുവന്നതോടെ കെഎസ്.യു യൂത്ത് കോണ്‍ഗ്രസുകാര്‍ക്കെതിരെ രൂക്ഷവിമര്‍ശനമാണ് ഉയരുന്നത്. സമാധനസമരമെന്ന് പറഞ്ഞുകൊണ്ട് മാര്‍ച്ച് നടത്തിയവര് നിലത്ത് വീണ പൊലീസുകാരനെ എന്തിനാണ് ക്രൂരമായി മര്‍ദ്ദിക്കുന്നതെന്നാണ് സോഷ്യല്‍മീഡിയ ചോദിക്കുന്നത്.\nഇന്നത്തെ കെഎസ്‌യു സമരത്തിനിടെയുണ്ടായ സംഘര്‍ഷത്തില് അഞ്ചോളം പൊലീസുകാര്‍ക്കാണ് പരുക്കേറ്റത്.\nഅതേസമയം, സെക്രട്ടേറിയറ്റില് നടന്നത് അഴിഞ്ഞാട്ടമാണെന്ന് കുറ്റപ്പെടുത്തി മുഖ്യമന്ത്രി പിണറായി വിജയന് രംഗത്തെത്തി. ആസൂത്രിതമായ ആക്രമണത്തിനുള്ള നീക്കം നടക്കുന്നുണ്ടോ എന്ന് സംശയമുണ്ടെന്നും മുഖ്യമന്ത്രി പറഞ്ഞു. വളഞ്ഞിട്ട് തല്ലിയാല് പൊലീസിന് പ്രതികരിക്കേണ്ടി വരും. അത്തരത്തിലുള്ള ഇടപെടല് മാത്രമെ പൊലീസിന്റെ ഭാഗത്ത് നിന്നുമുണ്ടായിട്ടുള്ളൂയെന്നും മുഖ്യമന്ത്രി പറഞ്ഞു.


Happy Birthday Sudev Nair | വിഷു ദിനം നടൻ സുദേവ് നായർക്ക് ജന്മദിനം | Happy Birthday Sudev Nair Vishu Day is the birthday of actor Sudev Nair– News18 Malayalam\nHAPPY BIRTHDAY SUDEV NAIR VISHU DAY IS THE BIRTHDAY OF ACTOR SUDEV NAIR\nപൂനെ ഫിലിം ഇൻസ്റ്റിറ്റ്യൂട്ട് വിദ്യാർത്ഥിയായിരുന്ന സുദേവ് നല്ലൊരു മെയ്യഭ്യാസി കൂടിയാണ്. ഈ വിഷു ദിനത്തിൽ സുദേവ് നായരുടെ ജന്മദിനമാണ്.\nമലയാള സിനിമയിൽ കന്നിചിത്രത്തിലൂടെ തന്നെ മികച്ച നടനുള്ള സംസ്ഥാന പുരസ്കാരം നേടിയ നടനാണ് സുദേവ് നായർ. മലയാള സിനിമയിലെ ദുർഘടം നിറഞ്ഞ ആക്ഷൻ രംഗങ്ങളുള്ള സിനിമകളിൽ സുദേവ് അവിഭാജ്യ ഘടകമാണ്. പൂനെ ഫിലിം ഇൻസ്റ്റിറ്റ്യൂട്ട് വിദ്യാർത്ഥിയായിരുന്ന സുദേവ് നല്ലൊരു മെയ്യഭ്യാസി കൂടിയാണ്. ഈ വിഷു ദിനത്തിൽ സുദേവ് നായരുടെ ജന്മദിനമാണ്.\nഅടുത്തിടെ 'വൺ' എന്ന ചിത്രത്തിൽ സുദേവ് വേഷമിട്ടിരുന്നു. 'പത്തൊൻപതാം നൂറ്റാണ്ട്' എന്ന ചിത്രത്തിൽ താൻ ഭാഗമായിരിക്കും എന്ന് സുദേവ് അറിയിച്ചിരുന്നു. എന്നാലിപ്പോൾ സ്റ്റണ്ട് രംഗം സ്വയം ചെയ്ത് സുദേവിന് മുഖത്ത് പരിക്കേറ്റിരിക്കുകയാണ്. സുദേവ് തന്നെയാണ് ചിത്രം സഹിതം പോസ്റ്റ് ചെയ്തത്. പുരികത്തിനു മുകളിലായി പരിക്കേറ്റ സുദേവിന് അഞ്ച് സ്റ്റിച്ചുകളുണ്ട്. നാളെ സുദേവിന്റെ പിറന്നാൾ വരാനിരിക്കെയാണ് അപകടം.\nപാലക്കാട് വച്ചാണ് സംഭവം. ഭാവിയിൽ പാടുകൾ അവശേഷിപ്പിക്കാത്ത രീതിയിൽ തുന്നലിട്ട ഡോക്‌ടർക്ക് സുദേവ് നന്ദി പറയുന്നുമുണ്ട്.\nമലയാള ചലച്ചിത്രമായ മൈ ലൈഫ് പാർട്ണറിലെ അഭിനയത്തിന്, 2014 ൽ മികച്ച നടനുള്ള കേരള സംസ്ഥാന ചലച്ചിത്ര അവാർഡിന് അർഹനായി. അർജുൻ കപൂറിനൊപ്പം 2019 ലെ ഹിന്ദി ചിത്രമായ ഇന്ത്യയുടെ മോസ്റ്റ് വാണ്ടഡ് ടൈറ്റിൽ റോളിലും അദ്ദേഹം അഭിനയിച്ചു.\nYou May Also Like- Sudev Nair | സ്റ്റണ്ട് സ്വയം ചെയ്തു, നടൻ സുദേവ് നായർക്ക് മുഖത്ത് പരിക്ക്\nഹിന്ദി ചിത്രമായ ഗുലാബ് ഗാംഗ് (2014), മലയാളം ചിത്രം അനാർക്കലി (2015) എന്നിവയാണ് അദ്ദേഹത്തിന്റെ മറ്റ് സിനിമകൾ. കരിങ്കുന്നം 6'സ് എന്ന ചിത്രത്തിലും ശ്രദ്ധേയമായ വേഷം ചെയ്തു. പൃഥ്വിരാജ് സുകുമാരനൊപ്പം എസ്ര എന്ന ചിത്രത്തിലും ടൈറ്റിൽ കഥാപാത്രമായി അഭിനയിച്ചു. നിരവധി അന്താരാഷ്ട്ര അവാർഡുകൾ നേടിയ ഇന്ത്യയിലെ ആദ്യത്തെ മോക്യുമെൻററി വെബ് സീരീസായ നോട്ട് ഫിറ്റ് (ടിവിഎഫ്, ഡൈസ് മീഡിയ) എന്നിവയിൽ എഴുതുന്നതിനും സംവിധാനം ചെയ്യുന്നതിനും അഭിനയിക്കുന്നതിനും അദ്ദേഹം പ്രശസ്തനാണ്. 2016 ൽ മാമിയിലും ഇത് അവതരിപ്പിക്കപ്പെട്ടു.\nസുദേവ്മും ബൈയിൽ ജനിച്ചു വളർന്ന സുദേവിന്‍റെ മാതാപിതാക്കൾ പാലാക്കാട്ടുനിന്നുള്ളവരാണ്. പ്രാഥമിക വിദ്യാഭ്യാസം താനെയിലെ സുലോചനാദേവി സിങ്കാനിയ ഹൈസ്കൂളിൽ പൂർത്തിയാക്കി. മുളുണ്ടിലെ വി.ജി.വാസ് കോളേജ് ഓഫ് ആർട്സ്, സയൻസ് ആൻഡ് കൊമേഴ്‌സിൽ 11, 12 തീയതികൾ പൂർത്തിയാക്കി. 2007 ൽ നാഗ്പൂരിലെ വിശ്വേശ്വരായ നാഷണൽ ഇൻസ്റ്റിറ്റ്യൂട്ട് ഓഫ് ടെക്നോളജിയിൽ നിന്ന് കമ്പ്യൂട്ടർ സയൻസിൽ ബിരുദം നേടി. പൂനെയിലെ ഫിലിം ആൻഡ് ടെലിവിഷൻ ഇൻസ്റ്റിറ്റ്യൂട്ട് ഓഫ് ഇന്ത്യയിൽ നിന്ന് അഭിനയത്തിൽ ബിരുദാനന്തര ബിരുദം നേടിയിട്ടുണ്ട്.\nബ്രേക്ക് ഡാൻസിംഗിലും പാർക്കറിലും പരിശീലനം നേടിയ സുദേവ് പുണെ ഫിലിം ഇൻസ്റ്റിറ്റ്യൂട്ടിലെ കോഴ്‌സിനിടെ കേരള കലമണ്ഡലത്തിൽ നിന്ന് സ്‌പൈക്ക് മാകേയിൽ സ്‌കോളർഷിപ്പ് നേടി. ബോക്സിംഗ്, കരാട്ടെ, ജൂഡോ, കളരി പയാട്ടു തുടങ്ങിയ ആയോധന കലകളിലും പരിശീലനം നേടിയിട്ടുണ്ട്.\nsudev nair agesudev nair birthdaysudev nair instagramsudev nair malayalam moviesudev nair photos


kt jaleel explanation after nia questioned\nതെറ്റ് ചെയ്യാത്തതിനാലാണ് കൂസാതെ മുന്നോട്ട് പോകുന്നത്: വിശദീകരണവുമായി മന്ത്രി കെ ടി ജലീൽ\nകഴിഞ്ഞ ദിവസം എൻ ഐ എ ചോദ്യം ചെയ്ത പശ്ചാത്തലത്തിലാണ് മന്ത്രിയുടെ വിശദീകരണം\nPublished on : 18 Sep, 2020 , 6:23 am\nതിരുവനന്തപുരം: എതിരാളികള്‍ക്ക് കൊല്ലാന് കഴിഞ്ഞേക്കും എന്നാല് തന്നെ തോല്‍പ്പിക്കാന് ആവില്ലെന്ന് ഉന്നതവിദ്യാഭ്യാസ മന്ത്രി കെ ടി ജലീല്. ഫേസ്ബുക്ക് കുറിപ്പിലൂടെയാണ് തെറ്റ് ചെയ്തിട്ടില്ലെന്ന് ആവര്‍ത്തിച്ചും മാധ്യമങ്ങളെ വിമര്‍ശിച്ചും മന്ത്രിയുടെ പ്രതികരണം. തെറ്റ് ചെയ്യാത്തതിനാലാണ് കൂസാതെ മുന്നോട്ട് പോകാനാവുന്നതെന്നും മന്ത്രി പറയുന്നു. കഴിഞ്ഞ ദിവസം എൻ ഐ എ ചോദ്യം ചെയ്ത പശ്ചാത്തലത്തിലാണ് മന്ത്രിയുടെ വിശദീകരണം.\nഒരു മുടിനാരിഴ പോലും തെറ്റ് ചെയ്തിട്ടില്ല. ഏത് അന്വേഷണ ഏജന്‍സി ചോദിച്ചാലും ഇല്ലാത്ത ഒന്ന് ഉണ്ടാവില്ല. തന്നെ എന്‍ഐഎ വിളിച്ചത് സാക്ഷിക്കുള്ള നോട്ടീസ് നല്‍കിയാണ്. എന്നാല് തൂക്കിലേറ്റും മുൻപ് വിളിച്ചെന്ന മട്ടിലാണ് ചിലര് പ്രചരിപ്പിച്ചത്. നോട്ടീസിന്‍റെ പകര്‍പ്പ് വന്നപ്പോള് ദുഷ്പ്രചാരകര് കളം മാറ്റിയെന്നും മന്ത്രി കുറ്റപ്പെടുത്തി.\nമന്ത്രി കെ ടി ജലീലിന്റെ ഫേസ്ബുക്ക് പോസ്റ്റിന്റെ പൂർണരൂപം\nഎൻ.ഐ.എ, Cr.P.C 160 പ്രകാരം "Notice to Witness" ആയി വിസ്തരിക്കാൻ വിളിച്ചതിനെ, തൂക്കിലേറ്റാൻ വിധിക്കുന്നതിന് മുമ്പ് "നിങ്ങൾക്ക് അവസാനമായി എന്തെങ്കിലും പറയാനുണ്ടോ" എന്ന് ചോദിക്കാനാണെന്ന മട്ടിലാണ് ചിലർ പ്രചരിപ്പിച്ചത്. NlA യുടെ നോട്ടീസിൻ്റെ പകർപ്പ് രാത്രി എട്ടുമണിയോടെ പുറത്തുവന്നപ്പോൾ ദുഷ്പ്രചാരകർ കളം മാറ്റിച്ചവിട്ടി. ഒരാളെയും കൂസാതെ സധൈര്യം എനിക്ക് മുന്നോട്ടു പോകാൻ കഴിയുന്നത് ഒളിച്ചു വെക്കാൻ ഒന്നുമില്ലാത്തത് കൊണ്ടുതന്നെയാണ്. ഈ ഭൂമുഖത്ത് അകെ പത്തൊൻപതര സെൻ്റ് സ്ഥലവും ഒരു വീടും (5 ലക്ഷം ലോണെടുത്തതിൻ്റെ പേരിൽ അതും ഇപ്പോൾ പണയത്തിലാണ്), എനിക്കും ഭാര്യക്കും ലഭിച്ച ശമ്പളത്തിലെ ചെലവു കഴിഞ്ഞുള്ള ശേഷിപ്പുമല്ലാതെ മറ്റൊന്നും ബാങ്ക് അക്കൗണ്ടുകളിൽ പോലും സമ്പാദ്യമായി ഇല്ലാത്ത ഒരാൾക്ക് ആരെപ്പേടിക്കാൻ? ഒരു വാഹനമോ ഒരു പവൻ സ്വർണ്ണമോ കൈവശമില്ലാത്ത ഒരു പൊതുപ്രവർത്തകന് പടച്ചതമ്പുരാനെയല്ലാതെ മറ്റാരെ ഭയപ്പെടാൻ? എൻ്റെ എതിരാളികൾക്ക് എന്നെ കൊല്ലാൻ കഴിഞ്ഞേക്കും. പക്ഷെ, ഒരിക്കലും തോൽപ്പിക്കാൻ കഴിയില്ല.\nസംഘ്പരിവാറിൻ്റെ മുഖപത്രമായ "ജന്മഭുമി"യിൽ ഇന്ന് വന്ന ലേഖനമാണ് ഇമേജായി കൊടുത്തിരിക്കുന്നത്. കാര്യങ്ങളെ എവിടെക്കൊണ്ടുപോയി കെട്ടാനാണ് ഫാഷിസ്റ്റുകൾ ശ്രമിക്കുന്നത് എന്നതിന് ഇതിൽപരം തെളിവ് വേറെ വേണോ?


Its high time for newcomers this year - Malayalam Filmibeat\nമലയാളത്തില് ഇപ്പോള് തരംഗമായ പുതുമുഖ നായികമാര്\n| Published: Wednesday, June 3, 2015, 10:57 [IST]\nമലയാള സിനിമ കരകയറുകയാണ്. പുതുമയുള്ള, വ്യത്യസ്തമായ കഥയും മികച്ച ചിത്രങ്ങളും. ഒരുപാട് പുതിയ സംവിധായകര് വെള്ളിത്തിരയില് എത്തിയത് തന്നെയാണ് ഈ മാറ്റങ്ങള്‍ക്കത്രെയും കാരണം. സംവിധായകര് മാത്രമല്ല പുതുമുഖ നായികമാരും മലയാളത്തിലിപ്പോള് വിലസുകയാണ്.\nപ്രേമം എന്ന ചിത്രത്തിലൂടെ തന്നെ മൂന്ന് നായികമാര് വെള്ളിത്തിരയിലെത്തി. ലാല് ജോസ് പരിചയപ്പെടുത്തിയ നായികമാരില് ഒടുവിലത്തെ നിരയില് ഇരിക്കുന്ന ദീപ്തി സതി. അങ്ങനെ പ്രേക്ഷകരെ കൈയ്യിലെടുത്ത പുതുമുഖ നായികമാര്. അവരില് ചിലര് താഴേ, നോക്കൂ...\nലാല് ജോസ് പരിചയപ്പെടുത്തിയ പിനാറാമത്തെ നായിക, ദീപ്തി സതി. നീന എന്ന ആദ്യ ചിത്രത്തിലൂടെ തന്നെ പാതി മലയാളിയും മുന് മിസ്‌കേരളയുമായ ദീപ്തി സതി മലയാളികളുടെ മനസ്സില് കുടിയേറി. ദീപ്തിയുടെ ഹെയര് സ്റ്റൈല് ഇപ്പോള് കേരളത്തില് ഫാഷനാണ്\nഅല്‍ഫോണ്‍സ് പുത്രന്റെ പ്രേമം എന്ന ചിത്രത്തിലൂടെ മലയാളത്തിലെത്തിയ നായികമാരില് ഒരാള്. ഇപ്പോള് മലരാണ് താരം. മലര് എന്ന കഥാപാത്രത്തെ അവതരിപ്പിച്ച സായി പല്ലവി. തമിഴ്‌നാട് സ്വദേശിയായ സായി പല്ലവി വിജയ് ടിവിയിലെ ഡാന്‍സ് റിയാലിറ്റി ഷോയിലൂടെയാണ് സിനിമയിലെത്തിയത്.\nപ്രേമത്തില് മലയാളികള് പരിചയപ്പെട്ട ആദ്യത്തെ നായിക അനുപമ പരമേശ്വരനാണ്. അനുപമയുടെ മുടിയാണ് നായികയിലെ ആദ്യത്തെ ആകര്‍ഷണം\nപ്രേമത്തിലെ മൂന്നാമത്തെ നായിക. ഗായിക എന്ന നിലയില് വെള്ളിത്തിരയിലെത്തിയ മഡോണയെ നായകയാക്കി അവതരിപ്പിച്ചത് അല്‍ഫോണ്‍സ് പുത്രനാണ്. ബംഗ്ലൂരില് ബികോം പഠനം പൂര്‍ത്തിയാക്കി കേരളത്തില് തിരിച്ചെത്തിയ മഡോണ പിന്നണിഗാനരംഗത്ത് സജീവമാകാന് ഒരുങ്ങുമ്പോഴാണ് പ്രേമിക്കാന് വിളിച്ചത്\nബാലതാരമായി വെള്ളിത്തിരയിലെത്തിയ മഞ്ജിമ മേഹോന് ഒരു വടക്കന് സെല്‍ഫി എന്ന ചിത്രത്തിലൂടെ നിവിന് പോളിയുടെ നായികയായി വെള്ളിത്തിരയില് അരങ്ങേറ്റം കുറിച്ചത് ഈ വര്‍ഷമാണ്. ഇപ്പോള് തമിഴില് ചിമ്പുവിനെ നായകനാക്കി ഗൗതം മേനോന് സംവിധാനം ചെയ്യുന്ന പുതിയ ചിത്രത്തിന്റെ തിരക്കിലാണ് മഞ്ജിമ\nവിക്രമാദിത്യന് എന്ന ചിത്രത്തിലൂടെ വെള്ളിത്തിരയിലെത്തിയ സന അല്‍ത്താഫ്, ഫഹദ് ഫാസില് നായകനായ മറിയം മുക്ക് എന്ന ചിത്രത്തിലൂടെ നായികയായി മലയാളത്തില് അരങ്ങേറ്റം കുറിച്ചു. ഇപ്പോള് ഉണ്ണി മുകുന്ദന്റെ നായികയായി, ബിനു എസ് സംവിധാനം ചെയ്യുന്ന സ്‌റ്റൈല് എന്ന ചിത്രത്തിന്റെ ഷൂട്ടിങ് തിരക്കിലാണ് സന\nഷി ടാക്‌സി എന്ന ചിത്രത്തിലൂടെയാണ് ഷീലു എബ്രഹാമിന്റെ അരങ്ങേറ്റം. ഇപ്പോള് മോഹന്‍ലാലും അനൂപ് മേനോനും ഒന്നിക്കുന്ന, എം പദ്മകുമാര് സംവിധാനം ചെയ്യുന്ന കനല് എന്ന ചിത്രത്തില് അനൂപ് മേനോന്റെ നായികയായി എത്തുകയാണ് ഷീലു\nമലയാളികള്‍ക്ക് രാധിക ആപ്‌തേ എന്ന തെന്നിന്ത്യക്കാരിയെ പരിചിതമായത് ഹരം എന്ന ഫഹദ് ഫാസില് ചിത്രത്തിലൂടെയാണ്.\nRead more about: malayalam film actress deepthi sathi sai pallavi anupama parameswaran manjima mohan sana althaf radhika apte മലയാളം സിനിമ നടി മഞ്ജിമ മോഹന് രാധിക ആപ്‌തേ ദീപ്തി സതി സായി പല്ലവി\nIts high time for newcomers this year\nStory first published: Wednesday, June 3, 2015, 10:57 [IST]


OICC UAE: വി.എസ് കുടുങ്ങി; അരുണ്‍കുമാറിന്റെ നിയമനം നിയമസഭാ സമിതി അന്വേഷിക്കും\nവി.എസ് കുടുങ്ങി; അരുണ്‍കുമാറിന്റെ നിയമനം നിയമസഭാ സമിതി അന്വേഷിക്കും\nഐ.സി.ടി അക്കാദമിയില് വി.എ അരുണ്‍കുമാറിനെ അനധികൃതമായി നിയമിച്ചത് സംബന്ധിച്ച ആരോപണം നിയമസഭാ സമിതി അന്വേഷിക്കട്ടെയെന്ന് വെല്ലുവിളിച്ച വി.എസ് അച്യുതാനന്ദന് കുടുങ്ങി.\nമുഖ്യമന്ത്രി സ്ഥാനത്ത് നിന്ന് ഒഴിയുന്നതിന് തൊട്ടുമുമ്പ് വി.എസ് അച്യുതാനന്ദന്, മകന് അരുണ്‍കുമാറിനെ ഐ.സി.ടി അക്കാദമിയുടെ ഡയറക്ടറായി നിയമിച്ചതിനെക്കുറിച്ച് പി.സി വിഷ്ണുനാഥാണ് നിയമസഭയില് ആരോപണം ഉന്നയിച്ചത്. ഈ ആരോപണത്തില് നിന്ന് പിന്മാറി നിയമസഭയോട് മാപ്പുപറയണമെന്ന് വി.എസ് അച്യുതാനന്ദന് ആവശ്യപ്പെട്ടെങ്കിലും കൂടുതല് തെളിവുകളുമായി വിഷ്ണുനാഥ് രംഗത്ത് എത്തുകയായിരുന്നു. വിഷ്ണുനാഥിന്റെ പരാതി പരിഗണിച്ചാണ് നിയമസഭാ സമിതിയെക്കൊണ്ട് അന്വേഷിപ്പിക്കാന് സ്പീക്കര് ജി. കാര്‍ത്തികേയന് അനുമതി നല്‍കിയത്. കമ്മിറ്റിയുടെ ഘടന ഏതുവിധത്തിലായിരിക്കണമെന്ന് പിന്നീടു തീരുമാനിക്കും. അരുണ്‍കുമാറിനെ അനധികൃതമായി നിയമിച്ചത് സംബന്ധിച്ച് 'വീക്ഷണം' കഴിഞ്ഞ ദിവസം വാര്‍ത്ത പ്രസിദ്ധീകരിച്ചിരുന്നു. ഇതിന്റെ അടിസ്ഥാനത്തിലാണ് പി.സി വിഷ്ണുനാഥ് വിഷയം സഭയില് ഉന്നയിച്ചത്.ഇന്‍ഫര്‍മേഷന് ആന്‍ഡ് കമ്യൂണിക്കേഷന് ടെക്‌നോളജി ഡയറക്ടറായി തന്റെ മകന് അരുണ്‍കുമാറിനെ നിയമിച്ചിട്ടില്ലെന്ന് ്രപതിപക്ഷ നേതാവ് വി.എസ് അച്യുതാനന്ദന് രാവിലെ സഭയില് വിശദീകരിച്ചിരുന്നു.\n12-ാം തീയതി നിയമസഭയില് നടന്ന ചര്‍ച്ചയ്ക്കിടെ പി.സി. വിഷ്ണുനാഥ് ഉന്നയിച്ച ആരോപണങ്ങള്‍ക്ക് സ്പീക്കറുടെ അനുമതിയോടെയാണ് വി.എസ് വിശദീകരണം നല്‍കിയത്. ഇന്‍ഫര്‍മേഷന് ആന്‍ഡ് കമ്യൂണിക്കേഷന് ടെക്‌നോളജി എംഡിയായി തന്റെ മകന് അരുണ്‍കുമാറിനെ നിയമിച്ചിട്ടില്ല. ഐ.സി.ടിയുടെ ആദ്യ ഗവേണിങ് ബോഡിയോഗം ചേര്‍ന്നില്ല. അടുത്ത സര്‍ക്കാര് തീരുമാനിക്കട്ടേ എന്നാണ് നേരത്തെ ചേര്‍ന്ന യോഗത്തില് തീരുമാനിച്ചത്. പി.സി വിഷ്ണുനാഥ് ആരോപണത്തില് ഉറച്ചു നില്‍ക്കുന്നെങ്കില് വിഷയം നിയമസഭാ കമ്മിറ്റിയെക്കൊണ്ട് അന്വേഷിപ്പിക്കണം. ആരോപണത്തില് നിന്നു പിന്മാറുന്നുണ്ടെങ്കില് നിയമസഭയോട് മാപ്പു പറയണം. കേന്ദ്ര, സംസ്ഥാന സര്‍ക്കാരുകളുടെയും സ്വകാര്യ പങ്കാളിത്തത്തോടെയും ഐ.സി.ടി രൂപീകരിക്കണമെന്നായിരുന്നു വ്യവസ്ഥ. ഐ.എച്ച്.ആര്.ഡി പങ്കാളിയാവാന് സന്നദ്ധത അറിയിച്ചു. സ്വകാര്യ പങ്കാളിക്കു പകരമായിരുന്നു ഇത്. ഇതേത്തുടര്‍ന്ന് സൊസൈറ്റി ആക്റ്റ് പ്രകാരം സൊസൈറ്റി രൂപീകരിച്ചു. മറ്റു തീരുമാനങ്ങള് അടുത്ത സര്‍ക്കാര് കൈക്കൊള്ളട്ടേയെന്നാണ് തീരുമാനിച്ചതെന്നും വി.എസ് വിശദീകരിച്ചു.\nവി.എസിന്റെ വിശദീകരണത്തിന്റെ അടിസ്ഥാനത്തില് ആരോപണം ഉന്നയിച്ച വിഷ്ണുനാഥിന്റെ വാദവും കൂടി പരിഗണിച്ച് തീരുമാനം കൈക്കൊള്ളാമെന്നും സ്പീക്കര് റൂളിങ് നല്‍കി. ഇതേത്തുടര്‍ന്ന് വൈകിട്ട് വിശദീകരണം നല്‍കിയ വിഷ്ണുനാഥ് ആരോപണങ്ങളില് ഉറച്ചുനില്‍ക്കുകയായിരുന്നു. വിജിലന്‍സ് അന്വേഷണം നടത്തണമെന്നും അദ്ദേഹം ആവശ്യപ്പെട്ടു. നിയമസഭാകമ്മിറ്റിക്കുമുന്നില് തന്റെ പക്കലുള്ള രേഖകള് സമര്‍പ്പിക്കാന് തയാറാണെന്നും വിഷ്ണുനാഥ് കൂട്ടിച്ചേര്‍ത്തു. ഇതിനുശേഷം നിയമസഭാ മീഡിയറൂമില് നടത്തിയ വാര്‍ത്താസമ്മേളനത്തില് വി.എ. അരുണ്‍കുമാറിനെതിരായ ആരോപണങ്ങള് വിഷ്ണുനാഥ് ആവര്‍ത്തിച്ചു. ഇക്കാര്യത്തില് വി.എസിന്റെ ഭാഗത്തുനിന്നും വൃത്തികെട്ട തിടുക്കമാണുണ്ടായത്. തെരഞ്ഞെടുപ്പ് ഫലം വരുന്നതിന്റെ തലേദിവസമായ മേയ് 12-ന് ഔദ്യോഗികവസതിയില് വിളിച്ചുചേര്‍ത്ത രണ്ടുയോഗങ്ങളെക്കുറിച്ച് വി.എസ് മൗനം പാലിക്കുകയാണ്.\nഫെബ്രുവരി 10-നു ചേര്‍ന്ന ഐ.സി.ടി അക്കാദമിയുടെ മെമ്മോറാന്‍ഡം ഓഫ് അസോസിയേഷന് അക്കദാമി ഡയറക്ടറായാണ് വി.എ. അരുണ്‍കുമാര് പങ്കെടുത്തത്. ഇതുസംബന്ധിച്ച മിനിട്‌സില് അദ്ദേഹം ഒപ്പിട്ടിരിക്കുന്നതും ഡയറക്ടര് എന്ന നിലയിലാണ്. വിവരാവകാശനിയമപ്രകാരം ഐ.ടി വകുപ്പില് നിന്നും ലഭിച്ച രേഖകളിലാണ് ഇക്കാര്യമുള്ളത്. ഐ.സി.ടി അക്കാദമി ഡയറക്ടറായി അരുണ്‍കുമാറിനെ നിയമിച്ചിട്ടില്ലെന്ന വി.എസിന്റെ വാദം സഭയെ തെറ്റിദ്ധരിപ്പിക്കുന്നതാണോയെന്ന ചോദ്യത്തിന് അതു ഗുരുതരമായ പ്രശ്‌നമാണെന്നായിരുന്നു മറുപടി\nPosted by sarjith kuttamparambath at Wednesday, July 13, 2011


പാര്‍ലമെന്റിനെ അഭിസംബോധന ചെയ്ത പ്രധാനമന്ത്രി ജസീന്ത അര്‍ദേന് ഇരകളുടെ കുടുംബത്തിന് പിന്തുണ പ്രഖ്യാപിച്ചു\nന്യൂസിലാന്റ് പാര്‍ലമെന്റ് പ്രത്യേക സമ്മേളനം ആരംഭിച്ചത് ഖുറാന് പാരായണത്തോടെ. ക്രൈസ്റ്റ്ചര്‍ച്ചില് രണ്ട് പള്ളികള്‍ക്കുനേരെ ഭീകരാക്രമണം ഉണ്ടായ പശ്ചാത്തലത്തിലാണ് പ്രത്യേക സമ്മേളനം ചേര്‍ന്നത്. ഇമാം നിസാമുല് ഹഖ് തന്‍വിയാണ് പ്രാര്‍ത്ഥനകള് ചൊല്ലിയത്. 50 പേര്‍ക്കാണ് ഭീകരാക്രമണത്തില് ജീവന് നഷ്ടമായത്.\nപാര്‍ലമെന്റിനെ അഭിസംബോധന ചെയ്ത പ്രധാനമന്ത്രി ജസീന്ത അര്‍ദേന് ഇരകളുടെ കുടുംബത്തിന് പിന്തുണ പ്രഖ്യാപിച്ചു. അക്രമിയെ തടയാന് ശ്രമിക്കുന്നതിനിടെ കൊല്ലപ്പെട്ട നയിം റഷീദിനെ പ്രധാനമന്ത്രി അനുസ്മരിച്ചു. ഭീകരാക്രമണത്തില് കൊല്ലപ്പെട്ടവരുടെ കുടുംബങ്ങള്‍ക്ക് നീതി ലഭിക്കുനെന്നും പ്രധാനമന്ത്രി വ്യക്തമാക്കി.\nഅക്രമിയുടെ പേര് ഒരിക്കല്‍പ്പോലും പ്രധാനമന്ത്രി പ്രസംഗത്തില് പരാമര്‍ശിച്ചില്ല. അക്രമി കുപ്രസിദ്ധിയായിരിക്കും ആഗ്രഹിച്ചിട്ടുണ്ടാകുക. അയാളുടെ പേരുപോലും ഉച്ചരിക്കില്ലെന്ന് പ്രധാനമന്ത്രി വ്യക്തമാക്കി.


'പൊതുസ്വത്ത് സംരക്ഷിക്കേണ്ടത് പൗരന്‍മാരുടെ ഉത്തരവദിത്വം'; പ്രതിഷേധത്തെക്കുറിച്ച് മോദി | to Take Care Public Property is citizens responsibility said modi\n'പൊതുസ്വത്ത് സംരക്ഷിക്കേണ്ടത് പൗരന്‍മാരുടെ ഉത്തരവാദിത്വം'; പ്രതിഷേധത്തെക്കുറിച്ച് മോദി\nLucknow, First Published 26, Dec 2019, 8:49 AM\nപൊതുമുതല് സംരക്ഷിക്കേണ്ടത് പൗരന്‍മാരുടെ കടമയാണെന്നും ആക്രമണം നടത്തിയവര് അവര് ചെയ്തത് ശരിയാണോ എന്ന് ആത്മപരിശോധന നടത്തേണ്ടതുണ്ടെന്നും മോദി.\nലഖ്നൗ: പൗരത്വ നിയമ ഭേദഗതിക്കെതിരായ പ്രതിഷേധങ്ങളില് പൊതുമുതല് നശിപ്പിച്ചതിനെ അപലപിച്ച് പ്രധാനമന്ത്രി നരേന്ദ്ര മോദി. തങ്ങളുടെ പ്രവൃത്തി ശരിയാണോ തെറ്റാണോ എന്ന് പ്രതിഷേധക്കാര് ആത്മപരിശോധന നടത്തണമെന്ന് മോദി പറഞ്ഞു. ലഖ്നൗവില് എ ബി വാജ്പേയി മെഡിക്കല് സര്‍വ്വകലാശാലയുടെ ശിലാസ്ഥാപന ചടങ്ങില് സംസാരിക്കുകയായിരുന്നു അദ്ദേഹം.\n'ഉത്തര്‍പ്രദേശില് ആക്രമണം നടത്തിയവര് അവര് ചെയ്തത് ശരിയോ തെറ്റോ എന്ന് വീട്ടിലിരുന്ന് ആത്മപരിശോധന നടത്തണം. ഭാവി തലമുറയ്ക്ക് വേണ്ടിയുള്ള ബസുകള് ഉള്‍പ്പെടെയുള്ള പൊതുസ്വത്താണ് ഇവര് നശിപ്പിച്ചത്'- മോദി പറഞ്ഞു. സുരക്ഷിതമായ അന്തരീക്ഷം എല്ലാവരുടെയും അവകാശമാണ്. ക്രമസമാധാന നിയമങ്ങള് പാലിക്കുകയെന്നത് കടമയാണെന്നും മോദി കൂട്ടിച്ചേര്‍ത്തു. പൗരത്വ നിയമ ഭേദഗതിക്കെതിരെ ഉത്തര്‍പ്രദേശില് വ്യാപകമായി പ്രതിഷേധങ്ങള് ഉയര്‍ന്നിരുന്നു. അതേസമയം പ്രതിഷേധക്കാരില് നിന്ന് നഷ്ടം ഈടാക്കുന്നതിന്‍റെ ഭാഗമായുള്ള നടപടികള് രാംപുര് ജില്ലാ ഭരണകൂടം ആരംഭിച്ചു.\nLast Updated 26, Dec 2019, 9:01 AM